Split (1)

train · 44.7k rows

query_id stringlengths 32 32	passage_id stringlengths 32 32	query stringlengths 7 297	passage stringlengths 137 5.93k	category stringclasses 6 values	link stringlengths 28 740
091e33d50145e5f5e1bcd2c444d79a76	208b0e5678814b9b13ca87bf70ff65f7	በደቡብ አፍሪካ የታሰሩ ኢትዮጵያውያን እንዲለቀቁ የማድረጉ ስራ መጀመሩን የውጭ ጉዳይ ሚኒስቴር ገለጸ	በደቡብ አፍሪካ ጆሀንስበርግ የታሰሩ ኢትዮጵያውያን እንዲለቀቁ የማድረጉ ስራ መጀመሩን የውጭ ጉዳይ ሚኒስቴር ገለጸ፡፡በደቡብ አፍሪካ ጆሀንስበርግ ከተማ ኢትዮጵያውያን እና ሌሎች የውጭ አገራት ዜጎች በሚነግዱበት የቢዝነስ ሴንተር ተብሎ በሚታወቅ አካባቢ የኮንትሮባንድ እንቅስቃሴ አለ በሚል አለመግባባት በአገሪቱ ህግ አካላት መታሰራቸው ይታወሳል፡፡ኢትዮጵያውያኑን ለማስለቀቅ በፕሪቶሪያ የሚገኙ የኢትዮጵያ ኤምባሲ እና በዚያው በደቡብ አፍሪካ የሚገኙ የአትዮጵያ ኤምባሲ ማህረሰብ ከአመራሮች ጋር ንግግር እየተደረገ መሆኑን የውጭ ጉዳይ ሚኒስቴር ቃል አቀባይ አቶ ነብያት ጌታቸው በሰጡት ጋዜጣዊ መግለጫ ገልጸዋል፡፡ከዚህ በተጨማሪም ኢትዮጵያውያኑ የመኖሪያ ፈቃድ ያላቸው እና በህጋዊ መንገድ ሲንቀሳቀሱ የነበሩትን ከእስሩ እንዲፈቱ የማድረጉ ስራ መኖሩን ገልጸዋል፡፡በሌላ በኩል በሱዳን በኩል ተከስቶ የነበረውን አለመግባባት ኢትዮጵያ እና እና የአፍሪካ ህብረት ለመፍታት ላሳዩት ቁርጠኝነት እውቅና መገኘቱን አውስተዋል፡፡በተጨማሪም ዜጋ ተኮር ዲፕሎማሲም እየተሰራበት እንደሆነ ገልጸው፣ በመካከለኛው ምስራቅ ስራ ሰርተው ደሞዝ የተከለከሉ ዜጎች ደሞዝ እንዲከፈላቸው የማድረግ ስራ ተሰርቷል ብለዋል፡፡በእስር ቤት የነበሩ ዜጎች ከከእስር ተለቀው እንዲመለሱ የኢትዮጵያ መንግስት የውጭ ጉዳይ ሚኒስቴር መስራቱን ገልጸው፣ በኬንያ ታስረው የነበሩ 64 ኢትዮጵያውያን በኢፌዴሪ በኬንያ ኤምባሲ በኩል መፈታታቸው አስታውሰዋል፡፡	ሀገር አቀፍ ዜና	https://waltainfo.com/am/32636/
36dc52216362d8fba3e2608c2cc8d461	cef52ca5e579d0cd81d83b7a89bfe08c	የኢህአዴግ ስራ አስፈጻሚ ኮሚቴ ስብሰባ እየተካሄደ ነው	የኢህአዴግ ስራ አስፈጻሚ ኮሚቴ ስብሰባ ዛሬም ቀጥሎ እየተካሄደ ነው፡፡የኢትዮጵያ ህዝቦች አብዮታዊ ዴሞክራሲያዊ ግንባር (ኢህአዴግ) ስራ አስፈጻሚ ኮሚቴ ከትናንት ነሓሴ 2 ቀን 2011 ዓ.ም ጀምሮ ስብሰባውን እያካሄደ ይገኛል፡፡ኮሚቴው የድርጅት ስራዎች አፈጻጸምና በሌሎች ሀገራዊ ወቅታዊ ጉዳች ላይ ውይይት እያደረገ ነው፡፡ስራ አስፈፃሚ ኮሚቴው የድርጅት ስራዎችና ወቅታዊ ሁኔታዎችን በጥልቀት ከገመገመ በኃላ ቀጣይ አቅጣጫዎችን ያስቀምጣል ተብሎ ይጠበቃል፡፡	ፖለቲካ	https://waltainfo.com/am/31284/
fbf2bb303208b30412664578c13a50ee	9bf1da21db01ab2bb7371ca48740bb5e	የኢትዮጵያና ኬንያ ተጎራባች ማህበረሶች የባህል እና ቱሪዝም ፌስቲቫል ሊካሄድ ነው	በኢትዮጵያ የኛንጋቶም እና በኬንያ የቱርካና እና ሌሎች ማህበረሰቦች የባህል እና ቱረዝም ፌስቲቫል በኬንያ ሊካሄድ መሆኑን የውጭ ጉዳይ ሚኒስቴር አስታወቀ።ተጎራባች ማህበረሰቦቸን ከባህል ባለፈ በጋራ ልማት፣ ሰላም እና ጸጥታ የሚጫወቱትን ፈርጀ-ብዙ ሚና ወደ ላቀ ደረጃ ለማድረስ ዓላማውን ያደረገው ፌስቲቫሉ በኬንያ የቱርካና ክልል ዋና ከተማ ሎድዋር ከነሐሴ 8 እስከ 11 ቀን 2011 ዓ.ም. ድረስ ይካሄዳል ተብሏል፡፡በኬንያ የኢፌዲሪ አምባሳደር መለስ ዓለም በፌስቲቫሉ ዙሪያ የቱርካና ክልል አስተዳዳሪ ጆስፋት ናኖክ ጋር በትናንትናው ዕለት በጽ/ቤታቸው ተወያይተዋል።አምባሳደር መለስ ዓለም በውይይቱ ወቅት፤ሚሲዮኑ በኢትዮጵያ እና ኬንያ የጋራ ድንበር አካባቢ የሚገኙ አጎራባች እና በባህል እና ቋንቋ የሚወራረሱ ማህበረሶቦች ዘንድ ያለውን ትስስር ለማጠናከር እንደሚሰራ ገልጸዋል።የቱርካና ክልል አስተዳዳሪ ጆስፋት ናኖክ በበኩላቸው፤ በኢትዮጵያ እና ኬንያ አጎራባች አካባቢዎች የሚገኙ ማህበረሰቦች ግንኙነት ለዘመናት የዘለቀ እና በባህል እና ቋንቋ መወራረስ ጠንካራ መሰረት ላይ የተገበነባ መሆኑን ተናግረዋል።የባህል መድረኩ ግጭቶችን ለማስወገድ፣ መግባባትን ለመፍጠር እና ልማትን ለማረጋጥ ይጠቅማልም ብለዋል።የቱርካና የባህል ፌስቲቫል በሰሜን ምዕራብ ኬንያ በሚገኘው የቱርካና ካውንቲ አስተዳደር አዘጋጅነት በየዓመቱ የሚካሄድ ከኢትዮጵያ፣ ኬንያ፣ ደቡብ ሱዳን እና ዩጋንዳ በሚውጣጡ የአተከር ወይም የኛቴኬሪን ቋንቋ ተነጋሪ በሆኑት የኛንጋቶም፣ የቱርካና፣ የቶፖሳ፣የካራሞጆንግ፣ የጂ እና የቴሶ ህዝቦች ክበረ በዓል ሲሆን፤ በዕለቱ የሁለቱ ሀገሮች ባህሎች እና ሌሎች እሴቶች ለእይታ ይቀርቡበታል።የውጭ ጉዳይ ሚኒስቴር ቃል አቀባይ ጽ/ቤት ባደረሰን መረጃ መሰረት ኤምባሲው በሚያዚያ 2011 ዓ.ም. በቦማስ ኦፍ ኬንያ የቱሪስት መንደር በተደረገው የቦረና ዓመታዊ የባህል ምሽት ላይ ኢትዮጵያን ወክሎ መታደሙን አስታውሷል።	ሀገር አቀፍ ዜና	https://waltainfo.com/am/32637/
faecc7d67ec6e0fe782c2b074ac02fd4	ac916d69fe7049a060935cf8432871c5	በኬንያ በተከሰተው ድርቅ ከአንድ ሚልዮን በላይ ዜጎች ለረሃብ ተጋልጠዋል ተባለ	በኬንያ በተከሰተው ድርቅ ምክንያት ከአንድ ሚልዮን በላይ ዜጎች ለረሃብ ተጋልጠዋል ተባለ፡፡በተለይም በሰሜናዊ የኬንያ ክፍል የሚኖሩ አርብቶአደሮች በድርቁ ምክንያት ለስደት እና ለግጭት መዳጋቸው ተገልጿል፡፡አና ሊሳንጅሬ በሰሜን ኬንያ በአርብቶ አደርነት የሚተዳደሩ ኬንያዊት ሲሆኑ፣ በአካባቢያቸው በተከሰተው ድርቅ ምክንያት ግጦሽ እና ውሃ በመጥፋቱ ከነቤተሰባቸው ለመሰደድ ተገደናል ብለዋል፡፡ለሚያረቧቸው እንስሳት የሚሆን ግጦሽና ዉሃ ለማግኘትም የአንድ ቀን ጉዞ እንደሚያደርጉ ነው የገለጹት፡፡በሰሜናዊው ኬንያ በተለያዩ አካባቢዎች የሚገኙ እረኞች ለከብቶቻቸው የሚሆን ግጦሽና ዉሃን ለማግኘት ማራላል ወደተባለች አካባቢ እና ወደ ሌሉችም ስፍራዎች ይሰደዳሉ፡፡በሀገሪቱ እየተከሰተ ባለው ተደጋጋሚ ድርቅ ምክንያትም በእረኞች እና በአካባቢው ተወላጆች መካከል ግጭቶች ይነሳሉ ተብሏል፡፡እንደ የአልጀዚራዋ ካትሪን ሶል መረጃ በአካባቢው የሚነሱ ግጭቶች መንስኤያቸው ቀላል ቢሆንም የበርካቶችን ህይወት እስከመቅጠፍ ይደርሳል፡፡እነዚህ በኬንያ ሳምቡሩ በተባለች ቦታ የሚኖሩ ሽማግሌዎችና የጎሳ አባላት ናቸው፡፡ የዛሬ 10 ዓመት በተከሰተው ችግር ምክንያት በመቶዎች የሚቆጠሩ ሰዎች በተገደሉበት ፀብ እና መፍትሔ ላይ እየተወያዩ ነው፡፡በኬንያ እንዲህ ዓይነቱ ድርቅ ተከስቶ ሚልየኖችን ለርሃብ ሲያጋልጥ ይህ የመጀመሪያው አይደለም፡፡ ሀገሪቱ የዛሬ ሁለት ዓመት በገጠማት ድርቅ ምክንያት ብሔራዊ የአደጋ ጊዜ ማወጇ አይዘነጋም፡፡ (ምንጭ፡-አልጀዚራ)	ሀገር አቀፍ ዜና	https://waltainfo.com/am/33461/
92407ae7794dc4ce35e39198584192e6	f77a4fe867afb36ea5e36547429215e1	የአዲስ አበባ ከተማ አስተዳድር የጎዳና ኑሮና ልመናን በህግ እስከመከልከል የሚደርስ እርምጃ እንደሚወስድ አስታወቀ	የከተማ አስተዳደሩ ከንቲባ ታከለ ኡማ በሚሊኒየም አዳራሽ እየተካደ ባለው “ያገባኛል ይመለከተኛል” በሚል መሪ ሀሳብ በተካሄደው የገቢ ማሰባሰቢያ የመዝሙር ኮንሰርት ላይ ነው ይህን ያሉት፡፡ምክትል ከንቲባው በአዲስ አበባ ከየትኛውም የአገሪቱ ክፍል መጥቶ ሰርቶ መኖር ይቻላል፣ ጎዳና ግን መኖርም ሆነ መለመን የማይቻልበት ሁኔታ እንዲፈጠር ለመስራት እንገደዳለን ብለዋል፡፡በተናጠል ከምንሰጥ መንግስት በዘረጋው አሰራር ስር በመስጠት ጎዳና ላይ የወጡ ወገኖችን በዘላቂነት መቀየር እንደሚገባም ነው የገለፁት፡፡የኮንሰርቱ አዘጋጅ የኢትዮጵያ ወንጌላዊያን ሊደርስ ፌሎውሺፕ በበኩሉ 100 ሚሊየን ብር አሰባስቦ ለትረስት ፈንዱ ገቢ እንደሚያደርግ አስታውቋል፡፡የፌሎውሺፑ ሊቀመንበር ሐዋሪያው ጳውሎስ ዜጎችን ከጎዳና ላይ ለማንሳት በሚደረገው ጥረት ሁሉም ኢትዮጵያዊ እንዲሳተፍ ጥሪ አቅርበዋል፡፡የመዝሙር ኮንሰርቱ ገቢ የአዲስ አበባ ከተማ መስተዳድር ጎዳና ላይ የወጡ ዜጎችን ለማንሳት የተመሰረተውን ማህበራዊ ትረስት ፈንድ ለመደገፍ ይውላል ተብሏል፡፡በስነ ስርዓቱ ከመግቢያ ክፍያ በተጨማሪ በ6400 የአጭር ፅሁፍ መልዕክት የገቢ ማሰባሰቢያ መርሃ ግብር መካሄዱን ከአዲስ አበባ ከንቲባ ፅ/ቤት ያገኘነው መረጃ ያመለክታል፡፡	ሀገር አቀፍ ዜና	https://waltainfo.com/am/32642/
9108bc3c9c8ce77d8ef1f6e5ab177d9a	cd4ea5ea11533c57e1edeb8afbf36b0f	የመከላከያ ሰራዊትን ወታደራዊ እውቀት ለማሳደግ መንግስት በትኩረት እየሰራ እንደሚገኝ ጠ/ሚኒስትር ዐብይ አህመድ ገለፁ፡፡	የመከላከያ ሰራዊትን ወታደራዊ እውቀት ለማሳደግ መንግስት ከመቼውም ጊዜ በላይ እየሰራ እንደሚገኝ ጠቅላይ ሚኒስትር ዶ/ር ዐብይ አህመድ ገልፀዋል፡፡የመከላከያ አዛዥነት ስታፍ ኮሌጅ ለ13ኛ ጊዜ ያሰለጠናቸውን 100 ከፍተኛ መኮንኖች ባስመረቀበት ወቅት ነው ጠቅላይ ሚኒስትሩ ይህን ያሉት፡፡በጠቅላይ ሚኒስትር ፅህፈት ቤት ከተመረቁት 100 ከፍተኛ መኮንኖች ውስጥ 92 ፖስት ስታፍ ሲሆኑ ስምንት ያህሉ የሁለተኛ ድግሪያቸውን የተከታተሉ ናቸው።ከእነዚህ ውስጥም 21ዱ ከጅቡቲ፣ ሶማሊያ እና ደቡብ ሱዳንን የመጡ መሆናቸውም ነው በምረቃ ስነ ስርዓቱ ወቅት የተገለፀው።የጦር ሀይሎች ጠቅላይ አዛዥ ዶክተር አብይ አህመድ ለተመራቂዎች ዲፕሎማ በሰጡት ወቅት ሰልጣኞች በስነ ምግባር፣ በወታደራዊ ጥበብ፣ በሙያዊ ብቃትና በላቀ ዝግጅት የሰራዊት አባላትን ለመምራት የሚያስችላቸውን እውቀትና ከህሎት መከታተላቸውን ገልፀዋል።በመሆኑም የቀሰሙትን ትምህርት ከዚህ በፊት ካገኙት ልምድና በተፈጥሮ ከያዙት እውቀት ጋር በማዋሃድ በትጋት ሀገራቸውን እንዲያገለግሉ አሳስበዋል፡፡የመከላከያ ሰራዊትን ወታደራዊ እውቀት ለማሳደግ መንግስት ከመቼውም ጊዜ በላይ እየሰራ እንደሚገኝም ነው የገለፁት፡፡ወታደራዊ ተቋማት በሳይንስና በቴክኖሎጂ ፣ በስነ ምግባር አርዓያዎች፣ ሀገርን እና ወገንን በመጠበቅ አኩሪዎች፣ ህግና ስርዓትን በማክበር እና በማስከበር ተምሳሌት መሆን ይገባቸዋል ብለዋል።	ቢዝነስ	https://waltainfo.com/am/23900/
f9fa206cbc5a12d40d55c326897866f9	8b241c9c8f000b09b25421220e90d427	በክልሉ የሚገኙ ተፈጥሯዊ፣ ታሪካዊና ባህላዊ ሀብቶችን በተቀናጀ የሚዲያና ኮሙኒኬሽን ስራ በጋራ ለመስራት ውይይት ተደረገ	የደቡብ ብሔር፣ ብሔረሰቦችና ህዝቦች ክልል እና ዋልታ ሚዲያና ኮሙኒኬሽን ኮርፖሬት የተቀናጀ የሚዲያና ኮሙኒኬሽን ስራዎችን በጋራ ለመስራት በሚችሉበት ሁኔታ ላይ ተወያዩ።በዚህ ወቅት የደቡብ ብሔር ብሔረሰቦችና ህዝቦች ክልል ባህል እና ቱሪዝም ቢሮ ሃላፊ ወይዘሮ ሰብለጸጋ አየለ እንደተናገሩት፤ የክልሉ መንግስት በክልሉ የሚገኙ የባህል እና የቱሪዝም መስህቦችን ለማጎልበትና ለማሳደግ ከዋልታ ሚዲያና ኮሙኒኬሽን ኮርፖሬት ጋር በጋራ ለመስራት ፍላጎት አለው።በክልሉ የሚገኙ ተፈጥሯዊ፣ ታሪካዊና ባህላዊ ሀብቶችን ለተቀረው ዓለም በማስተዋወቅ ክልሉን የቱሪዝም መዳረሻ ለማድረግ እየሰሩ መሆኑን የገለጹት ቢሮ ሃላፊዋ፤ በዚህ ዙሪያም በቀጣይ በቂ ግንዛቤ እንዲፈጠር ከዋልታ ሚዲያና ኮሙኒኬሽን ኮርፖሬት ጋር በጋራ እንሰራለን ብለዋል።ቢሮ ሃላፊዋ የዋልታ ሚዲያና ኮሙኒኬሽን ኮርፖሬት የተለያዩ የስራ ክፍሎችም ከኮርፖሬቱ ማኔጅመንት አባላት ጋር በመሆን ጎብኝተዋል።የዋልታ ሚዲያና ኮሙኒኬሽን ኮርፖሬት ዋና ስራ አስፈጻሚ ዶ/ር ንጉሴ መሸሻ በበኩላቸው፤ ኮርፖሬቱ ከክልሉ መንግስት ጋር በጋራ ለመስራ በመመረጡ ደስተኛ መሆናቸውን ገልጸዋል።ኮርፖሬቱ ከዚህ ቀደም በተለያዩ ዶክመንታሪዎችና ፕሮግራሞች የክልሉን የባህል ስራዎች በተለያዩ ዶክመንታሪ ፊልሞችና ፕሮግራሞች በማስተዋወቅ በቅንጂት ሲሰራ መቆየቱን አስታውሰው፤ አሁንም የክልሉ ባህል እና እሴቶች ላይ ግንዛቤ የሚያጎለብቱ ስራዎችን እንሰራለን ብለዋል።	ሀገር አቀፍ ዜና	https://waltainfo.com/am/32634/
e47840aa78cc616c54817fcbaa7a427c	094dbfc2ed1c5051ecd19b944537a634	ኢትዮጵያን ደቡብ ኮሪያ የአየር ንብረት ለውጥ ተፅዕኖን ለመቀነስና አረንጓዴ ኢኮኖሚን ለማሳደግ በጋራ እንደሚሰሩ ገለፁ	ሁለቱ አገራት የአየር ንብረት ለውጥ ተፅእኖን ለመቀነስና አካባቢ ጥበቃ ስራን ለማጠናከር የተለያዩ ልምዶች የሚገኙበት የጋራ መድረክ አዘጋጅተዋል::በመድረኩ ላይ የተገኙት የአካባቢ ደንና አየር ንብረት ለዉጥ ኮሚሽን ኮሚሽነር አቶ ፍቃዱ በየነ ኢትዮጵያ እየገነባች ላለዉ አረንጓዴ ኢኮኖሚ የካርበን ልቀትን መቀነስ አንዱ አጀንዳ መሆኑን አመልክተዋል፡፡ በዚህም ኮሪያ የቴክኖሎጂና የፋይናንስ ድጋፍ ታደርጋለች ብለዋል፡፡በኢትዮጵያ የኮሪያ አምባሳደር ሆን ሚን ሊም የአየር ንብረት ለዉጥን ለመቋቋም አለምአቀፍ ትብብር ያስፈልጋል ብለዋል፡፡ ኢትዮጵያና ኮሪያም በጋራ እንደሚሰሩና የኮሪያ ተሞክሮም ለኢትዮጵያ እንደሚቀርብ ተናግረዋል፡፡በኢትዮጵያ የአየር ንብረት ለዉጥ ላይ ያተኮረ የኮሪያ ተሞክሮ በኮሪያ ዩኒቨርሲቲ በኩል ለኢትዮጵያ የአቅም ግንባታና የቴክኖሎጂ ድጋፍ እየተሰጠ ነዉ፡፡ኢትዮጵያ የአየር ንብረት ለዉጥን ለመቋቋም ከኮሪያ አለምአቀፍ ትብብር ኤጀንሲ ጋር በመተባበር እየሰራች ትገኛለች፡፡የአየር ንብረት ለዉጥ እያስከተለ ያለዉን ዘርፈ ብዙ ተፅዕኖ ለመቋቋም የሚያስችል የተሞከሮና ልምድ ልዉዉጥ በኢትዮጵያና ደቡብ ኮሪያ መካከል እየተደረገ ነዉ፡፡ በዚህም ኢትዮጵያ የአቅም ግንባታና የቴክኖሎጂ ድጋፍ ታገኛለች ተብሎ ይጠበቃል፡፡ኢትዮጵያ የፓሪሱን የአየር ንብረት ለዉጥ ስምምነት ከፈረሙ አገሮች አንዷ ናት፡፡ በዚህም ስምምነቱን በማክበር ለሌሎች አገራት ምሳሌ ለመሆን የአረንጓዴ ኢኮኖሚ ግንባታ እያከናወነች ትገኛለች ተብሏል፡፡	ቢዝነስ	https://waltainfo.com/am/23897/
e6d4bb1e9be36f8a423b84ece8dfbf04	4fcc9f40ed52677773a6743bfafe11e7	የዓለምን ሙቀት መጨመር ለመግታት የአስተራረስ እና የአመጋገብ ዘዬ ሊለወጥ እንደሚገባ ተገለጸ	የዓለምን ሙቀት መጨመር ለመግታት የአስተራረስ እና የአመጋገብ ዘዬ ሊለወጥ እንደሚገባ ተገለጸ፡፡የሙቀት መጨመርን ወይም የምግብ ዋስትና፣ ጤና እና ብዝሀ ሕይወት ችግርን ለመግታት የዓለም ሕዝብ የመሬት አጠቃቀም፣ አመራረት እና አመጋገብ ላይ ለውጥ ማምጣት አለበት ነው የተባለው።የመንግስታቱ ድርጅት የአየር ንብረት ለውጥ ቦርድ ዛሬ ይፋ ባደረገው ሪፖርት፣ በዓለም አቀፍ ደረጃ እየጨመረ የመጣው የሕዝብ ቁጥር እና የምግብ ፍጆታ አጠቃቀም በመሬት እና ውሃ አጠቃቀም ላይ ያልተጠበቀ ተፅዕኖ አሳድሯል ብሏል።የአመጋገብ ሥርዓት ለውጥ ማድረግ፣ ተክሎችን መሠረት ያደረጉ እና ሚዛናዊ የሆነ ከእንስሳት ተዋጽኦ የተገኙ ምግቦችን መጠቀም እ.አ.አ በ2050 ላይ በሚሊየኖች የሚቆጠር መሬት ነፃ እንዲሆን ብሎም በየዓመቱ ከ0.7 እስከ 8.0 ጊጋ ቶን የሚደርስ በካይ ጋዝ ማስቀረት ይቻላል ብሏል።ነገር ግን የተጠቀሱትን ተግባራት ከማድረግ መዘግየት በተወሰኑ ሥነ ምህዳሮች ላይ የማይካካስ ተፅዕኖ በማሳደር የዓለም ሙቀት መጨመርን ያባብሳል ሲል አትቷል።የመንግስታቱ ድርጅት የአየር ንብረት ለውጥ ቦርድ ይህንኑ ሪፖርት ለማጠናቀቅ እና በያዝነው የፈረንጆች 2019 መጨረሻ አካባቢ በቺሊ ለሚካሄደው የዓለም ሙቀት መጨመር የተመለከተ ዓለም አቀፍ ጉባኤ ግብዓት ለመስጠት በያዝነው ሳምንት ውስጥ ጄኔቫ ውስጥ ይገናኛል። (ምንጭ:-ሮይተርስ)	ሀገር አቀፍ ዜና	https://waltainfo.com/am/34124/
9ae77827f766506e0fa35c63a2946a0b	5f72dfd3b1a24424ffe1fff172e3c8e0	የዴሞክራሲ እሴቶችን በማስረጽ የሚዲያ ተቋማት ሚና ዝቅተኛ ነበር ተባለ	ባለፉት 20 አመታት ዴሞክራሲን በማስረፅ ረገድ የህዝቦችን ተሳትፎ የቃኘ ጥናት ይፋ በሆነበት ወቅት እንደተገለፀው፤ በርካታ የሚዲያ ተቋማት የዴሞክራሲ እሴቶችን አጉልቶ በማውጣት ረገድ ሰፊ ውስንነቶች ታተውባቸዋል፡፡ባለፉት ዓመታት በርካታዎቹ የስነ-ምግባር መርሆዎችን ሳይጠብቁ የመዘገብ ዝንባሌ ነበራቸው ተብሏል፡፡በኢትዮጵያ ስራ አመራር ኢኒስቲትዩት በተካሄደውና ከተለያዩ የህብረተሰብ ክፍሎች የተወከሉ ዜጎች በተሳተፉበት አውደ ጥናት በዋናነት በዴሞክራሲ ስርፀት ዙሪያ የዜጎችን ምልከታ፣ አተገባበርና ተፅእኖን በመገምገም መፍትሄን ማመላከት እንደሆነ ተገልጿል፡፡ሙሉ በሙሉ በአዲስ አበባ ከተማ ላይ ትኩረቱን ባደረገው በዚህ ጥናት ፖለቲከኞች ሀገራዊ አጀንዳዎች ላይ በማተኮር ሀሳብ ከማመንጨት ይልቅ በግላዊ ጥቅሞቻቸው ላይ ማተኮራቸው ሀላፊነታቸውን በአግባቡ እንዳይወጡ ማድረጉ ተነስቷል፡፡ዜጎችም ቢሆኑ ነገሮችን በሰከነ ሁኔታ ከማጤን ይልቅ በስሜታዊነት ወደ አላስፈላጊ ግጭቶች የማምራት ሁኔታ ሲስተዋልባቸው እንደነበር ያመላከተው ጥናቱ፤ ይህም ዴሞክራሲ ስር እንዳይሰድ የራሱን ተፅዕኖ ማሳደሩን ተነስቷል፡፡በመንግስት በኩል የታዩ ክፍተቶችንም ጥናቱ ያመላከተ ሲሆን፤ በተለይም ለአሰራር ምቹ ያልሆኑ አደረጃጀቶችን ያለመተቸት ችግር፣ በፓርቲዎች የግል አቋም ጣልቃ መግባትን ጨምሮ የዴሞክራሲ ተቋማትን ተናበውና ተቀናጅተው እንዲሰሩ ያለማድረግ ችግሮች ተስተውለዋል፡፡በመሆኑም ሁሉም ባለድርሻ አካላት ለዴሞክራሲ ስርፀጥ ሚናውን በአግባቡ እንዲወጣ በመድረኩ ጥሪ ቀርቧል፡፡	ፖለቲካ	https://waltainfo.com/am/31282/
8310f04080086684062f7947bce4eac3	39505b9c3f986dc22282de921c13c258	በአዲስ አበባ የሞተር ብስክሌት ተሽከርካሪዎች ዳግም ወደ አገልግሎት ለማስገባት ምክክር ተካሄደ	በአዲስ አበባ ከተማ በከፊል የታገደውን የሞተር ብስክሌት ተሽከርካሪዎች አገልግሎት ዳግም ወደ ስራ እንዲገቡ የሚያሥችል ረቂቅ ላይ ውይይት ተካሂዷል።ለውይይት የቀረበው ረቂቅ መመሪያ በአዲስ አበባ ትራንስፖርት ቢሮ የተዘጋጀ ነው፡፡ረቂቁ ህግና ስርዓትን በማበጀትና ሞተረኞች በተሻለ ሁኔታ በማህበር እንዲደራጁ በማድረግ በከተማዋ የትራንስፖርት አገልግሎት ላይ ተጠቃሚ እንዲሆኑ የሚያስችል እንደሆነ ተብራርቷል፡፡መመሪያው ሞተረኞች ከቦታ ቦታ በመንቀሳቀስ የትራንስፖርት አገልግሎት እንዲሰጡ፣ ዕቃ ማመላለስን ጨምሮ ለግል ትራንስፖርት አገልግሎት መጠቀምን የሚፈቅድ ነው።አገልግሎቱን ለመስጠት ከባለስልጣኑ ፈቃድ የሚወስዱት ሞተረኞችም በኮድ 3 የተመዘገቡት ብቻ ሲሆኑ በኦሮሚያና አማራ ክልል ሰሌዳ የሚጠቀሙ ሞተረኞች ግን በአዲስ አበባ አገልግሎት መስጠት አይችሉም ተብሏል።መመሪያው የመከታተያና የመቆጣጠሪያ ስርዓት ቴክኖሎጂ /ጂ ፒ ኤስ/ በማስገጠም አንድ ሞተረኛ አንድ አገልግሎት ብቻ እንዲሰጥ የሚፈቅድ መሆኑ ተገልጿል፡፡	ቢዝነስ	https://waltainfo.com/am/23898/
b6e1a8439a30bdf04ac345fbdd90ed0a	dcae49b7f3a42901dc8d4bb00991ae84	ለኢትዮጵያና ጃፓን ዲፕሎማሲያዊ ግንኙነት የመታሰቢያ ስነ ስርአት በቤተመንግስት ተከናወነ	በብሄራዊ ቤተመንገስት ውስጥ በሚገኘውና በዋነኝነት በጃፓን መንግስት በልዩ ሁኔታ ጥበቃ በሚደረግልት የአትክልት ስፍራ የኢትዮጵያና ጃፓንን ረጅም ዕድሜ ያስቆጠረ ዲፕሎማሲዊ ግንኙነት ለማስታወስ የሻይ ማፍላት ስነስርአት ተከናወነ፡፡እ.ኤ.አ 1956 ቀዳማዊ ሀይለስላሴ በጃፓን ያደረጉት ጉብኝት ተከትሎ ከአመታት በኋላ የጃፓና ልኡል አዲስ ካገባት ባለቤቱ ጋር በመሆን የጫጉላ ሽርሽራቸውን በአዲስ አበባ በማድረግ የሁለቱን ሀገራት ግንኙነት ወደ ህዝብ ለህዝብ ቀረቤታ አሳድገውታል፡፡በወቅቱ ቀዳማዊ ሀይለስላሴ ሁለቱን ሙሽሮች ተቀብለው ከማስተናገድ ባሻገር በብሄራዊ ቤተመንገስት ለጃፓን ህዝብ መታሰቢያ የሚሆን የአትክልት ቦታ በመስጠት ቋሚ ማስታወሻ አስቀምጠዋል፡፡በተለይም ቀዳማዊ ሀይለስላሴ እ.ኤ.አ 1956 በጃፓን ያደረጉት ይፋዊ ጉብኝት ለሁለቱ ሀገራት አዲስ የግንኙነት ምእራፍ በመክፈት ግንኙነቱም ወደ ህዝብ ለህዝብና የባህል ቅርርብ እንዲያመራ አድርጎታል፡፡የሁለቱን ሀገራት ታሪካዊ ወዳጅነት በመዘከር የዲፕሎማሲ ድልድይ ሆኖ እያገለገለ በሚገኘው በዚህ የአትክልት ስፍራ የመንግስት ከፍተኛ ሀላፊዎችና አምባሳደሮች በተገኙበት የጃፓን የሻይ ማፍላት ስነ ስርአት ተካሂዷል፡፡ይህ ስነስርአት የኢትዮጵያ እና የጃፓንን የዘማናት ወዳጅነት በማስታወስ ግንኙነቱን ለማደስ የሚያስችል መነቃቃት ለመፍጠር የሚያግዝ ስለመሆኑ ተገልጧል፡፡ጃፓን ለኢትዮጵያ ንካራ የልማት አጋር ስትሆን በተለይም በትምህርት እና ስልጠና ዘረፍ የሰው ሀይል ልማት ላይ ከፍተኛ እገዛ እያደረገች ትገኛለች፡፡የከፍተኛ ትምህረት ሚኔስቴር ሚኒስትር ዲኤታ የሆኑት ፕሮፌሰር አፈወርቅ ካሱ ትምህርተቻወን በጃፓን የተከታተሉ ሲሆን ከጃፓን ማህበረሰብ ጋርም ጠንካራ ቀረቤታ አላቸው፡፡ጃፓኖች ከኢትዮጵያ ጋር የሚያመሳስላቸው በርካታ ጎዳዮች እንዳሉ የሚጠቅሱት ፕሮፌሰር አፈወርቅ ያም ሆኖ ኢትዮጵያውያን ከጃፓኖች ልንማራቸው የሚገቡ የእድገት እና የባህል መሰረቶች መኖራቸውን ያነሳሉ፡፡በብሄራዊ ቤተ መንገስት በሚገነው የጃፓን የአትክልት ስፍራ በተካሄደው መርህ ግብር ላይ የኢትዮጵያ ቡና እና የጃፓን ሻይ ማፍላት ስነ ስርአት ተካሂዷል፡፡ሁለቱ ሀገራት ከሻይና ቡና ስነስረአት ባሻገር በተለያዩ ባህሎች የሚያመሳስላቸው እሴት ያላቸው ሀገራት በመሆናቸው አጋጣሚው የባህል መቀራረቡን ወደ ህዝብ ለህዝብ ትስስር ለማሳግ መልካም አጋጣሚ መሆኑ ተገልቷል፡፡የኢትዮጵያና የጃፓን ግንኙነት እ.ኤ.አ ከ1930ቹ ጀምሮ በተለያዩ የእድገት ምእራፎች ውስጥ ያለፈ ቢሆነም ይህ የሁለትዮሽ ግንኙነቱ ወደ ላቀ የዲፕሎማሲ ግንኙት ምእራፍ የተሸጋረው ግን 1950ዎቹ መሆኑን መረጃዎች ያሳያሉ፡፡	ፖለቲካ	https://waltainfo.com/am/31283/
8b5481ac80ab57f1147dc1bf3a651935	1a2ec6d699616b7f3e6b81c6c823e341	በአልሸባብ ቁጥጥር ስር የነበረችውን አውዴግል ከተማ ነጻ ወጣች	በሶማሊያ የአፍሪካ ህብረት ሰላም አስከባሪ ሀይል አሚሶምና የሶማሊያ የደህንነት ሀይል በታችኛው ሸበሌ ቀጠና በአልሸባብ ቁጥጥር ስር የነበረችውን አውዴግል ከተማን ነጻ አውጥተዋል፡፡አሸባሪ ቡድኑ አልሸባብ በሶማሊያ በሚሰነዝራቸው የሽብር ጥቃቶች በርካታ ዜጎች ለህልፈት ተዳርገዋል፡፡ ሀገሪቱም የጸጥታ ስጋቷን መቅረፍ ተስኗት ቆይታለች፡፡ከቅርብ ጊዜያት ወዲህ ግን የሀገሪቱ የጸጥታ ሀይሎችና የሰላም አስከባሪ ሀይሎች የቡድኑን ጠንካራ ይዞታዎች በመገርሰስ ላይ ይገኛሉ፡፡በሶማሊያ የአፍሪካ ህብረት ሰላም አስከባሪ ሀይል አሚሶምና የሶማሊያ የደህንነት ሀይል ባካሄዱት የጋራ ወታደራዊ ዘመቻ በታችኛው ሸበሌ ቀጠና በአሸባሪው ቡድን አልሸባብ ቁጥጥር ስር የነበረችውን አውዴግል ከተማን ነጻ አውጥተዋል ተብሏል፡፡ከተማይቱ ላለፉት ዓመታት የሽብር ቡድኑ መናሀሪያና የጥቃት ሴራ ማቀነባበሪያ ሆና መቆየቷን ያስታወሰው ዘገባው፤ በተደራጀው ወታደራዊ ዘመቻ ከሽብር ቡድኑ ይዞታ ነጻ መውጣቷን አመላክቷል፡፡የከተማዋን ነጻ መውጣት ተከትሎ በሶማሊያ የአፍሪካ ህብረት ሰላም አስከባሪ ሀይል አሚሶም ዋና አዛዥ አምባሳደር ፍራንሲስኮ ማዴራ፤ ወታደራዊ ተልዕኮውየሶማሊያ የደህንነት ሀይል ከዚህም በላይ ውስብስብ የሆኑ ግዳጆችን መወጣት የሚችል መሆኑን ያሳየ ነው ብለዋል፡፡በአልሸባብ ይዞታ ስር የቆዩ ቦታዎችን ነጻ ማውጣት የሽብር ቡድኑ የጥቃት ሰለባ ሆነው ለቆዩና ስቃይና እንግልት ሲደርስባቸው ለነበሩ የሶማሊያ ዜጎች ፍትህን እንደማጎናጸፍ ይቆጠራል ብለዋል፡፡በሶማሊያ የአፍሪካ ህብረት ሰላም አስከባሪ ሀይል አሚሶምና የሶማሊያ የደህንነት ሀይል የሶማሊያን ህዝብ ክብር ለማስመለስና ለዜጎች የተሻለ ሕይወት በአልሸባብ ይዞታ ስራ ያሉ ሌሎች ቦታዎችን ነጻ ለማውጣት ስራቸውን አጠናክረው እንደሚቀጥሉ ዋና አዛዡ ገልጸዋል፡፡ካሳለፍነው የፈረንጆቹ ሚያዚያ ወር ጀምሮ በሶማሊያ የአፍሪካ ህብረት ሰላም አስከባሪ ሀይል አሚሶምና የሶማሊያ የደህንነት ሀይል የአልሸባብ ጠንካራ ይዞታ የነበሩ ቦታዎችን ማስለቀቃቸውን አስታውሶ ኬ ኤም ኤ የዜና ወኪል ዘግቧል፡፡	ፖለቲካ	https://waltainfo.com/am/33320/
37a72a44a399a9996f273dd88dc49bd2	ea4e4ef0489081fc3f745ebf9b0193d6	የውጭ ጉዳይ ሚኒስትር አቶ ገዱ አንዳርጋቸው ከተባበሩት መንግስታት ድርጅት ልዩ መልዕክተኛ ጋር ተወያዩ	የውጭ ጉዳይ ሚኒስትር አቶ ገዱ አንዳርጋቸው ከተባበሩት መንግስታት ድርጅት ልዩ መልዕክተኛ ጋር ተወያዩየኢፌዲሪ የውጭ ጉዳይ ሚኒስትር አቶ ገዱ አንዳርጋቸው የተባበሩት መንግስታት ሴክሬታሪ ጄነራል የአፍሪካ ሕብረት ልዩ መልዕክተኛ ሚስ ሀና ሰርዋ ቴቴን ዛሬ በጽ/ቤታቸው ተቀብለው አነጋግረዋል።ሚኒስትሩ አቶ ገዱ በዚህ ወቅት ባደረጉት ንግግር የመንግስታቱ ድርጅት ለአፍሪካ ጸጥታና ሰላም መረጋጋት ትልቅ አስተዋጽኦ እያደረገ እንደሚገኝ በማስታወስ፤ ኢትዮጵያ የተባበሩት መንግስታት የጸጥታ ምክር ቤት እና የአፍሪካ ሕብረት የጸጥታ ምክር ቤት በአዲስ አበባ የሚያደርጉት የምክክር መድረክ በስኬት እንዲጠናቀቅ አስፈላጊውን ትብብር እንደምታደርግ አስታውቀዋል።ሀገሪቱ በኢጋድ ሊቀ መንበርነት ባላት ሚና በቀጠናዋ ሰላም ለማስፈን ከሚመለከታቸው አካላት ጋር እንደምትሰራም ሚኒስትሩ አክለው ገልጸዋል።የተባበሩት መንግስታት ድርጅት ልዩ መልዕክተኛ ሚስ ሀና ሰርዋ ቴቴ በበኩላቸው፤ ኢትዮጵያ በሱዳን የነበረው አለመረጋጋት በሰላማዊ መንገድ እንዲፈታ ላደረገቸው ትልቅ ሚና አመስግነዋል።ልዩ መልዕክተኛዋ የተባበሩት መንግስታት ድርጅት ኢትዮጵያ የምታደርጋቸው የሰላም ማስከበርና ተዛማጅ ሥራዎች ለመደገፍ ቁርጠኛ እንደሆነም አስታውቀዋል።የውጭ ጉዳይ ሚኒስቴር ቃል አቀባይ ጽ/በት ለጣቢያችን ባደረሰው መረጃ መሰረት ኢትዮጵያ እ.ኤ.አ መስከረም 23 ቀን 2019 ኒው ዮርክ በሚካሄደው የአየር ንብረት ለውጥ ጉባኤ ተሳታፊ እንድትሆን ልዩ መልዕክተኛዋ ጥሪ አቅርበዋል።በተመሳሳይ አቶ ገዱ አንዳርጋቸው የተባበሩት መንግስታት ኢንዱስትሪ ልማት ድርጅት (UNIDO) ተወካይና የክልላዊ ቅርንጫፍ ዳይሬክተር ሚስ አውረሊያ ካላብሮን ዛሬ በጽ/ቤታቸው ተቀብለው አነጋግረዋል።ውጭ ጉዳይ ሚኒስትሩ በዚህ ወቅት ባደረጉት ንግግር የተባበሩት መንግስታት ኢንዱስትሪ ልማት ድርጅት ኢትዮጵያ የጀመረችውን የኢንዳስትሪያላይዜሽን ጉዞ እውን ለማድረግ ሁሉን አቀፍ ድጋፍ እያደረገ እንደሚገኝ በመግለጽ ለድርጅቱ ምስጋና አቅርበዋል።የኢትዮጵያ መንግስት ድርጅቱ የሚያስተባብራቸውን የልማት ሥራዎች ውጤታማ እንዲሆኑ አስፈላጊውን ትብብር እንደሚያደርግም ሚኒስትሩ ገልጸዋል።የተባበሩት መንግስታት ኢንዱስትሪ ልማት ድርጅት ተወካይና የክልላዊ ቅርንጫፍ ዳይሬክተር ሚስ አውረሊያ ካላብሮ በበኩላቸው፤ በኢትዮጵያ ውስጥ እየተካሄደ ያለውን ለውጥ በማድነቅ፤ድርጅቱ በሀገሪቱ ለሚገኙ የቆዳ፣ጨርቃ ጨርቅ፣ አግሮ-ኢንዱስትሪ ፓርኮች እንዲሁም ሌሎች ፕሮጀክቶች ድጋፍ እያደረገ እንደሆነ ለክቡር ሚኒስትሩ አስረድተዋል።በተጨማሪ ድርጅቱ ለሸገር ማስዋብ ፕሮጀክት ድጋፍ እንደሚያደርግ በመግለጽ፤ ኢትዮጵያ እ.ኤ.አ ከኖቬምበር 3 እስከ 7 ቀን 2019 አቡ ዳቢ በሚካሄደው UNIDO(United Nations Industrial Development Organization) ኮንፈረንስ ተሳታፊ እንድትሆን ክብርት ዳይሬክተሯ ጥሪ አቅርበዋል።	ሀገር አቀፍ ዜና	https://waltainfo.com/am/32630/
026642c00cb9b319275b6b7364c4bf0c	24f63ac19da4fe50c3b5dcaf28434da6	በጋምቤላ ከተማ በሰላማዊ ሰዎች ላይ ጥቃት ያደረሰ የፖሊስ አባል ተያዘ	በጋምቤላ ከተማ በሰላማዊ ሰዎች ላይ ጥቃት የፈጸመ የፖሊስ አባል በቁጥጥር ስር መዋሉ ተገለጸ።የክልሉ ፖሊስ ኮሚሽን ምክትል ኮሚሽነር ቱት ኮር እና የሰላምና ጸጥታ ቢሮ ምክትል ኃላፊ አቶ አቶው ኡኮት ጥቃቱን አስመልክቶ በጋራ በሰጡት መግለጫ እንዳመለከቱት አባሉ ጉዳቱን ያደረሰው ከተመደበበት ቦታ በመልቀቅ መናኸሪያ አካባቢ ሄዶ ተኩስ በመክፈት ነው።ዛሬ ከቀኑ ስምንት ሰዓት ላይ በደረሰው ጥቃት ዘጠኝ ሰዎች ላይ የመቁሰል አደጋ መድርሱም ተገልጿል።ይሔን ተከትሎ ከተፈጠረው ግርግር ጋር ተያይዞም ሌሎች አራት ሰዎች በድንጋይ ውርወራ ጉዳት ሲደርስባቸው የፖሊስ አባሉ በቁጥጥር ስር ውሎ ምርመራ እየተደረገበት መሆኑንም ኃላፊዎቹ ተናግረዋል።ጉዳት የደረሰባቸው ግለሰቦች በጋምቤላ ሆስፒታል አስፈላጊው የህክምና እርዳታ እየተደረገላቸው መሆኑን ጠቁመው በወቅቱ በአካባቢው ተፈጥሮ የነበረው ግርግርም በፀጥታ አካላት ጥረት ወደ ነበረበት መረጋጋት መመለሱን አስታውቀዋል።በደረሰው ጉዳት ማዘናቸውን የገለጹት ኃላፊዎቹ ጉዳዩ የአንድ ግለሰብ መሆኑን በመገንዘብ ህብረተሰቡ በተረጋጋ መልኩ የተለመደውን የዕለት ተዕለት ተግባሩን ያለስጋት ማከናወን እንዳለበትም አሳስበዋል።በተጨማሪም ህብረተሰቡ የአካባቢውን ሰላም ለማስጠበቅ እያደረገ ያለውን ተሳትፎ እንዲያጠናክር የጠየቁት ኃላፊዎቹ በጥቃቱ ያለፈ የሰው ህይወት እንደሌለም አመልክተዋል። (ምንጭ፡-ኢዜአ)	ሀገር አቀፍ ዜና	https://waltainfo.com/am/32631/
dfa42ec0d6c47c565ff26f428982d148	056243a0c850094102ab81488944e2de	ምክትል ከንቲባው የመሬት ልማት ማኔጅመንትን ጨምሮ በአራት ተቋማት ድንገተኛ ጉብኝት አደረጉ	የአዲስ አበባ ከተማ አስተዳደር ምክትል ከንቲባ ኢ/ር ታከለ ኡማ በአንድ ህንፃ ላይ አገልግሎት እየሰጡ ባሉ የመሬት ልማት ማኔጅመንትን ጨምሮ በፕላን ኮሚሽን፣ ግንባታ ፈቃድ እና ቅሬታ ሰሚ ጽ/ቤቶች ድንገተኛ ጉብኝት አድርገዋል፡፡አዲስ አበባን ተመራጭ የኢንቨስትመንትና የቢዝነስ ማዕከል ለማድረግ አስተዳደሩ ላስቀመጠው ግብ ስኬታማነት የአንድ ማዕከል አገልግሎትና የአገልግሎት ጥራት ደረጃን ማሳደግ የላቀ ትኩረት ተሰጥቶታል፡፡በዚህ እንቅስቃሴ በከተማው ተቀራራቢና ተመሳሳይ አገልግሎት የሚሰጡ ተቋማትን በአንድ ማዕከል በማሰባሰብ የአገልግሎት ቅልጥፍናንና ጥራትን የማሳደግ ስራ ከተጀመረባቸው ተቋማት መካከል የመሬት ልማት ማኔጅመንትን ጨምሮ በፕላን ኮሚሽን፣ ግንባታ ፈቃድ እና ቅሬታ ቢሮዎች ኢ/ር ታከለ ኡማ ትናንት ማምሻውን ድንገተኛ ጉብኝት አድርገዋል፡፡ለተገልጋዮች ደረጃውን የጠበቀ ፍትሃዊና ቀልጣፋ አገልግሎት ለመስጠት በአንድ ማእከል አገልግሎት እንዲሰጡ ከተደረጉ ማዕከላት አመራሮች ጋርም በስራ እንቅስቃሴያቸውና የተገልጋዩን እርካታ ማሳድግ በሚቻልበት ሁኔታ ላይ በመነጋገርም የስራ መመሪያ ሰጥተዋል፡፡በዋነኛነት እነዚህን ተቋማት በአንድ ህንፃ ላይ አገልግሎት እንዲሰጡ የተደረገው አገልግሎት ፈላጊው እንዳይጉላላ እና ኢንቨስት ለሚያደርጉ ግለሰቦች የሚሰጠው አገልግሎት ፈጣን እና የተሳለጠ እንዲሆን መሆኑን በመገንዘብ ከታች እስከላይ ያለው ሰራተኛና አመራር በትልቅ የኃላፊነት ስሜት ለስኬታማነቱ እንዲሰራ ማሳሰባቸውን ከአዲስ አበባ ከንቲባ ፅ/ቤት ያገኘነው መረጃ ያመለክታል፡፡	ሀገር አቀፍ ዜና	https://waltainfo.com/am/32632/
6c4d532ae8c6f4bf13cb1085bb79a44c	7cf53e3c6bcb7e4889ad7f1ac9f40039	22 የቱርክ ስሪት ሽጉጥ በጉምሩክ ፈታሾች ተያዘ	በህገ-ወጥ መንገድ ሲዘዋወር የነበረ 22 የቱሪክ ስሪት ሽጉጥ ቶጎጫሌ የመቆጣጠሪያ ጣቢያ ላይ ዛሬ ጠዋት 1፡00 ላይ የጉምሩክ ሰራተኞች ባደረጉት ፍተሻ በቁጥጥር ስር ውሏል፡፡ከሶማሌ ላንድ ተነስቶ በቶጎጫሌ በኩል ወደ ጅግጅጋ ሲጓዝ የነበረ የሰሌዳ ቁጥሩ 44696 በሆነ አይሱዙ ተሸክራካሪ ደብቆ ለማሳለፍ ሲሞከር በቁጥጥር ስር ውሏል፡፡በወቅቱ ተሸከርካሪው ውስጥ የነበረ አንድ ግለሰብ በድርጊቱ እጁ ሊኖርበት ይችላል በሚል ተጠርጥሮ በቁጥጥር ስር እንዲውል ተደርጓል፡፡ህብረተሰቡ የሰላምና ደህንነት ፀር የሆኑ የኮንትሮባንድ ድርጊቶችን ለመከላከል በባለቤትነት ከጉምሩክ ኮሚሽን ጋር ተባብሮ እንዲሰራ የጅግጅጋ ጉምሩክ ቅርንጫፍ ጽ/ቤት ጥሪ አቅርቧል፡፡ምንጭ፡- የገቢዎች ሚኒስቴር	ሀገር አቀፍ ዜና	https://waltainfo.com/am/32633/
40411e05ff4dee93014b5c49f642eaf3	dc7de9891366564c12622db088080370	በኢትዮጵያ የመጀመሪያ የሆነ የፍጥነት መቆጣጠሪያ መሳሪያ በተሽከርካሪዎች ላይ ተግባራዊ ተደረገ	የፌደራል ትራንስፖርት ባለስልጣን በኢትዮጵያ መጀመሪያ የሆነውን የፍጥነት መቆጣጠሪያ መሳሪያ በተሽከርካሪዎች ላይ ተግባራዊ ማድረጉን አስታወቀ፡፡በባለስልጣኑ የመንገድ ትራፍክ ደህንነት ዳይሬክተር አቶ ያዕቆብ በላይ በሰጠት ጋዜጣዊ መግለጫ፣ አዲሱ ቴክኖሎጂ በየጊዜው እየጨመረ የመጣውን የትራፍክ አደጋ ለመቆጣጠር እንደሚያስችል አስታውቀዋል፡፡በተሽከርካሪዎች ለይ የሚገጠመው የፍጥነት መቆጣጠሪያ መሳሪያው የተለያዩ ሀገራ ተሞክሮ ተወስዶ ተግባራዊ የተደረገ መሆኑንና የትራፍክ አደጋን ለመቀነስ እንደሚያስችል ዳይሬክተሩ አስታውቀዋል፡፡ለሶስት ዓመታት ጥናት ተደርጎ ተግባራዊ የሆነው ቴክኖሎጂ አቅጣጫ ጠቋሚ (GPS)፣ ብሉቱዝ እንዲሁም ዩኤስቢን በመጠቀም ተቆጣጣሪውን በቀላሉ አሽከርካሪው በምን ያህል ፍጥነት እየተጓዘ እንዳለ የሚያሳይ በመሆኑ ለቁጥጥርና ክትትል አመቺ ነው ብለዋል፤ ዳይሬክተሩ፡፡በመላ ሀገሪቱ ወደ አንድ ሚሊዮን የሚጠጉ ተሸከርካሪዎች ይኖራሉ ተብሎ የሚገመት ሲሆን፣ በቀጣይ በሀገር ውስጥ ያሉት እንደሚገጠምላቸውና ከውጭ የሚገቡ ተሽከርካሪዎች ደግሞ የፍጥነት መቆጣጠሪያ መሳሪያው ተገጥሞላቸው እንዲገቡ ይደረጋል ብለዋል፡፡የባለስልጣኑ 10 ተሸከርካሪዎች ላይ ቴክኖሎጂው የተገጠመ ሲሆን፣ በቀጣይ በሲኖትራክና የንግድ ተሸከርካሪዎች፣ የመንግስት መኪኖች እና የቤት መኪኖች ላይ በሶስት ደረጃዎች ተከፍሎ እንደሚገጠምም ተገልጿል፡፡ቴክኖሎጂውን ተግባራዊ ከማድረጉ በፊት ሰፊ የሆነ የግንዛቤ ስራ መሰራቱንም አቶ ያዕቆብ አስረድተዋል፡፡	ቢዝነስ	https://waltainfo.com/am/23896/
801967fc061e813643eb89ff51005f32	c21dc328e8a7c0a6d51c0dfc60c42c68	የድሬዳዋ ከተማ የ2012 በጀት ከ2 ቢሊየን 834 ሚሊየን ብር በላይ ሆኖ ፀደቀ	የድሬዳዋ ከተማ አስተዳደር ምክር ቤት የከተማዋን የ2012 በጀት 2 ቢሊየን 834 ሚሊየን 440 ሺህ ብር አድርጎ አፀደቀ፡፡የድሬዳዋ አስተዳደር ምክር ቤት ለሁለት ቀናት ሲያካሂድ የቆየውን 2ኛ የስራ ዘመን 42ኛ መደበኛ ጉባኤ በትናንትናው ዕለት አጠናቋል፡፡መደበኛ ጉባኤው በአስተዳደሩ የ2011 በጀት አመት የስራ አፈፃፀም ሪፖርት ላይ ውይይት ማድረጉ ነው የተነገረው፡፡በጉባኤው ማጠናቀቂያ ላይም ምክር ቤቱ ለሴቶች ህፃናትና ወጣቶች ቢሮ ሃላፊነት በእጩነት የቀረቡት የወይዘሮ ከሪማ አሊን ሹመት አፅድቋል፡፡	ፖለቲካ	https://waltainfo.com/am/31280/
6e4ad14dba58871b0c90f1914b75c38a	075038c66ff9f8c0557fb055aecb5ea4	የሐይማኖት ተቋማት ጉባኤ በእምነት ተቋማት ዉስጥ ስላለዉ የመልካም አስተዳደር ችግር ምክክር አደረገ	የኢትዮጵያ የሐይማኖት ተቋማት ጉባኤ ከሰላም ሚኒስቴር ጋር በመተባበር የሀይማኖት ተቋማት መልካም አስተዳደርን በማስፈን ረገድ ስለሚኖራቸው አስተዋፅኦ ምክክር አድርጓል፡፡በምክክሩ ላይ የኢ/ያ ወንጌላዊያን አብያተ ክርስቲያን ህብረት፣ የኢ/ያ ወንጌላዊት ቤተክርስቲያን መካነየሱስ እና የኢትዮጵያ ቃለሕይወት ቤተክርስቲያናት ተሳትፈዋል፡፡ተገቢ ያልሆነ የጥቅም ትስስር፣ ሙስና፣ እና ሌሎች ጉዳዮች የመልካም አስተዳደር ችግሮች እንዲከሰቱ ምክንያት እነደሆኑ ነው የሃይማኖት መሪዎቹ ገለጹት፡፡በመድረኩም ተቋሙን ያቋቋሙት ሰባቱ የሃይማኖት ተቋማት በውስጣቸወ ስላለው የመልካም አስተዳደር ችግሮች ውይይት አድርገዋል፡፡ሰኞ ሐምሌ 30 የጀመረው መድረኩ የኢትዮጵያ ኦርቶዶክስ ተዋህዶ ቤተክርስቲያንን የተመለከተ ሲሆን ነሐሴ 1 ደግሞ የኢ/ያ ወንጌላዊያን አብያተ ክርስቲያን ህብረትን፣ የኢ/ያ ወንጌላዊት ቤተክርስቲያን መካነየሱስ እና የኢትዮፕያ ቃለሕይወት ቤተክርስቲያናት ውስጥ የመልካም አስተዳደር ችግርን በተመለከተ ውይይት አድርገዋል፡፡በመድረኩ የመክፈቻ ንግግር ያደረጉት በሰላም ሚኒስትር የሃይማኖት እና የእምነት ጉዳዮች ዳይሬክተር ጀነራል አቶ ጌታዋ ደስታ መንግስት የዜጎችን ፍትሃዊ ተጠቃሚነት ለማረጋገጥ እየሰራ እንደሆነ በመግለፅ የሃይማኖት ተቋማትም በውስጣቸው ያለውን የመልካም አስተዳደር ችግር በመቅረፍ የበኩላቸውን ሊወጡ እንሚገባ ገልፀዋል፡፡የኢ/ያ ወንጌላዊያን አብያተ ክርስቲን ህብረት፣ የኢ/ያ ወንጌላዊት ቤተክርስቲያን መካነየሱስ እና የኢትዮጵያ ቃለሕይወት ቤተክርስቲያናት መሪዎች እንደገለጹት ተገቢ ያልሆነ የጥቅም ትስስር፣ ሙስና፣ እና ሌሎች ጉዳዮች የመልካም አስተዳደር ችግሮች እንዲከሰቱ ምክንያት እነደሆኑ ነው የገለጹት፡፡በቀጣይም የሚታዩትን ችግሮችን ለማስወገድ የቀረበው ጥናታዊ ጽሁፍ አመላካች መሆኑን የገለጹት የሃይማኖት መሪዎቹ ትልልቅ የሃይማኖት መሪዎች ምእመናንን በሚያስተምሩት ልክ መሆን እነደሚገባቸው ነው የገለፁት፡፡መድረኩ እስከ ነሐሴ 3 ድረስ ሚቆይ ሲሆን ነሐሴ 2 ቀን የእስልምና ጉዳዮች፣ ነሐሴ 3 ደግሞ የኢ/ያ ካቶሊካት ቤተክርስቲየን እና የኢ/ያ 7 ቀን አድቬንቲስት ቤተክርስቲያን የውስጥ የመልካም አስተዳደር ይዞታቸውን የሚገመግሙ ይሆናል፡፡	ሀገር አቀፍ ዜና	https://waltainfo.com/am/32628/
6adf063922c78be43b0084f0a2b5a3ee	b8c022ad4592868e75a216a878d35cf6	የቀድሞ አሜሪካ ምክትል ፕሬዚዳንት ጆ ባይደን “ትራምፕ የነጭ የበላይነትን ያበረታታሉ” አሉ	የቀድሞ አሜሪካ ምክትል ፕሬዚዳንት ጆ ባይደን “ትራምፕ የነጭ የበላይነትን ያበረታታሉ” አሉ፡፡የዴሞክራት እጩ ሆነው የቀረቡት ጆ ባይደን “እኚህ ፕሬዚዳንት አሜሪካ ውስጥ የነጮች የበላይነት እንዲስፋፋ ነዳጅ እያርከፈከፉ ነው”ብለዋል።ትራምፕ አሜሪካ ውስጥ ነባርና መጤ የሚል ከፋፋይ ትርክቶችን እያንጸባረቁ መሆኑንም ባይደን ተናግረዋል። “አሜሪካ የነጭ የበላይነት ማቆጥቆጥ ችግር ሰለባ ሆናለች፤ ትራምፕ ይህን አጉልተው በማንጸባረቅ የችግሩ ተጠያቂ ናቸው” ብለዋል።ፕሬዚዳንት ዶናልድ ትራምፕ ከባይደን ለተሰነዘረባቸው ትችት በሰጡት ምላሽ “አሰልቺ” ሲሉ ተናግረዋል። ትራምፕ ሰሞኑን በአንድ የ21 ዓመት ወጣት በጠመንጃ የ22 ሰዎች ህይወት የተቀጠፈባትን ኤል ፓሶን ትናንት ጎብኝተዋል።ግድያው ከመፈፀሙ ከደቂቃዎች በፊት “የቴክሳስ ወራሪዎች በሆኑት ስፓንኛ ተናጋሪዎች ላይ እርምጃ እንወስዳለን” የሚል የጥላቻ ፅንፈኛ መልዕክት በድረ-ገፅ ተሰራጭቶ ነበር ተብሏል። (ምንጭ፡-አናዶሉ)	ፖለቲካ	https://waltainfo.com/am/33980/
33599ebb5d4f995f15f934e1f1852ce4	6a3f1ba1db351a06c4000ce6331b195f	የውጭ ጉዳይ ሚኒስትር ዴኤታ ዶ/ር ማርቆስ ተክሌ የዴንማርክ የልማት ትብብር ሚኒስትርን አነጋገሩ	የውጭ ጉዳይ ሚኒስትር ዴኤታ ዶ/ር ማርቆስ ተክሌ የዴንማርክ የልማት ትብብር ሚኒስትር ራስሙስ ፕረህንን በዛሬው ዕለት በጽህፈት ቤታቸው ተቀብለው አነጋግረዋል፡፡ሚኒስትር ዴኤታው በውይይታቸው ወቅት ኢትዮጵያና ደንማርክ በሁሉም ዘርፍ መልካም የዲፕሎማሲ ወዳጅነት ያላቸው መሆኑን ገልጸው፤ የዴንማርክ መንግስት ኢትዮጵያ በአረንጓዴ ኢኮኖሚ ግንባታ፣ በድህነት ቅነሳ፣ ምርታማነትን በማሳደግ እና የተለያዩ ፕሮጀክቶችን በመደገፍ ላበረከተው አስተዋጽኦ ምስጋናቸውን አቅርበዋል፡፡የዴንማርክ የልማት ትብብር ሚኒስትሩ ራስሙስ ፕረህን በበኩላቸው፤ በኢትዮጵያ እየተከናወነ ያለውን የለውጥ ሂደት እንደሚያደንቁ ገልጸዋል።ቀደም ሲል ሁለቱ ሀገራት በተፈራረሙት የሁለትዮሽ ኢኮኖሚ ትብብር ማዕቀፍና የፖለቲካ ምክክር መግባቢያ ሰነድ መሰረት ሀገራቸው ለኢትዮጵያ ሁሉን አቀፍ ድጋፍ ለመስጠት ቁርጠኛ መሆኗንም ገልጸዋል፡፡ኢኮኖሚውን ለማነቃቃት መንግስት የወሰዳቸውን አርምጃዎች ምቹ ሁኔታዎችን የፈጠሩ በመሆናቸው ዴኒሽ ባለሃብቶች ወደ ኢትዮጵያ ለኢንቨስትመንት እንዲመጡ እንደሚሰሩም ሚኒስትሩ ገልጸዋል፡፡ የአየር ንብረት ለውጥን በተመለከተ ኢትዮጵያ በአለም አቀፍ መድረኮች የአፍሪካን ድምጽ በማሰማት እየተጫወተች ያለችው ሚና የሚያስመሰግን መሆኑን ጠቅሰው፤ በዚህ ዘርፍ ያለውን ትብብር ወደ ላቀ ደረጃ ለማድረስ እንደሚሰሩ አረጋግጠዋል፡፡ በውጭ ጉዳይ ሚኒስቴር ቃል አቀባይ ጽ/ቤት መረጃ መሰረትኢትዮጵያና ዴንማርክ ረጅም ጊዜ ያስቆጠረ ሁለትዮሽ ግንኙነት ያላቸው ሲሆን፤ ኢትዮጵያ ስቶክሆልም በሚገኘው ኤምባሲዋ ዴንማርክን ሸፍና ትሰራለች፡፡	ሀገር አቀፍ ዜና	https://waltainfo.com/am/32629/
4e9bec1cf91adc56bcd07ceda1c11f6b	5ebc53ff254f396ed5484b25c2607cef	የኢህአዴግ ስራ አስፈጻሚ ኮሚቴ ከነገ ጀምሮ ስብሰባውን ያካሂዳል	የኢህአዴግ ስራ አስፈጻሚ ኮሚቴ ከነገ ጀምሮ ስብሰባውን ያካሂዳልየኢትዮጵያ ህዝቦች አብዮታዊ ዴሞክራሲያዊ ግንባር(ኢህአዴግ) ስራ አስፈጻሚ ኮሚቴ ከነገ ነሓሴ 2 ቀን 2011 ም ጀምሮ ስብሰባውን የሚካሂድ ሲሆን፤ በተለያዩ አጀንዳዎች እንደሚመክር ይጠብቃል፡፡ኮሚቴ የድርጅት ስራዎች አፈጻጸም እና በሌሎች ሀገራዊ ወቅታዊ አጀንዳዎች ላይ ውይይት እንደሚያካሄድ የኢህአዴግ ምክር ቤት ጽህፈት ቤት አስታውቋል፡፡ስራ አስፈፃሚ ኮሚቴው የድርጅት ስራዎችና ወቅታዊ ሁኔታዎችን በጥልቀት ከገመገመ በኃላ ቀጣይ አቅጣጫዎችን ያስቀምጣል ተብሎ ይጠበቃል::	ፖለቲካ	https://waltainfo.com/am/31281/
3cba44eeaf18028c52e398c2a33694d0	471f3422253f433f85c8780dcf11564b	የ2012 ዕድገት የሚለካው ሰውን ሥራ በማስያዝ መሆን እንደሚገባው ጠቅላይ ሚኒስትር ዐብይ አሳሰቡ	የ2012 ዕድገት የሚለካው ሰውን ሥራ በማስያዝ መሆን እንደሚገባው ጠቅላይ ሚኒስትር ዐብይ አሳሰቡ።ጠቅላይ ሚኒስትር ዶር ዐብይ አህመድ ከዚ በኋላ የሚፈጠሩ ሥራዎችን በስም ሳይቀር በመዘርዘር ለምክር ቤቱ ተጨባጭ ሪፖርት እንደሚያቀርቡ ተናገሩ፡፡ለሥራ ዕድል ፈጠራውም 3 ቢሊዮን ብር ድጋፍ ከውጭ መገኘቱን ጠቅላይ ሚኒስትሩ አስታውቀዋል፡፡ለዚሁ ሥራም በሀገር አቀፍ ደረጃ በ2012 ዓ.ም 3 ሚሊዮን የሥራ ዕድል የሚፈጥር የሠራተኛ እና ኢንቨስትመንት ኮሚቴ ተቋቁሟል፡፡ኮሚቴው ተጨባጭ የሆኑ ሥራዎችን በመፍጠር የሀገሪቱን ችግሮች እንደሚያቃልል ጠቅላይ ሚኒስትሩ ተናግረዋል፡፡ ከ10 ሚኒስትሮች ፣ ከ9 ርዕሳነ መስተዳድሮች እንዲሁም ከሁለቱ የከተማ መስተዳድሮች ከንቲባዎች ጋር ውይይት ያደረጉት ጠቅላይ ሚኒስትሩ፤ ለኢንቨስትመንቱ ፈተና የሆነውን ሙስና፣ ቢሮክራሲ እና የኢንቨስተሮች አጋዥ ማጣት መፍታት እንደሚገባ አሳስበዋል፡፡ በሀገሪቱ በአሁኑ ወቅት 11 ሚሊዮን ሥራ ፈላጊ ወጣቶች የሚገኙ ሲሆን፤ በየዓመቱ ከ2 እስከ 3 ሚሊዮን የሥራ ፈላጊው ቁጥር እንደሚጨምር ተጠቁሟል፡፡በ2012 ዓ.ም ብቻ ሊፈጠር ከታሰበው 3 ሚሊዮን ሥራ ውስጥ 1 ነጥብ 4 በጊዜያዊነት እና 1 ነጥብ 6 ደግሞ በቋሚነት ይፈጠራል ተብሏል።ጠቅላይ ሚኒስተሩ ከዚህ በኋላ የሚፈጠሩ ሥራዎችን በስም ሳይቀር በመዘርዘር ለምክር ቤቱ ሪፖርት እንደሚያቀርቡም የገለጹት ጠቅላይ ሚኒስትሩ፤ የ2012 በጀት ዓመት ዕድገት የሚለካው ሰውን ሥራ በማስያዝ እንደሆነ ሲል የአማራ መገናኛ ብዙሃን ዘግቧል።	ቢዝነስ	https://waltainfo.com/am/23895/
752729a3f4b6d1d2b1dea73d8c1dc2e8	0697fc43c7405bbbeb905466c39c1a87	የአፍሪካ ልማት ባንክ ለኢትዮ-ጅቡቲ የመንገድ ፕሮጀክት የ98 ሚሊዮን ዶላር ፈንድ አፀደቀ	የአፍሪካ ልማት ባንክ ኢትዮጵያን ከጎረቤት ሀገር ጅቡቲ ጋር ለሚያገናኘውና በአዲስ መልክ ለሚሰራው የመንገድ ትራንስፖርት ኮሪደር ፕሮጀክት የሚውል የ98 ሚሊዮን ዶላር ፈንድ በትላንትናው ዕለት ማፅደቁን አስታውቋል።የድጋፍ ስምምነቱን በኢትዮጵያ መንግሥት በኩል የገንዘብ ሚኒስትሩ አቶ አህመድ ሺዴ እና በአፍሪካ ልማት ባንክ የኢትዮጵያ ተጠሪ አብዱል ካማራ ተፈራርመዋል።ፕሮጀክቱ በአጠቃላይ የ255 ሚሊዮን ዶላር ወጪን የሚጠይቅ ነው ። 98 ሚሊዮን ዶላሩ የአፍሪካ ልማት ባንክ ለኢትዮጵያ መንግሥት የሚሰጠው ድጎማ ሲሆን ፣5.3 ሚሊዮን ዶላሩ ባንኩ ለጅቡቲ መንግሥት በሚሰጠው ድጎማ ለመንገዱ ፕሮጀክት የሚውል ነው። የመንገዱ ቀሪ 151 ሚሊዮን ዶላር ወጪ ደግሞ የኢትዮጵያ መንግሥት በሚያደርገው አስተዋፅኦ የሚሸፈን ይሆናል።ፕሮጀክቱ ከአዳማ እስከ አዋሽ የሚዘረጋውን የ126 ኪ.ሜ መንገድ ያቀፈ ሲሆን ከዚህም ውስጥ 60 ኪ.ሜ ርዝመት ያለው ባለ አራት መስመር የፍጥነት መንገድ ግንባታ የያዘ ነው።የመንገድ ፕሮጀክቱ ስራ በቀጣይ ዓመት ይጀመራል።ፕሮጀክቱ የትራንስፖርት ወጪን በእጅጉ በመቀነስ ንግድን እንደሚያጠናክር እና የሁለቱን ሀገሮች የኢኮኖሚ ዕድገት እንደሚያሳላጥ ባንኩ በመግለጫው አትቷል።(ምንጭ፦የአፍሪካ ልማት ባንክ)	ቢዝነስ	https://waltainfo.com/am/23894/
de58e2afa3853943f8cf283c3188ad31	74116c7bf5320415ed63ad9449581570	የኢንቨስትመንትና የስራ ፈጠራ ብሔራዊ ኮሚቴ አባላት ይፋ ሆኑ	የኢንቨስትመንትና የስራ ፈጠራ ብሔራዊ ኮሚቴን አባላት ይፋ ሆኑ፡፡ጠቅላይ ሚኒስትር ዶ/ር ዐቢይ አህመድ የኢንቨስትመንትና የስራ ፈጠራ ብሔራዊ ኮሚቴን ዛሬ ይፋ አድርገዋል፡፡ኮሚቴው በጠቅላይ ሚኒስትሩ የሚመራ ሲሆን፣ በውስጡ ምክትል ጠቅላይ ሚኒስትሩን ጨምሮ፣ የዘጠኙ ክልሎች ርዕሰ መስተዳድሮች፣ የአዲስ አበባና የድሬደዋ ከተማ አስተዳደር ከንቲባዎች፣ ሁለት የጠቅላይ ሚኒስትር ጽ/ቤት ተወካዮችና 10 የሚኒስቴር መስሪያ ቤቶችን ያቀፈ ነው፡፡ የዘገበው ኢቢሲ ነው፡፡	ሀገር አቀፍ ዜና	https://waltainfo.com/am/32626/
28fb8ba188f22ab0f147567e73d6d9b8	eec18ccfc054e26f34bb6d989ecd7962	ጠቅላይ ሚኒስትር ዐብይ ከዴንማርክ የልማት ትብብር ሚኒስትር ጋር ተወያዩ	ጠቅላይ ሚኒስትር ዐብይ አሕመድ ከዴንማርክ የልማት ትብብር ሚኒስትር ጋር ተወያዩ።ጠቅላይ ሚኒስትር ዶ/ር ዐቢይ አህመድ ከዴንማርክ የልማት ትብብር ሚኒስትር ራስመስ ፕሬህን ጋር ዛሬ በጽ/ቤታቸው ተወያይተዋል፡፡ጠቅላይ ሚኒስትሩና የልማት ትብብር ሚኒስትሩ በኢነርጂ ፖሊሲ፣ ስራ ፈጠራ፣ ኢንቨስትመንት፣ ዴሞክራሲ፣ የአየር ለውጥና አከባቢ ጉዳዮች ላይ ውይይት አድርገዋል፡፡ከጠቅላይ ሚኒስትር ጽ/ቤት በተገኘው መረጃ መሰረት።	ሀገር አቀፍ ዜና	https://waltainfo.com/am/32627/
9e0467d97fa3bb91f43b63a6455e9720	4c29e853ee7863c17a5ce695e2267e5f	የፌዴራል ፍርድ ቤቶች ለ50 ቀናት በከፊል ዝግ እንደሚሆኑ ተገለጸ	የፌዴራል ፍርድ ቤቶች ለ50 ቀናት በከፊል ዝግ ይሆናሉ።የፌዴራል ፍርድ ቤቶች ከነሃሴ 1 ቀን 2011 ዓ.ም ጀምሮ እስከ መስከረም 20 ቀን 2012 ዓ.ም በከፊል ዝግ ሆነው እንደሚቆዩ የፌዴራል ጠቅላይ ፍርድ ቤት አስታወቀ፡፡ፍርድ ቤቶቹ በከፊል ዝግ ሆነው በሚቆዩባቸው 50 ቀናት አስቸኳይና ጊዜ የማይሰጡ፣ ከዜጎች መሰረታዊ መብቶች እንዲሁም ከአገር ሰላምና ፀጥታ ጋር ግንኙነት ያላቸውን ጉዳዮች ግን እንደሚመለከቱ ተገልጿል፡፡የጊዜ ቀጠሮ፣ የዋስትናና የዕግድ ጥያቄዎች፣ የመያዣና የብርበራ ትዕዛዞች፣ በተፋጠነ ስነ-ስርዓት የሚታዩ የእጅ ከፍንጅ ወንጀሎች ፍርድ ቤቶቹ ዝግ ቢሆኑም ይታያሉ ነው የተባለው።ከቤተሰብና ከሕፃናት ቀለብና አስተዳደግ ጋር የተያያዙ አጣዳፊ መሰረታዊ ጉዳዮችም በተረኛ ችሎቶች የሚስተናገዱ እንደሆነ ነው የተገለፀው፡፡ የፌደራል ጠቅላይ ፍርድ ቤት በላከው መረጃ መሰረት።	ሀገር አቀፍ ዜና	https://waltainfo.com/am/32623/
aad66c4c0d2f8dd7d7a5f14739a9fea3	eb187a0ccc32093bee677e14fa30fb26	ሰሜን ኮሪያ “የሳይበር ጥቃትን በመጠቀም ሁለት ቢሊዮን ዶላር መስረቋ” ተገለጸ	ሰሜን ኮሪያ የጦር መሣሪያ መርሃ ግብሯን ለመደጎም “2 ቢሊዮን ዶላር በሳይበር ጥቃት መስረቋን” ሾልኮ የወጣ የተባበሩት መንግሥታት ድርጅት ሪፖርት ይፋ አደርጓል።ፒዮንግያንግ ገንዘቡን ለመሰብሰብ ባንኮችን እና በኢንተርኔት ሲስተም የሚደረጉ የገንዘብ ልውውጦችን ዒላማ ማድረጓን ነው ምሥጢራዊ ሪፖርቱ የጠቆመው።የተመድ የዘርፉ ጠበብቶች የ'ሳይበር ማይኒንግ' ድርጊቶችን ማለትም እጅግ የረቀቁ ኮምፒዩተሮችን በመጠቀም የሚደረጉ የውጭ ገንዘብ የመመንተፍ ድርጊቶች ላይ ምርመራ እያካሄዱ ይገኛሉ።ሪፖርቱ ለተባበሩት መንግስታት ደርጅት የፀጥታው ምክር ቤት በሰሜን ኮሪያ ላይ ማዕቀብ ለመጣል ምርመራ ለሚያደርገው ኮሚቴ የተዘጋጀ ነው።ከሳይበር ጥቃቱ ባሻገርም ከዚህ በፊት ሰሜን ኮሪያ ተጥሎባት የነበረውን ከመርከብ መርከብ የእቃዎች ሽግግር መፈፀሟን የሚገልፁ መረጃዎችም በሪፖርቱ ተካተዋል።ሰሜን ኮሪያ ከአሜሪካ ጋር የጀመረችው ድፕሎማሲ ጥረት አልሳካ ሲላት የተለያዩ ርቀት ያላቸው ሚሳኤሎችን ማስወንጨፏን ተከትሎ ዳግም ቀጠናው ወደ ውጥረት ተመልሷል።(ምንጭ፦ ቢቢሲ)	ፖለቲካ	https://waltainfo.com/am/33979/
10cdfae1f72e08726487b2c3f1b25760	d82b9e6924452a7b79cd0f7c5fc8bcd8	ረሃብን ከአፍሪካ ለማስወገድ የተቀናጀ ጥረት ያስፈልጋል- ፕሬዚዳንትፖል ካጋሚ	ረሃብን ከአፍሪካ ለማስወገድ የተቀናጀ ጥረት እንደሚያስፈልግ የሩዋንዳ ፕሬዚዳንት ፖል ካጋሚ ገለፁ፡፡ፕሬዚዳንቱ ይህን ያሉት በሩዋንዳ እስተናጋጅነት እየተካሄደ ባለውና የምግብ ዋስትና ማረጋገጥ ላይ ባተኮረው የመሪዎች ጉባኤ ላይ ነው፡፡በአውሮፓውያኑ 2025 አፍሪካ ረሃብን ለማስወገድ በማላቡ ስምምነት ላይ የገባችውን ቃል እየጠበቀች አትገኝም፣ይህን በማሳካት በኩልም ከመስመር ወጥታለች ብለዋል ፖል ካጋሚ፡፡ይህ ችግር በትብብር ፣ በተቀናጀ ጥረት እና ተገቢውን ቴክኖሎጂ ሁሉ በመጠቀም ብቻ ሊቀረፍ እንደሚችልም ነው አፅንዎት የሰጡት፡፡የምግብ ዋስትናን የማረጋገጥ ፈተና እዚህ ሩዋንዳም ተደቅኖብናል ያሉት ፕሬዚዳንቱ ይሁንና ተገቢውን እውቀት በተገቢው የሰው ሃይልና ቴክኖሎጂ በማቀናጀት እንሰራለን፣ በትብብር ከተንቀሳቀስን ደግሞ ችግሩ የማይቀረፍ አይደለም ብለዋል፡፡ይህን አለምአቀፍ የምክክር መድረክ የሩዋንዳ መንግስት ከአፍሪካ ህብረት ኮሚሽን፣አለም ባንክ እንዲሁም የተባበሩት መንግስታት የምግብ እና እርሻ ድርጅትና ሌሎችም በትብብር እንዳሰናዱት ሲጂቲኤን በዘገባው አመልክቷል፡፡	ሀገር አቀፍ ዜና	https://waltainfo.com/am/33460/
b3e3367a07f938bce83e25d7c2b5c7e3	37dc80cd2e8db06a88f92c2fcf30f178	የናይሮቢ ኤምባሲ 64 ያህል ዜጎችን ወደ ሃገር ቤት መለሰ	በናይሮቢ የሚገኘው የኢፌዴሪ ኤምባሲ አስፈላጊ የጉዞ ሰነድ ሳይዙ በሰዎች አዘዋዋሪዎች አማካኝነት ድንበር አቋርጠው ወደ ኬንያ በመግባታቸው በተለያዩ ማረምያ ቤቶች ታስረው የነበሩ 64 ዜጎችን ወደ ሀገር ቤት መለሰ።ኤምባሲው ወደ ኢትዮጵያ መመለስ ቢችልም በህገወጥ አዘዋዋሪዎች አማካኝነት አቆራርጠው ወደ ደቡብ አፍሪካ ለመሄድ ሲሉ በኬንያ የፀጥታ ኃይሎች በቁጥጥር ስር የዋሉ ናቸው ተብሏል።በኬንያ የፖሊስ ኃይል በቁጥጥር ስር ውለው ካዮሌ ፖሊስ ጣቢያ ከነበሩት ኢትዮጵያውያን መካከል 54 ያህል፤ እንዲሁም ሞያሌ የነበሩት 10 ኢትዮጵያውያንን ኤምባሲው ከኬንያ መንግስት ጋር ባደረገው ድርድርና ማግባባት ክሳቸው ተቋርጦ ወደ ሀገራቸው እንዲመለሱ አድርጓል፤ በናይሮቢ የሚገኘው የኢትዮጵያ ኤምባሲ ለጣቢያችን በላከው መረጃ።በአገሪቱ አምስት ኢትዮጵያውያን ከህገወጥ አዘዋዋሪዎች ጋር ግንኙነት አላቸው በሚል ፖሊስ ለተጨማሪ ምርመራ ያስፈልጋቸዋል በማለቱ ኤምባሲው የቅርብ ክትትል እየተደረገባቸው እንደሚገኝ አስታውቋል።በኬንያ የኢፌዲሪ ኤምባሲ በኬንያ እና ሌሎች በተወከለባቸው ሀገራት (ኮሞሮስ፣ ማላዊ እና ሲሼልስ) የሚገኙ ኢትዮጵያውያንን ወገኖቻችንን መብት ለማስከበርና ክብራቸውን ለማስጠበቅ ከሀገሪቱ የኢሚግሬሽን ኃላፊዎች ጋር በቅርበት ተባብሮ እየሰራ የሚገኝ መሆኑን አስታውቋል።በኬኒያ ናይሮቢ የሚገኘው የኢትዮጵያ ኤምባሲ በግንቦት 2011 ዓ.ም ኤምባሲው 500 ያህል ዜጎቸን ወደ ሀገር ቤት መመለሱንም ኤምባሲው አስታውቋል ።	ሀገር አቀፍ ዜና	https://waltainfo.com/am/32624/
7cf30b8590eb1550a6dc69a129f20380	25f192770b4ff2fe1dce246745975def	የአሲዳማ አፈርን ለማከም የሚያስችል ኖራ እንዲቀርብላቸው አርሶአደሮች ጠየቁ	በኢትዮጵያ አሲዳማ አፈር ከሚገኝባቸው አንዱ በሆነው የስልጤ ዞን የአሲዳማ አፈር ለማከም የሚያስችለውን የኖራ እጥረት እንዲቃለልላቸው የዞኑ አርሶአደሮቹ ጠየቁ፡፡የአሲዳማ አፈርን ለማከም የሚያስችላቸው የኖራ አቅርቦት በሚፈልጉት ደረጃ አለማግኘቱ በምርታቸው ላይ ተፅዕኖ መፍጠሩን ለዋልታ አስተያየታቸውን የሰጡ አርሶአደሮች ተናግረዋል፡፡የዞኑ አስተዳደር በበኩሉ በዞኑ የኖራ እጥረት ከመኖሩም ባሻገር ለማጓጓዝ የሚፈለገው እንቅስቃሴ ወጪውን በእጥፍ እያናረ በመሆኑ ነው ብለዋል፡፡ችግሩን ለመቅረፍም ከክልሉ መንግስት ጋር በጋራ እየሰራ መሆኑን ገልጸዋል፡፡ክልሉ ግብርና ቢሮ በበኩሉ ከክልሉ አፈር 43 በመቶ አሲዳማ በመሆኑ ኖራ የሚገኝባቸውን አካባቢዎችን በጥናት በመለየታቸው በቅርቡ ኖራውን የሚፈጩ ወፍጮች ይተከላሉ ብለዋል፡፡የኖራውን እጥረት ለመፍታት ሌሎች አማራጮችንም በመጠቀም እንደሚሰሩም ጭምር ነው ያስታወቀው፡፡የግብርና ሚኒስቴርም እንዲሁ ለመፍትሔው ከክሉ ጋር በጋራ እሰራለው ብለዋል፡፡	ቢዝነስ	https://waltainfo.com/am/23892/
f015a4b0940f2a05a33b943c446b3ea4	0cb69184c04f13305bb0dc1973db87bb	ኢ/ር ታከለ ኡማ ከዓለም የቱሪዝም ፎረም ፕሬዝዳንት ቡሉት ማግቺ ጋር ተወያዩ	የአዲስ አበባ ከተማ አስተዳደር ምክትል ከንቲባ ኢንጅነር ታከለ ኡማ ከዓለም የቱሪዝም ፎረም ፕሬዝዳንት ቡሉት ማግቺ ጋር ተወያዩ፡፡በውይይታቸውም ተቋማቸው እ.አ.አ በ2020 የሚካሄደውን የዓለም የቱሪዝም ፎረም በአዲስ አበባ ለማዘጋጀት ፍላጎት እንዳለው ተናግረዋል፡፡ፕሬዝዳንቱ አዲስ አበባን የቱሪዝም መዳረሻ እና ለጎብኚዎች ምቹ ለማድረግ በከተማዋ የሚሰራውን ሸገርን የማስዋብ ፕሮጀክት አስፈላጊውን ድጋፍ እንደሚያደርጉ እና በከተማዋ ውስጥ ላሉ ታሪካዊ ቅርሶች ለሚደረገው እንክብካቤ ድጋፍ እንደሚያደርጉም ተናግረዋል፡፡ተቋሙ አዲስ አበባን የMICE ማዕከል ለማድረግ በከተማዋ አዲስ ከተቋቋመው የኮንቬሽን ቢሮ ጋር በቅርበት እንደሚሰራ እና ከተማዋን የቱሪዝም መዳረሻ ለማድረግ እየሰራ እንደሆነም ዳይሬክተሩ ገልፀዋል፡፡ኢ/ር ታከለ ኡማ በበኩላቸው ከተማዋ እ.አ.አ በ 2020 የሚዘጋጀውን የዓለም የቱሪዝም ፎረም ብታዘጋጅ ተጠቃሚ እንደምትሆን ተናግረዋል፡፡አለም አቀፍ የቱሪዝም ፎረም የመሠሉ መድረኮችን በከተማዋ ውስጥ ማስተናገድ ከሚሰጠው ዘርፈ ብዙ ጥቅም በተጨማሪ ከተማዋን የቱሪስት መዳረሻ እንድትሆን እንደሚያደርጋትም ኢ/ር ታከለ ኡማ ተናግረዋል፡፡በውይይቱ ላይም በቅርብ የተቋቋመው የአዲስ አበባ የኮንቬንሽን ቢሮ ዳይሬክተር አቶ ቁምነገር ተከተል መገኘታቸውን ከከንቲባ ጽ/ቤት የተገኘው መረጃ ያሳያል፡፡	ሀገር አቀፍ ዜና	https://waltainfo.com/am/32625/
17b3944a7b29afdd3f5d133885e36202	737ab32ba4d51de8cd86843a43d748ba	ህዝበ ክርስቲያኑ በፍልሰታ ፆም ለሃገር ሰላምና ፍትህ እንዲፀልይና የተቸገሩትንም እንዲረዳ ጥሪ ቀረበ	የኢትዮጵያ ኦርቶዶክስ ተዋህዶ ቤተክርስቲያን ፓትሪያርክ አቡነ ማቲያስ የፍልሰታ ፆም መግቢያን አስመልክቶ ለጋዜጠኞች መግለጫ ሰጥተዋል፡፡ፓትሪያርክ ብፁዕ አቡነ ማቲያስ ሰው ሠራሽ በሆነ ምክንያት በከፋ ድህነት ውስጥ የሚገኙና ከቅያቸው የተፈናቀሉ ዜጎችን ማሰብና መደገፍ ይገባል ብለዋል፡፡ምዕመኑ በፍልሰታ ፆም ወቅት የተቸገሩትን ባለው አቅም ሁሉ እንዲደግፍ እና ለሀገር ሰላም የድርሻውን እንዲወጣም ጥሪ አቅርበዋል፡፡ፆመ ፍልሰታ ነሃሴ 1፣2011 ዓ.ም ይጀምራል፡፡አረጋዊ ሰለሞን	ሀገር አቀፍ ዜና	https://waltainfo.com/am/32620/
9fd3f8149ad5fe64887e8b784d792797	0f469a340315c7f075849518a247c3e9	የቀድሞው የኢፌዴሪ ጠቅላይ ሚኒስትር ሀይለማርያም ደሳለኝ ከጃፓን መንግስት የክብር ሽልማት ተበረከተላቸው	የቀድሞው የኢፌዴሪ ጠቅላይ ሚኒስትር ኃይለማርያም ደሳለኝ ከጃፓን መንግስት የክብር ሽልማት ተበረከተላቸው፡፡ሽልማቱ የ2019 ስፕሪንግ ኢምፔርያል ሽልማት ሲሰኝ በጃፓን መንግስት በኩል የተለየ ተግባር ላከናወኑ የውጭ ሀገራት መሪዎች የሚሰጥ ነው፡፡ሽልማቱን የሰጡት በኢትዮጵያ የጃፓን አምባሳደር ዳይሱኬ ማትሱናጋ ናቸው፡፡በተለይም አቶ ኃይለማርያም ደሳለኝ በስልጣን ዘመናቸው በኢትዮጵያ ተፈጥሮ የነበረውን ማህበራዊ ቀውስ እልባት ለመስጠት ላበረከቱት አስተዋፅኦ፣ በጤናው ዘርፍ እና የካይዘን ፍልስፍናን በማስረፅ እንዲሁም በሌሎች ጉዳዮች ለነበራቸውን አስተዋፅኦ የተበርከተ እንደሆነም ነው የተገለጸው፡፡በሀገሪቱ ተፈጥሮ የነበረውን ውጥረት ለማርገብ በሰላማዊ መንገድ የስልጣን ሽግግር በማድረጋቸው ደስተኛ መሆናቸውን አቶ ኃለማርያም ከሽልማቱ በኋላ ተናግረዋል፡፡	ሀገር አቀፍ ዜና	https://waltainfo.com/am/32616/
064453cc911b36a9b235f5f0a9083282	b3bcdb1fd553a580a75ab951cde9b649	አሜሪካ በሩስያ ላይ አዲስ ማዕቀብ መጣሏን አስታወቀች	አሜሪካ በሩስያ ላይ አዲስ ማዕቀብ መጣሏን አስታወቀች።ዋሺንግተን ማዕቀቡን የጣለችዉ ሩስያ በ2018 ሰርጌ እስክሪፓል የተባለን የእንግሊዝ ሰላይ በኬሚካል ንጥረ ነገር መርዛለች በሚል ምክንያት ነዉ ተብሏል።የቀድሞዉ የሩስያ ወታደራዊ የስለላ ሰዉ ሰርጌ እስክሪፓል ሀገሩ ሩስያን ክዶ ለእንግሊዝ የስለላ ስራን ሲያከናዉን በነበረበት በፈረንጆቹ 2018 በእንግሊዟ ሳሊስበሪ ከተማ ከሴት ልጁ ሁሊያ ስክሪፓል ጋር በአንድ የገበያ ማዕከል አካባቢ ተመርዞ አደጋ ላይ መውደቁ ይታወሳል።በወቅቱ ሴት ልጁን በሞት ያጣው ሰርጌ እስክሪፓል ሩስያ ሰራሽ በሆነና ነርቭን በሚያጠቃዉ ኖቪቾክ የተሰኘ ንጥረ ነገር በመመረዙ ነበር፤ በድርጊቱ የሩሲያ የረዘመ የሩስያ እጅ እንዳለበት አሜሪካና እንግሊዝ የጸና እምነት አሳድረው ቆይተዋል።ሩስያ አሁንም ድረስ ክሱን መሰረተ ቢስ ስትል በተደጋጋሚ ብታጣጥለዉም፤ በወቅቱ ከዚሁ ጋር በተያያዘ በበሩስያ ላይ ማዕቀብ የጣለችው አሜሪካ፤ አሁን ላይ ደግሞ ከሰርጌ እስክሪፓል መመረዝ ጋር በተያያዘ በሞስኮ ላይ ተጨማሪ ማዕቀብ ስለመጣሏ ተሰምቷል።የአሜሪካ ዉጭ ጉዳይ ሚኒስቴር መስሪያ ቤት ባወጣዉ መግለጫ፤ ከዚህ በኋላ ዓለም አቀፍ የፋይናንስ ተቋማት ለሩስያ የሚያደርጉትን የገንዘብ ድጋፍ አሜሪካ በፅኑ እንደምትቃወም አመላክቷል ተብሏል።አሜሪካ ወደ ሩስያ የምትልካቸዉን የቴክኖሎጂ መሳሪያዎችና ሌሎች ለኬሚካል ቅመማ፣ ለጦር መሳሪያ ምርት የሚያገለግሉ ቁሳቁሶችን መጠን በከፍተኛ መጠን እንደምትቀንስ የአሜሪካ የዉጭ ጉዳይ መስሪያ ቤት ቃል አቀባይ ሞርጋን ኦርታገስ አስታዉቀዋል።ማዕቀቡ ሞስኮ ከዋሺንግተን ጋር በነበራት የሁለትዮሽ የንግድ ትስስር የምታገኘዉን ቢሊዮን ዶላሮች የሚያሳጣት ይሆናልም ተብሏል።ማዕቀቡ ከቀጣዩ የፈረንጆቹ ነሃሴ 19 ጀምሮ ለ15 ቀናት ከሚዘልቀዉ የኮንግረንስ አባላት ምክክር በኋላ ወደ ትግበራ ይገባል የተባለ ሲሆን፤ የ12 ወራት ቆይታ እንደሚኖረዉም ይጠበቃል ተብሏል።ከአሁኑ የአሜሪካ ማዕቀብ አስቀድሞም የአዉሮፓ ህብረትም ባለፈዉ የፈረንጆቹ ጥር ወር ላይ በዘጠኝ የሩስያና የሶርያ ባለስልጣናት ላይ የኬሚካል ጦር መሳሪያ ማዕቀብ መጣሉ ይታወሳል።ዘገባው የኤ.ኤፍ.ፒ ነው።	ፖለቲካ	https://waltainfo.com/am/33977/
4afe29fb8cd37763e51f0c80cd57885c	28caf4132d78c97dc8a12889c4b3e23e	በኳታር ዶሃ የሚገኙ ኢትዮጵያውያን ለሕዳሴ ግድብ ግንባታ ድጋፋቸውን አጠናክረው እንደሚቀጥሉ ተናገሩ	በኳታር ዶሃ የሚገኙ ኢትዮጵያውያን ለሕዳሴ ግድብ ግንባታ ድጋፋቸውን አጠናክረው እንደሚቀጥሉ ተናገሩ።በኳታር የሚኖሩ ኢትዮጵያውያን ስለ ግድቡ ግንባታ ወቅታዊ መረጃ እንዲያገኙ የሚያስችል የግንዛቤ ማስጨበጫ ውይይት ትናንት ተካሂዷል፡፡በኳታር የሚኖሩ ኢትዮጵያውያን የግድቡ ግንባታ ከተጀመረ አንስቶ ሌሎች ድጋፎችን ሳይጨምር ከ35 ሚሊዮን ብር በላይ ድጋፍ ማድረጋቸው ታውቋል፡፡ይሁን እንጅ በግድቡ ላይ ተከስቶ በነበረው የቴክኒክ፣ የአስተዳደርና ሌሎች ችግሮች ምክንያት ድጋፋቸው ተቀዛቅዞ መቆየቱ ተገልጿል፡፡ የማስተካከያ እርምጃ መወሰዱን ተከትሎ ደግሞ ድጋፋቸውን እንደሚቀጥሉ አስታውቀዋል፡፡በኳታር የሚኖሩ ኢትዮጵያውያን ስለ ግድቡ ግንባታ ወቅታዊ መረጃ እንዲያገኙ የሚያስችል የግንዛቤ ማስጨበጫ ውይይት ትናንት ሐምሌ 26/2011 ዓ.ም በኢትዮጵያ ኢምባሲ አዘጋጅነት ተካሂዷል።ተሳታፊዎችም ሁሉም ዜጋ ምንም ዓይነት ቅድመ ሁኔታ ሳያስቀምጥ በአዲስ ሞራል የአገራዊ አንድነት ምልክት የሆነውን የሕዳሴ ግድብ ተረባርቦ ከፍጻሜ ማድረስ እንደሚገባ ስምምነት ላይ መድረሳቸው ታውቋል፡፡ኢትዮጵያውያኑ ለግድቡ ግንባታ የሚያደርጉትን ድጋፍም አጠናክረው እንደሚቀጥሉ መናገራቸወኘ ከኳታር የኢትዮጵያ ኢምባሲ ያገኘውን መረጃ ጠቅሶ የዘገበው የአማራ መገናኛ ብዙሃን ነው።	ሀገር አቀፍ ዜና	https://waltainfo.com/am/32617/
c901d49f3549220ab9b077497e68af28	20ac7c93dc9ff031246bb0aa45dfea8a	የኦሮሞና የሱማሌ ሕዝቦች የምክክር መድረክ ተጀመረ	የኦሮሞና የሱማሌ ህዝቦች የወንድማማችነት የምክክር መድረክ ዛሬ በጅግጅጋ ከተማ ተጀምሯል፡፡በመድረኩ ላይ የኦሮሚያ ክልል ምክትል ፕሬዝዳንት አቶ ሽመልስ አብዲሳ፣ የሱማሌ ክልል ምክትል ፕሬዝዳንት አቶ ሙስጠፌ መሐመድ ዑመር፣ የሁለቱ ክልሎች ከፍተኛ አመራሮች፣ አባገዳዎች እና የሃይማኖት አባቶች እንዲሁም የሁለቱ ክልል ህዝቦች ተወካዮች ተገኝተዋል፡፡በተመሳሳይ በሚያዚያ ወር ላይ በአዳማ ከተማ የሁለቱ ክልሎች የህዝብ ለህዝብ መድረክ መካሄዱ ይታወሳል።(ምንጭ፡- ኢቢሲ)	ሀገር አቀፍ ዜና	https://waltainfo.com/am/32618/
3599f8f42c5148e677134614af290ac2	a869cd5242c61ccc7e33df0808c37381	የሱዳን ወታደራዊ ምክርቤት እና የተቃዋሚዎች ጥምረት ሕገ-መንግሥታዊ ድንጋጌ ላይ ከስምምነት መድረሳቸው ተነገረ	የሱዳን ወታደራዊ ምክርቤት እና የተቃዋሚዎች ጥምረት ሕገ-መንግሥታዊ ድንጋጌ ላይ ከስምምነት መድረሳቸው ተነገረሱዳንን እያስተዳደረ ያለው ወታደራዊ ምክር ቤትና ዋነኛው የተቃዋሚዎች ጥምረት በሀገሪቱ የሽግግር መንግሥት ለመመስረት በር ይከፍታል በተባለለት ሕገ-መንግሥታዊ ድንጋጌ ላይ ከስምምነት ደርሰዋል ተብሏል።ፕሬዝዳንት ኦማር አል በሽር ከሥልጣን ከተወገዱ በኋላ መረጋጋት የተሳናት ሱዳን፤ወታደራዊው ምክር ቤት ስልጣኑን ከተቆናጠጠ በኋላም የሲቪል መንግስት ይመስረት በሚል ተቃዋሚዎች ድምጻቸውን ሲያሰሙ በመቆየታቸው መረጋጋት ተስኗት ቆይቷል።በዚህም ምክንያት አገሪቷን እያስተዳደረ ያለው ወታደራዊ ምክር ቤቱና ዋነኛው የተቃዋሚዎች ጥምረት ከስምምነት ለመድረስ በርካታ ውይይቶችን ቢያደርጉም ሳይሳካ መቆየቱ ይታወሳል፡፡አሁን ግን ሁለቱ ሐይሎች የሽግግር መንግሥት ለመመስረት በር ይከፍታል በተባለለት ሕገ-መንግሥታዊ ድንጋጌ ላይ ከስምምነት ደርሰዋል፡፡የአፍሪካ ህብረት አደራዳሪው ሞሀመድ ሀሰን ሌባት ስምምነቱን ይፋ ያደረጉ ሲሆን፤ ነገር ግን ዝርዝር ጉዳዮችን ከመግለጽ ተቆጥበዋል ተብሏል፡፡በሕገ-መንግሥታዊ ድንጋጌው ላይ እየተካሄደ የነበረው ድርድር በመራዘሙ በሀገሪቱ የተከሰተው ግጭት መቋጫ እንዲያጣ አድርጎት መቆየቱ የሚታወስ ሲሆን፤ ሲጠበቅ የነበረው ሕገ-መንግሥታዊ ድንጋጌው ላይ ከስምምነት መደረሱ እንደተሰማም የሱዳን ጎዳናዎች ደስታቸውን በሚገልጹ ዜጎች መሞላቱ ተዘግቧል።ሰነዱ ባለፈው ወር በወታደራዊ ምክርቤቱና በተቋዋሚዎች መካከል የሶስት አመት የሽግግር መንግስት ለመመስረት የተቀመጠውን ስምምነት ይዘረዝራል፡፡ዘገባው የቢቢሲ ነው።	ፖለቲካ	https://waltainfo.com/am/33316/
0b3d179cc50ef078c1732e5517af9147	5e9a79f37b382e6dea1adb0bfcfdcbfc	553 ኢትዮጵያውያን ከሳዑዲ አረብያ ወደ ሀገራቸው ተመለሱ	በሳዑዲ አረብያ ጂዛን ግዛት ኢዋ እና ሲጂን ነዓም በተሰኙ እስር ቤቶች ታስረው የነበሩ 280 ኢትዮጵያውያን ትናንት ሀምሌ 25 ቀን 2011 ዓም ከሌሊቱ በ8፡30 ወደ ሀገራቸው ተመልሰዋል።ኢትዮጵያዊያኑ ከ5 ዓመት እስከ 30 ዓመት ድረስ እስር ተፈርዶባቸው የነበሩ ሲሆን÷ የኢትዮጵያ መንግስት ጅዳ በሚገኘው የኢፌዲሪ ቆንስላ ጄነራል ጽ/ቤት በኩል የሳዑዲ መንግስት ምህረት እንዲያደርግላቸው በተደረሰው ስምምነት መሰረት ከአለም አቀፉ የስደተኞች ድርጅት ጋር በመተባበር ወደ አገራቸው ተመልሰዋል።ቦሌ አለምአቀፍ አየር ማረፍያ ሲደርሱም በውጭ ጉዳይ ሚኒስቴር የኮንሱላር ጉዳዮች ዳይሬክቶሬት ጄኔራል አቶ ዮሃንስ ሾዴ እና ሌሎች አካላት በተገኙበተ አቀባበል ተደርጎላቸዋል።በተመሳሳይ በጅዳ እና ጂዛን ግዛት ያለ ህጋዊ የጉዞ ሰነድ ይኖሩ የነበሩ 273 ኢትዮጵያውን ረቡዕ ሀምሌ 24 ቀን 2011 ዓም ምሽት ወደ ሀገራቸው ተመልሰዋል። ከእነዚህ ተመላሾች ውስጥ 75ቱ ሴቶች ሲሆኑ ቀሪዎቹ ወንዶች ናቸው።የውጭ ጉዳይ ሚኒስቴር ከሚመለከታቸው ባለድርሻ አካላት ጋር በመተባበር በተለያዩ ሀገራት በእስር ላይ የሚገኙ ኢትጵያውያንን በማስፈታት በህገ ወጥ መንገድ የሚኖሩም በፈቃደኝነት ወደ ሀገራቸው እንዲመለሱ እየሰራ መሁኑን ለዋልታ በላከው መግለጫ አመልክቷል፡፡	ሀገር አቀፍ ዜና	https://waltainfo.com/am/32614/
7851b6e9b7e34e16c222b4c4a02d51b4	005dae995505f4ca4f951a6f466313b9	በአማራ ክልል ከ4 ሚሊየን በላይ ወጣቶችን በበጎ ፈቃድ ተግባራት ለማሳተፍ እየተሰራ ነው	የአማራ ክልል ሴቶች፣ ህፃናትና ወጣቶች ጉዳይ ቢሮ ወጣቶችን በያዝነው ክረምት በበጎ ፈቃድ ተግባራት እያሳተፈ ነው፡፡የቢሮው ምክትል ኃላፊ አቶ አባይነህ መላኩ የ2011 ዓ.ም ክረምት የወጣቶች የበጎ ፈቃድ አገልግሎት ከሐምሌ 3፣ 2011 ዓ.ም ጀምሮ እየተከናወነ እንደሆነ ተናግረዋል፡፡በክልሉ 129 ወረዳዎች 2 ሚሊየን 425 ሺህ 580 ወጣቶች ወደ ሥራ መሰማራታቸውንም ነው አቶ አባይነህ የተናገሩት፡፡ የተሰማሩባቸው ተግባራትም ማጠናከሪያ ትምህርት፣ ችግኝ ተከላ፣ ጤና እንክብካቤ፣ ደም ልገሳ እና ሌሎች የበጎ ፈቃድ አገልግሎት ዘርፎች ናቸው ብለዋል፡፡ቀድመው ወደ ሥራ የገቡትን ጨምሮ በያዝነው ክረምት 4 ነጥብ 2 ሚሊዮን ወጣቶችን በበጎ ፈቃድ ተግባራት ለማሰማራት እንደታሰበም የቢሮው መረጃ ያሳያል፡፡ከአማራ ክልል ኮሚዩኒኬሽን ጉዳዮች ጽህፈት ቤት ያገኘነው መረጃ እንደሚያሳየው ይህም መንግስትና ኅብረተሰቡ ለሥራው የሚያወጡትን 9 ቢሊዮን የሚጠጋ ብር ማስቀረት እንደሚያስችል ነው የተገለጸው፡፡	ሀገር አቀፍ ዜና	https://waltainfo.com/am/32613/
b9a7bf901fb921b9409044886e2318fb	7d6fa7eeb28235e298ed5f1b7442e054	ቻይና 206 ሚሊየን ብር የሚያወጣ እህል ለገሰች	የቻይና መንግስት 206 ሚሊየን ብር የሚያወጣ 7ሺህ 408 ሜትሪክ ቶን ስንዴና 579 ሜትሪክ ቶን ነጭ ሩዝ የሰብዓዊ እርዳታ ማድረጉ ተገለጸ፡፡ድጋፉ የተከናወነው ቀደም ሲል የሁለቱ አገሮች መንግስታት ባደረጉት ስምምነት መሰረት ነው፡፡የብሄራዊ የአደጋ ስጋት ሥራ አመራር ኮሚሽነር አቶ ምትኩ ካሣ ድጋፉ በሀገሪቱ በተከሰቱ ግጭቶች ለተፈናቀሉ እና ድርቅ በተከሰተባቸው አካባቢዎች ለሚኖሩ ዜጎች እንዲውል እንደሚደረግ ተናግረዋል፡፡ የቻይና መንግሰትም ላደረገው ድጋፍ ምስጋናቸውን አቅርበዋል፡፡በኢትዮጵያ የቻይና አምባሳደር ታን ጂያን በበኩላቸው እንደኢትዮጵያ በማደግ ላይ ያሉ አገራት የምግብ ዋስትናቸውን በዘላቂነት ለማረጋገጥ ግብርናቸውን ማዘመን እንደሚገባቸው ተናግረዋል፡፡በመድረኩ የተሳተፉት ሌሎች አገራትም ከዚህ ቀደም መቶ ሚሊየን የቻይና ገንዘብ ዮዋን በየዓመቱ በቀጣይነት ለመስጠት ቃል ገብተው የነበረ ሲሆን፣ ይህን ተግባራዊ ለማድረግ የሚያስችል ስምምነት በዛሬው ዕለት ተፈርሟል፡፡	ሀገር አቀፍ ዜና	https://waltainfo.com/am/32615/
d4a1c0d5ee1d507ca324e1f6f2491460	dcb9fc2e243c65675b4f66797fc66acb	የሞቃዲሾ ከተማ ከንቲባ በቦንብ ጥቃት ህይወታቸው አለፈ	የሞቃዲሾ ከተማ ከንቲባ አብዱራህማን ዑመር ህይወታቸው ያለፈው በጽህፈት ቤታቸው በተፈፀመ የቦንብ ጥቃት መሆኑ ተገልጿል፡፡ከንቲባው ከቦንብ ጥቃቱ በኋላ በኳታር ህክምና ሲደረግላቸው ቆይቶ ህይወታቸው ማለፉን ነው የሶማሊያ ከፍተኛ የመንግስት ባለስልጣናት የገለፁት፡፡በብሪታኒያ የተወለዱት ከንቲባው የሌበር ፓርቲ አባል ሆነው ሲያገለግሉ ከቆዩ በኋላ በጦርነት የስትታመስ የቆየችውን ሶማሊያ መልሶ በመገንባቱ ሂደት አስተዋፅኦ ለማድረግ በማሰብ ነበር ወደ ሶማሊያ ያቀኑት።የሶማሊያ ፕሬዚዳንት ሙሃመድ አብዱላሂ የከንቲባውን ህልፈት ተከትሎ በመላ ሀገሪቱ የሶስት ቀናት ብሄራዊ ሃዘን ማወጃቸውን ሲጂቲኤን ዘግቧል፡፡	ፖለቲካ	https://waltainfo.com/am/33315/
93152a5309b523d2e6ab7572840a156c	385d77ae0054b9fba61db675fa65e725	በጎማ ከተማ ሶሰተኛው የኢቦላ ታማሚ ተገኘ	በዴሞክራቲክ ሪፐብሊክ ኮንጎ የሩዋንዳ አዋሳኝዋ ጎማ ከተማ ሶሰተኛው የኢቦላ ታማሚ መገኘቱ ተረጋግጧል፡፡በዚህም ከቫይረሱ ስርጭት ስጋት ጋር በተያያዘ ሩዋንዳ ከዴሞክራቲክ ሪፐብሊክ ኮንጎ የሚያዋስናትን ድንበር መዝጋቷ ተነግሯል፡፡ ይሁንና የሩዋንዳ የጤና ሚኒስቴር ይህን አስተባብሏል፡፡የ2 ሚሊየን ዜጎች መኖሪያ የሆነችው በሩዋንዳ አዋሳኝ አካባቢ በምትገኘው የዴሞክራቲክ ሪፓፕሊክ ኮንጎ ጎማ ከተማ ሶስተኛዋ የአንድ አመት ሴት ልጅ የኢቦላ ቫይረስ ታማሚ መገኘቷን የሀገሪቱ ባለስልጣናት ይፋ አድርገዋል፡፡ምንም እንኳ አሁን ላይ ህፃኗ በሆስፒታል ብትሆንም በትናንትናው ዕለት ህይወቱ ያለፈው አባቷ በበሽታው እንደተያዘ ከመረጋገጡ በፊት ከቤተሰቦቹ ጋር ለበርካታ ቀናት ቆይቷል ነው የተባለው፡፡በዚህም ቫይረሱ ወደ ቤተሰቦቹ እና ሌሎች ያልታወቁ ሰዎች ተሰራጭቶ ሊሆን ይችላል የሚል ግምት አለ፡፡ምንጭ፡- አልጀዚራ	ሀገር አቀፍ ዜና	https://waltainfo.com/am/33458/
c50df552860b7054418277289a2cdc44	bd1d3b9d1c5fc07ca8e7c964762d86a8	ሳዑዲ አረቢያ ሴቶች ያለማንም ረዳት እንዲጓዙ ፈቀደች	ባለፈው አርብ ይፋ የተደረገው አዲሱ ሕግ፤ እድሜያቸው ከ21 ዓመት በላይ የሆናቸው ሴቶች ያለወንድ ረዳቶቻቸው ወይም አጋሮቻቸው ፈቃድ ፓስፖርት ለማውጣት ማመልከት እንዲችሉ ይፈቅዳል።ማንኛውም አዋቂ የሆነ ሰው ፓስፖርት ኖሮት ከአንድ አገር ወደሌላ እንዲጓዝ የሚያደርገው ሕግም ከቦታ ቦታ በመንቀሳቀስ መብት ረገድ ሴቶችን ከወንዶች እኩል አድርጓቸዋል።ሕጉ ጨምሮ እንዳስቀመጠው ሴቶች የውልደትን፣ ጋብቻንና ፍቺን ማስመዝገብ እንዲችሉም ተፈቅዷል።ከዚህም በተጨማሪም የሴቶችን የሥራ እድል የሚመለከተውን የሥራ ቅጥር ሕግ ተመልክቷል። በዚህ ሕግ ማንኛውም የአገሪቱ ዜጋ ያለምንም ልዩነት፤ ያለ ፆታ፣ የአካል ጉዳት ወይም እድሜ መድልዎ እኩል የመሥራት መብት እንዳላቸው አትቷል።እስካሁን ድረስ የሳዑዲ ሴቶች ፓስፖርት ለማግኘትና ወደ ሌላ አገር ጉዞ ለማድረግ ከትዳር አጋራቸው፣ ከአባታቸው አሊያም ከሌላ ወንድ ዘመዳቸው ፈቃድ ማግኘት ይጠበቅባቸው ነበር።ከዚህ ቀደም የሳዑዲ አረቢያው ልዑል ሞሐመድ ቢን ሰልማን ሴቶች ማሽከርከር እንዳይችሉ የሚከለክለውን ሕግ ማንሳታቸው ይታወሳል።ይህም በአገሪቷ ለሴቶች እድሎች እየተከፈቱ መሆናቸውን የሚያሳይ ነው ተብሏል።ልዑል ሞሐመድ ቢን ሰልማን የሴቶችን በሥራ ላይ ያላቸውን ተሳትፎ ከነበረው 22 በመቶ ወደ 30 በመቶ ከፍ በማድረግ የአገሪቱን ኢኮኖሚ በ2030 ለማሳደግ ዓላማ ይዘው እየሠሩ መሆናቸውን ከሦስት ዓመታት በፊት አስታውቀው ነበር።ይሁን እንጂ በርካታ ከፍተኛ እውቅና ያላቸው ሴቶች የሚደርስባቸውን የፆታ መድልዎ ምክንያት በማድረግ በካናዳና በተለያዩ አገራት ጥገኝነት ይጠይቃሉ።ባለፈው ጥር ወር የ18 ዓመቷ ራሃፍ መሀመድ አልቁኑን በካናዳ ጥገኝነት ተሰጥቷታል። ራሃፍ ከሳዑዲ አረቢያ የተሰደደች ሲሆን ወደ አውስትራሊያ ለመግባት ሞክራ ነበር። በመጨረሻም በታይላንድ ባንኮክ አየር ማረፊያ ሆቴል ተይዛ ዓለም አቀፍ እርዳታ እንዲደረግላት ጠይቃለች።ይህች ሴት በአገሯ ላይ እንደሁለተኛ ዜጋ ተቆጥራላች ሲሉ የተለያዩ የሰብዓዊ መብት ተሟጋቾች ቅሬታቸውን ያሰሙ ነበር። (ምንጭ፡- ቢቢሲ)	ሀገር አቀፍ ዜና	https://waltainfo.com/am/34122/
79c9d0423450959b0093dac33cc3a146	42133b4bcbcb91df162a470d1e2f8f5e	ኢራን በባህረ ሰላጤ ‘ህገወጥ’ የነዳጅ ዘይት ጫኝ መርከብ መያዟ ተገለፀ	ኢራን በባህረ ሰላጤ ህገወጥ ነው ያለችውን የነዳጅ ዘይት ጫኝ መርከብ መያዟን የሀገሪቱ ሚዲያ አስታውቋል። የኢራን አብዮታዊ ዘብ ጠባቂ ኮማንደር በባህረሰላጤው በኩል ለአረብ ሀገራት በህገወጥ መንገድ ነዳጅ ዘይት ሊያስገባ ሲል መያዛቸውን መግለፃቸው ነው የተዘገበው፡፡ መርከቧ ከ700 ሺ በላይ ሊትር ነዳጅ ዘይት ስትንቀሳቀስ እንደነበርና ሰባት የመርከቧ ሰራተኞች አብረው በቁጥጥር ስር መዋላቸው ተገልጿል። ኢራን በህገወጥ መንገድ የነዳጅ ዘይት ይዣለሁ ስትል ይህ ሁለተኛው ነው፤ ከሳምንታት በፊትም የኢራን የባህር ጠረፍ ጠባቂ የፓናማ ሰንደቅ አላማ የነበራትን መርከብ አግተው ነበር። የኢራን አብዮታዊ ዘብ በድረገፁ እንዳሳወቀው፣ በወቅቱ መርከቧ የተያዘችው የባህር ኃይሉ የተደራጀ ህገወጥ የነዳጅ ዘይት ዝውውርን ለመቆጣጠር ባደረጉት ጥረት ነው። ባለፈው ወርም የእንግሊዝ ባንዲራን ታውለበልብ የነበረች ነዳጅ ጫኝ መርከብ በሃርሙዝ ስርጥ የውሃ ክልል ላይ እንደታገተች ነው። አሜሪካ እንደ ጎርጎሳውያኑ አቆጣጠር በ2015 በሁለቱ ሀገራት የተደረሰው የኒውክሌር ስምምነት ራሷን ካገለለች በኋላ በኢራን ላይ ተጨማሪ ማዕቀብ መጣሏን ተከትሎ በባህረ ሰላጤው አካባቢ ውጥረት መንገሱ ተገልጿል። በኦማን ባህረ ሰላጤ ለተፈፀሙ ሁለት የተለያዩ የነዳጅ መርከብ ጥቃቶች አሜሪካ ኢራንን መወንጀሏ የሚታወስ ነው። በሃርሙዝ የቀጠና የበረራ ቅኝት ላይ የነበረ ሰው አልባ የአሜሪካ አውሮፕላን መትታ የጣለችው ኢራን በበኩሏ ይህንን ውንጀላ ውድቅ አድርጋለች። እስካሁን ድረስ ነዳጅ ዘይት ጫኝ መርከቧ ባለቤትነት ያልታወቀ ሲሆን፣ የፋርስ ዜና ወኪል እንደዘገበው መርከቧን በቁጥጥር ስር የማዋል ስራ የተከናወነው ባለፈው ረቡዕ እለት ነው። ከዚህ በተጨማሪ የመርከቧ ሰራተኞች ዜግነታቸው ግልፅ አልተደረገም። ነዳጅ ዘይት ጫኝ መርከቧ ቡሸህር የሚባል ቦታ የተወሰደች ሲሆን፣ ነዳጁም ለባለስልጣናቱ እንደተላለፈም ዘገባው ጨምሮ አስነብቧል። ከየትኛውም ሀገርም መርከቤ ጠፍቶብኛል ወይም ታግቶብኛል የሚል መግለጫም እንዳልወጣም ተገልጿል። የቢቢሲ አረብኛው ኤዲተር ሰባስቲያን የነዳጅ ዘይት ጫኝ መርከቧ ምንም እንኳን ትልቅ ባትሆንም በቀጠናው ያለውን ውጥረት ሊያባብሰው እንደሚችል አስተያየታቸውን ሰጥተዋል። (ምንጭ፡-ቢቢሲ)	ቢዝነስ	https://waltainfo.com/am/33557/
d15d6984a33da66156f9bb5977f8f25c	cfd5c17707fe39d234d7a8c3d1687210	የመቀንጨር ችግርን በዘላቂነት ለመፍታት በቅንጅት መስራት ይገባል ተባለ	በኢትዮጵያ በህጻናት ላይ የሚታየውን የመቀንጨር ችግር በዘላቂነት ለመፍታት ችግሩ ባለባቸው ቦታዎች የበጀት ድጋፍ ማጠናከርና ዘርፉን መሰረት አድርገው የሚሰሩ ዘርፎች ተቀናጅተው መስራት አለባቸው ተባለ፡፡ለዚህ ስኬትም በኢትዮጵያ የችግሩን መንስኤዎች ለመለየትና የመፍትሄ አቅጣጫዎችን ለማመላከት ችግሩ በሚታይባቸው ቦታዎች ጥናት ተደርጓል፡፡ ጥናቱን ያዘጋጁት “አክሽን አጌነስት ሃንገር” እና “ዋተር ኤይድ” የተባሉ ድርጅቶች ናቸው፡፡በጉዳዩ ላይ ትኩረት አድርገው የሚሰሩ ድርጅቶች በቅንጅት እና በመናበብ አለመስራት፣ የህብረተሰቡ የግንዛቤ እጥረት፣ የበጀት እጥረት ችግሩ እንዲቀጥል የሚያደርጉ ምክንያቶች እንደሆኑ በጥናቱ ተመላክተዋል፡፡ህጻናት ጤናማ አዕምሮና አካል ኖሯቸው ብቁ ዜጎች እንዲሆኑ በጥናቱ የተለዩ ችግሮችን መፍታት እንደሚገባ የዋተር ኤይድ የሴክተር ግንባታ ኃላፊ የሆኑት ወ/ሮ ጽጌሬዳ አብርሃም ገልጸዋል፡፡በንጽህና ጉድለት የሚመጡ ተላላፊ በሽታዎችን ከምንጫቸው ለማጥፋት በውሃና ሥነምግብ ላይ ትኩረት ያደረገ ግንዛቤ ለህብረተሰቡ መሰጠት ይኖርበታል ያሉት ደግሞ የ”ዋሽ” ቴክኒካል ዳይሬክተር አቶ ተክለማሪያም አያሌው ናቸው፡፡በየደረጃው ያሉ የአመራር አካላትና በዘርፉ ላይ የሚሰሩ ተቋማት መረጃዎችን በመጋራትና በመናበብ ቢሰሩ ችግሩን መቅረፍ እንደሚቻልም የ”አክሽን አጌነስት ሃንገር” የኢትዮጵያ ዳይሬክተር ፓኖስ ናቭሮዚዲስ ገልፀዋል፡፡በኢትዮጵያ 39 በመቶ ያህል ህጻናት የመቀንጨር ችግር እንዳለባቸው ጥናቶች ያሳያሉ፡፡በፈረንጆች ዘመን አቆጣጠር 2030 የህጻናትን የመቀንጨር ችግር ከምድረገጽ ለማጥፋት ሃገራት ተስማምተው እየሰሩ ነው፡፡	ሀገር አቀፍ ዜና	https://waltainfo.com/am/32611/
b63aab7627e6e6329ae2e0fa3a21172b	be4737e7d8aa007da3c5da41712dbaf4	ወደ ሳዑዲ አረቢያ የሚደረገው የሰራተኞች የሥራ ስምሪት በይፋ ተጀመረ	መርሃ ግብሩን የኢትዮጵያ መንግስትን በመወከል የሰራተኛና ማህበራዊ ጉዳይ ሚኒስትር ዶ/ር ኤርጎጌ ተስፋዬ እና የሳዑዲ አረቢያ መንግስት በመወከል ደግሞ በኢትዮጵያ የሳዑዲ አምባሳደር ሳኒ ጀማል አብደላ አስጀምረዋል፡፡ሚኒስትሯ ዶ/ር ኤርጎጌ ተስፋዬ ኢትዮጵያና ሳዑዲ አረቢያ ቀደም ሲል የነበራቸውን የቆየ ግንኙነት ለማጠናከር በበርካታ ዘርፎች እየሰሩ ነው ብለዋል፡፡ሚኒስትሯ ወደ ሳዑዲ አረቢያ የሚያቀኑ ዜጎችም የሀገራቸው አምባሳደር በመሆን ለሄዱበት ዓለማ እንዲሰሩ ጥሪ አቅርበዋል፡፡ሰራተኞቹ የሀገሪቱን ህግ በማክበር እንዲንቀሳቀሱና በህገወጥ ደላሎች የማማለያ ቃላት እንዳይሸነገሉም አሳስበዋል፡፡በኢትዮጵያ የሳዑዲ አምባሳደር ሳኒ ጀማል በበኩላቸው የሥራ ስምሪቱ ተቋርጦ የነበረው ስምሪቱ ህጋዊና ሙያዊ በሆነ ሁኔታ እንዲቀጥል በማሰብ ነው ብለዋል፡፡በቀጣይም ከከፍተኛ ትምህርት ተቋማት የሚመረቁ ባለሙሙዎች ሀገራቸው እንደምትፈልግና ስምሪትም እንደምትጀምር መግለፃቸውን ኢቢሲ ዘግቧል፡፡	ቢዝነስ	https://waltainfo.com/am/23889/
370cfe411b96519d057ef0973c5826f4	22cd7e2834366c21359e37a1ed2988a4	በአረንጓዴ አሻራ የታየው አንድነት በሌሎች መስኮችም ይደገማል- ጠ/ሚ ዐቢይ አህመድ	ከሰሞኑ በችግኝ ተከላ መርሃ ግብር ህዝቡ ያሳየውን አንድነት በቀጣይ ዓመት በተለያዩ መስኮች ለመድገም መታሰቡን ጠቅላይ ሚኒስትር ዶ/ር ዐቢይ አህመድ ገለፁ፡፡መንግስት ህዝቡ በችግኝ ተከላ መርሃ ግብር እንዲሳተፍ ያደረገውን ጥሪ ተከትሎ ለሰጠውን መልካም ምላሽ ያመሰገኑት ጠቅላይ ሚኒስትሩ፣ በቀጣይም ይህን ተግባር በሌሎች መስኮች ለመድገም ዝግጅት መኖሩን አንስተዋል፡፡ጠቅላይ ሚኒስትር ዶ/ር ዐቢይ አህመድ ለጋዜጠኞች የሰጡት ማብራሪያ በወቅታዊ ሀገራዊ ጉዳይ ላይ ባጠነጠነው ማብራሪያቸው ኢህአዴግ ወደ ውህድ ፓርቲ ለመምጣት ጥናቶች እያደረገ መሆኑን አንስተዋል፡፡ከሰላምና ፀጥታ ጋር በተያያዘ የህግ የበላይነትን ለማስከበር መንግስት በቁርጠኝነት እየሰራ መሆኑን ነው በመግለጫቸው የጠቆሙት፡፡ከሰኔ 15 ጥቃት በኋላ መንግስት የዜጎችን ድምፅ ለማፈን ጥረቶችን እያደረገ ነው ተብሎ ከጋዜጠኞች ለተነሳው ጥያቄም መንግስት ድምፅ ለማፈን ፍላጎት እንደሌለው በመልሳቸው አንስተዋል፡፡ከመፈንቅለ መንግስቱ ጋር በተያያዘ ተጠርጥረው በቁጥጥር ስር ውለው ከነበሩት መካከል 120 ያህሉ መፈታታቸውንና በድርጊቱ ተሳትፈዋል ተብሎ የተጠረጠሩትንም በማጣራት የመፍታት ሂደት ይቀጥላል ብለዋል።የህግ የበላይነትን ለማረጋገጥ በመንግስት በኩል ጥረቶች እየጸደረጉ መሆኑን ያነሱት ጠቅላይ ሚኒስትሩ፣ አስተማማኝ የህግ ማስከበር ስራ ተጠናክሮ እንደሚቀጥል አንስተዋል፡፡ጠቅላይ ሚኒስትሩ ከጋዜጠኞች ለቀረቡላቸውና ፖለቲካዊ፣ ኢኮኖሚያዊ፣ ዲፕሎማሲያዊ፣ ማህበራዊ ይዘት ባላቸው ጥያቄዎች ምላሽ ሰጥተዋል፡፡	ፖለቲካ	https://waltainfo.com/am/31277/
63d071c968d3dc6d690a362c21be738f	b81637df42c6d22a4cc0a39f96eb8274	የሻደይ አሸንዳ በዓልን በዓለም ቅርስነት ለማስመዝገብ በጋራ እየተሰራ ነው	የሻደይ አሸንዳ በዓልን በዓለም ቅርስነት ለማስመዝገብ የአማራና የትግራይ ክልሎች በጋራ እየሰሩ መሆኑን አስታውቀዋል፡፡የአማራ ክልል ባህልና ቱሪዝም ቢሮ ሃላፊ አቶ ግዛት አብዩ በዛሬው ዕለት በሰጡት መግለጫ እንደገለፁት የሻደይ አሸንዳ በዓልን በዓለም ቅርስነት ለማስመዝገብ የትግራይና አማራ ክልሎች በቅንጅት እየሰሩ ነው።በአማራና ትግራይ ክልሎች በተለያዩ አካባቢዎች የሚከበር መሆኑን የገለጹት ሃላፊው፥ ሁለቱ ክልሎች በዓሉን በዓለም ቅርስነት ለማስመዝገብ መስማማታቸውን አንስተዋል፡፡ በዓሉ “የኢትዮጵያ ልጃገረዶች ጨዋታ” በሚል ስያሜ በመንግስታቱ ድርጅት የትምህርት፣ ሳይንስና ባህል ድርጅት (ዩኔስኮ) ቅርስነት ለማስመዝገብ በሁለቱ ክልሎች መካከል እንዲሁም በሀገር አቀፍ ደረጃ ምክክር ተደርጎ ስምምነት ላይ መደረሱን አክለዋል።በዓሉ በቅርስነት ለመመዝገብ በሒደት ላይ መሆኑን ያነሱት አቶ ግዛት፥ ኢትዮጵያም በዓሉን በቅርስነት ለማስመዝገብ ስትሰራ መቆየቷን አስታውሰዋል።በዓሉ በአማራ ክልል በወረዳና በዞን ደረጃ ከነሃሴ 16 እስከ 18 ቀን 2011 ዓ.ም የሚከበር ሲሆን፥ በክልል ደረጃ ደግሞ በባህር ዳር ከተማ ከነሃሴ 19 እና 20 ቀን በድምቀት የሚከበር መሆኑ መገለፁን የዘገበው የአማራ ብዙሃን መገናኛ ድርጅት ነው።	ሀገር አቀፍ ዜና	https://waltainfo.com/am/32612/
fddaa316fcde5369a3eebc7fd6777197	282d2077f734b3868992d6a9d62edd39	ኬንያ የመንግስታቱ ድርጅት አልሸባብን በአሸባሪ ድርጅትነት እንዲፈርጅ ጥሪ ልታቀርብ ነው	ኬንያ የሶማሊያው ታጣቂ ቡድን አልሸባብ በመንግስታቱ ድርጅት የአሸባሪ ቡድኖች ስም ዝርዝር እንዲካተት ለድርጅቱ ይፋዊ ጥያቄ ለማቅረብ ማቀዷን አስታውቃለች።ይህ የገሪቱ እርምጃ አክራሪዎችን ለመከላከል የበለጠ ትኩረት የሰጠ ነው ተብሏል፡፡እ.አ.አ በ2010 ከአልቃይዳ ጋር በኋላም ከእስላሚክ ስቴት ጋር እንደሚተባበር የገለጸው አልሸባብ እስካሁን በተመድ የአሸባሪዎች መዝገብ ላይ አልተካተተም።የመንግስታቱ ድርጅት አሸባሪነትን እንደ ዓለም አቀፍ ስጋት የሚመለከተው ቢሆንም እስካሁን በድርጅቱ የአሸባሪዎች ስም ዝርዝር ተካተው ያሉት አልቃይዳ እና በኢራቅና ሶሪያ የሚንቀሳቀሰው እስላሚክ ስቴት ብቻ ናቸው።ምንጭ፦ ዘ ኢስት አፍሪካን	ፖለቲካ	https://waltainfo.com/am/33314/
dba8d8930342a333b396ab6d0c76f4d4	cbe1d42434695f7ae89a2222d6c9940b	ኢህአዴግ ምርጫው ጊዜውን ጠብቆ እንዲካሄድ አቋም አለው – ጠ/ሚ ዐቢይ	የኢትዮጵያ ህዝቦች አብዮታዊ ዴሞክራሲያዊ ግንባር (ኢህአዴግ) ሀገራዊ ምርጫው ጊዜውን ጠብቆ እንዲካሄድ አቋም እንዳለው ጠቅላይ ሚኒስትር ዶክተር ዐቢይ አህመድ አስታወቁ።የኢፌዴሪ ጠቅላይ ሚኒስትር ዶክተር ዐቢይ አህመድ በዛሬው እለት በወቅታዊ ጉዳዮች ዙሪያ ጋዜጣዊ መግለጫ ሰጥተዋል።በመግለጫቸውም ለተነሱላቸው ጥያቄዎች ምላሽ የሰጡ ሲሆን፥ ከጥያቄዎቹም ከምርጫ ጋር የተያያዘው አንዱ ነበር።በዚህም በሰጡት ምላሽ በአሁኑ ወቅት ምርጫ ይራዘም የሚሉ እና ወቅቱን ጠብቆ ይካሄድ የሚሉ የራሳቸው ምክንያት ያላቸው አካላት እንዳሉ አንስተዋል።ነገር ግን የኢህአዴግ ስራ አስፈጻሚ ኮሚቴ ባደረገው ስብሰባው ምርጫ ከማካሄድ ጋር በተያያዘ በዝርዝር እንደተወያየበትና ምርጫው አይደረግም የሚል አቋም እንደሌለው አስታውቀዋል።ኢህአዴግ ምርጫው ጊዜውን ጠብቆ እንዲካሄድ አቋም አለው ያሉት ጠቅላይ ሚኒስትር ዶክተር አብይ፥ ለዚህም በቂ ዝግጅት እያደረገ መሆኑንም አያይዘው ጠቅሰዋል።ይሁን እንጂ ኢህአዴግ ምርጫው ይካሄድ የሚለው ላይ ብቻውን ውሳኔ ማሳለፍ አይችልም ያሉ ሲሆን፥ ሁሉን የፖለቲካ ፓርቲዎች በማሳተፍና በህዝቡ ይሁንታ የምርጫው ሁኔታ ላይ ከስምምነት በመድረስ እንደሚከናወንም አብራርተዋል።ከዚህ ጋር አያይዘውም አዲስ የምርጫ ህግ እየተዘጋጀ መሆኑን ያነሱት ጠቅላይ ሚኒስትሩ፥ ህጉ ሁሉንም የፖለቲካ ፓርቲዎችና የሚመለከታቸውን አካላት ባሳተፈ መልኩ መዘጋጀቱን አንስተዋል። ሰሞኑን በህወሃትና በአዴፓ መካከል ባለው ፖለቲካዊ ጉዳይ ላይ ለቀረበላቸው ጥያቄም፥ ህወሃትና አዴፓ በየፊናቸው ያወጡት መግለጫ በፖለቲካው ዓለም የሚያጋጥም መሆኑን አንስተዋል።ሁለቱ የፖለቲካ ፓርቲዎች ለረጅም ዓመታት ለህዝብ ጥቅም ሲሉ አብረው ታግለዋል ያሉት ጠቅላይ ሚኒስትር ዶክትር አብይ፥ በዚህ ሁሉ ጊዜ ውስጥ ግን እንዲህ አይነት ንትርኮች አልታጡም ብለዋል።አሁንም በህወሃትና አዴፓ መካከል የተፈጠረው ነገር የሚያጋጥም መሆኑን በማንሳት፥ መግለጫው ግን በዚያ መንገድ ባይሆን ይመረጥ እንደነበረ አንስተዋል።ነገር ግን ጥይት እስከሌለው ድረስ በፖለቲካ ውስጥ የሚፈጠሩ አለመግባባቶች አስደንጋጭ ሊሆኑ እንደማይገባም ነው ያስታወቁት።በቀጣይም የመግለጫ ምልልሱን እንዴት እንፍታው የሚለው ላይ የኢህአዴግ እህት ድርጅቶች ትኩረት ሰጥተውበት እንደሚሰሩ ገልፀዋል።የኢህአዴግ እህት ድርጅቶች ሁለቱ ድርጅቶች ልዩነቶቻቸውን በውይይት እንዲፈቱ መድረክ እንደሚዘጋጅ አስታውቀዋል።የኢህአዴግ እህት ድርጅቶች ውህደትን በተመለከተ ጠቅላይ ሚኒስትር ዶክተር አብይ፥ ውህደቱን በተመለከተ ጥናት ሲደረግበት እንደቆየ እና ወደፊትም ሰፋፊ ውይይቶች እንደሚካሄዱበት ጠቅሰዋል።ከእህት ድርጅቶች ዘንድ ከውህደቱ በፊት መስተካከል አለባቸው በሚል የተነሱ ነጥቦች እንዳሉ በመጠቆም፤ ነገር ግን ውህደቱን መቀበል የማይፈልጉ ፓርቲዎች አሉ በሚል መውሰድ አይገባም ብለዋል።ከሰብዓዊ መብት አያያዝ ጋር ተያይዞም ከዚህ ቀደም ከፍተኛ ተቀባይነት እንደነበረ አሁን ግን እየተሸረሸረ መጥቷል በሚለው ለቀረበላቸው ጥያቄም፥ ተቀባይነት እንደነበረ አሁን ግን እየተሸረሸረ መጥቷል በሚለው በማስረጃ የተደገፈ አይደለም ብለዋል።ከዚህ ጋር ተያይዞ የዳያስፖራ ትረስት ፈንድ እንደማሳያ መቅረብ እንደሌለበትና፤ ዳያስፖራው ለሀገሩ ሲል ትረስት ፈንዱን መደገፍ እንዳለበት ተናግረዋል።አሁንም ቢሆን ከሰብአዊ መብት አያያዘ ጋር ከለውጡ ወዲህ ወደኋላ የተመለሰ ነገር እንደሌለና እሳቸውም ይሁን ሀገርን የሚመራው ድርጅት በሰብአዊ መብት አያያዝ ላይ ተመሳሳይ አቋም እንዳላቸው ገልፀዋል።ከህግ ማስከበር ጋር ተያይዞ ሁሉም ህግ ይከበር ይላል እንጂ የራሱን ወንጀለኛ አሳልፎ ለመስጠት ፍቃደኛ አይደለም ያሉ ሲሆን፥ በአሁኑ ወቅት ህግ ይከበር በሚል የሚነሱ ቅሬታዎች እንደ ቂም መወጣጫ እየተቆጠሩ መምጣታቸውን አንስተዋል።ይሁን እንጂ መንግስት ህግ መከበር አለበት የሚል አቋም እንዳለው እና ይህም ተጠናክሮ እንደሚቀጠል አስታውቀዋል።ከኢኮኖሚው አንፃርም በተለይም ከውጭ ምንዛሬ አንፃር በተጠናቀቀው በጀት ዓመት ከዚህ በፊት ከነበሩ ዓመታት በተሻለ ገቢ መግባቱን በመጥቀስ፤ ነገር ግን የፍላጎት መጨመር ክፍተት ፈጥሮ እንደነበረ አስታውሰዋል።በውጭ ምንዛሬ ረገድ የተሰራውን ስራ በማጠናከር ችግሮቹን መቅረፍ ላይ ትኩረት ተሰጥቶ እንደሚሰራም አስታውቀዋል። የሲዳማ ዞን የክልልነት ጥያቄን በተመለከተም፤ ክልል የመሆን ጥያቄው ለረጅም ዓመታት የነበረ መሆኑን እና ከለውጡ በኋላ ጎልቶ መውጣቱን አንስተዋል።የክልልነት ጥያቄው ከፖለቲካ በተጨማሪ የሀብት ክፍፍል እና ህጋዊ ሂደቶች ያስፈልጉታል ያሉት ጠቅላይ ሚኒስትር ዶክተር አብይ፥ የክልልነት ጥያቄውን መሰረት በማድረግ ህዝበ ውሳኔው ምርጫ ቦርድ ባስቀመጠው የጊዜ ሰሌዳ መሰረት እንደሚከናወንም አስገንዝበዋል።ከችግኝ ተከላ ጋር በተያያዘ ህዝቡን በድጋሚ በማመስገን በቀጣይም ህዝቡ በተከላው ያሳየውን ርብርብ ችግኞቹን ተንከባክቦ ማሳደግ ላይ እንዲደግመውም ጥሪ አቅርበዋል።ከዚህ ጋር በተያያዘ የችግኝ ተከላውን ለማስፈጸም የተቋቋመው አብይ ኮሚቴ የተተከሉ ችግኞችን የመከታተል ስራ እና ለቀጣይ ዓመት ችግኝ ተከላ ከወዲሁ ሰፋፊ የቅድመ ዝግጀት ስራዎችን ቀጥሎ እንደሚሰራም አስታውቀዋል።	ፖለቲካ	https://waltainfo.com/am/31276/
d91e813957e2a7ad2bbaed63ab5715f8	ab9eaeaf6f642ba894c5b5aeee87d0d1	ሆስፒታሉ 10ሺ ለሚሆኑ ዜጎች የሞራ ግርዶሽ የአይን ህክምና በነጻ ሊሰጥ መሆኑን አስታወቀ	ሆስፒታሉ 10ሺ ለሚሆኑ ዜጎች የሞራ ግርዶሽ የአይን ህክምና በነጻ ሊሰጥ መሆኑን አስታወቀየአለርት ሆስፒታል አልባሳር ኢንተርናሽናል ከተሰኘ ሳኡዲ በቀል በጎ አድራጎት ድርጅት ጋር በመተባበር የፊታችን ሐምሌ 27 እና 28 የሞራ ግርዶሽ የአይን ህክምና በነጻ ለመስጠት መዘጋጀቱን አስታወቀ።የአለርት ሆስፒታል ከሚታወቅበት የቆዳ ህክምና ባሻገር ከተለያዩ አለም አቀፍ የእርዳታ ድርጅቶች ጋር በመተባበር በሚሰጣቸው የአይን ህክምናዎች ብዙዎችን ከአይነ ስውርነት መታደጉን የሆስፒታሉ የህዝብ ግንኙነት ዳይሬክተር አቶ አለምሰገድ ጫኔ ለዋልታ ገልጸዋል፡፡፡ሆስፒታሉ የፊታችን ቅዳሜና እሁድ አልባሳር ከተሰኘ አለም አቀፍ በጎ አድራጎት ድርጅትና በሳኡዲ ከሚኖሩ የዳያስፖራ ማህበረሰብ አባላት ጋር በመተባበር 10ሺ ለሚሆኑ ዜጎች የአይን ህክምና ለመስጠት ተዘጋጅቷል ብለዋል፡፡ህክምናው በሳኡዲ የሚኖሩ የኢትዮጵያ ዳያስፖራ ማህበረሰብ አባላት የተቸገሩ ዜጎቻቸውን ለመርዳት ባደረጉት ጥረት የተገኘ ድጋፍ መሆኑን የገለጹት አቶ አለምሰገድ፤ በተለያዩ ሀገራት የሚኖሩ ኢትዮጵያውያንም በመረዳዳት ዜጎችን ማገዝ የሚችሉ መሆኑን አመልክተዋልል።ህክምናው ለአዲስ አበባና በአዲስ አበባ ዙሪያ ላሉ ነዋሪዎች የሚሰጥ ሲሆን፤ የአይን ችግር ያለባቸው የህብረተሰብ ክፍሎች ያለምንም ቅድመ ሁኔታ በተጠቀሰው ቀን ማንነታቸውን የሚያሳይ መታወቂያ በመያዝ ህክምናውን ማግኘት ይችላሉ ብለዋል።	ሀገር አቀፍ ዜና	https://waltainfo.com/am/32609/
5baa90c4cdb3c98db0753e4e1ae42196	8c5e8ab355372ff5513bc7318313af52	ደኢህዴን ባቀረበው ጥናት ላይ የተደረገው ውይይት ስምምነት ላይ በመድረስ ተጠናቀቀ	ላለፉት ሰባት ቀናት ሲካሄድ የቆየው የደቡብ ኢትዮጰያ ህዝቦች ዴሞክራሲያዊ ንቅናቄ/ደኢህዴን ከፍተኛ አመራሮች መድረክ በክልሉ ወቅታዊ ሁኔታና ድርጅቱ ባስጠናው የክልልነት ጥያቄ ዙሪያ የጋራ መግባባት ላይ በመድረስ ተጠናቀቀ።በምክክር መድረኩ የሰባት ቀናት ቆይታ ዙሪያ የደኢህዴን ማዕከላዊ ኮሚቴ ጽህፈት ቤት ሀላፊ አቶ ሞገስ ባልቻ በሰጡት ጋዜጣዊ መግለጫ እንዳሉት ለአመራር መድረኩ በቀረቡ አጀንዳዎች ዙሪያ የተደረገው ውይይት ሰላማዊና ዲሞክራሲያዊ ነበር።በሀገሪቱ ተጀመረውን ለውጥ በድርጅት ውስጥም ሆነ በውጪ ሊያደናቅፍ የሚያስችል የአመለካከት መዛባት ያለበት በመሆኑ ይህን በማረም የህዝብን ተጠቃሚነት ማረጋገጥ እንደሚገባ ስምምንት ላይ መደረሱን ገልጸዋል።በክልሉ አንዳንድ አካባቢዎች የሚስተዋለውን የጸጥታ ችግር ለማስቆም የህግ የበላይነትን የማስከበር ጉዳይ ቅድሚያ የሚሰጠው ተግባር በመሆኑን በጊዜያዊ ኮማንድ ፖስቱ የተጀመረው ሰላምና ጸጥታን የማስከበር ስራ ተጠናክሮ እንዲቀጥል በመድረኩ አቋም እንደተያዘ ተናግረዋል።የኮማንድ ፖስቱ ተግባር የህዝብ የነቃ ተሳትፎ እንዲጎለብት በማድረግ የክልሉ ሰላምና ጸጥታ አስተማማኝ እንዲሆን የሚሰራ መሆኑንም ጠቁመዋል።ኢ-መደበኛ አደረጃጀቶችን ህጋዊ መስመር ለማስያዝ በተወሰኑ አካባቢዎች የተጀመሩ ስራዎች ተጠናክረው እንዲቀጥሉና ሌሎችም በህጋዊ መንገድ ተደራጅተው እንዲንቀሳቀሱ አመራሩ በትኩረት ለመስራት ስምምነት ላይ መደረሱን አስታውቀዋል።የህዝብ የመብት ጥያቄዎች በሆታና በግርግር ለማዛባት የሚደረግ ሙከራ ተቀባይነት የሌለው በመሆኑ አመራሩ ይህን በተመለከተ የጋራ አቋም መያዙን ገልጸዋል።በክልል የመደራጀት ጥያቄ ህገ-መንግስታዊ ቢሆንም በአንድ ጊዜ በርከት ያለ የክልልነት ጥያቄ በመቅረቡ በጥንቃቄ ካልተያዘና ካልታየ የሚያስከትለውን አደጋ ለማስቀረት ደኢህዴን ባስጠናው ጥናት ዙሪያ ውይይት መደረጉን ጠቁመዋል።በጥናቱ ዙሪያም የጋራ መግባባት ላይ እንደተደረሰና መላው የክልሉ ህዝብ ውይይት ሊያደርግበት እንደሚገባ በመድረኩ መወሰኑን ተናግረዋል።“በድርጅቱ ዙሪያ በተለያዩ ምክንያቶች በህዝቡ ዘንድ እየተሸረሸረ የመጣውን ዕምነት ለመመለስ አመራሩ ግልጽነትን በማስፈን ተግባሩን ማከናወን ተገቢ መሆኑን መድረኩ አምኖበታል” ብለዋል።መድረኩ በቆይታው በአመራሩ ዘንድ መነሳሳትና መግባባት የሰፈነበት አንድ አቋም ይዞ የወጣበት በመሆኑ መላው የክልሉ ህዝብ ከድርጅቱ ጎን እንዲሰለፍ ለማድረግ የጋራ ስምምነት ላይ መደረሱን አቶ ሞገስ ገልጸዋል።	ፖለቲካ	https://waltainfo.com/am/31274/
5dae8acc9456750d62a2ffb5fcac5ba9	a502b2c6bbdeef64a36d790bf9230369	በግብፅ 130 ታራሚዎች የረሃብ አድማ አደረጉ	አመንስቲ ኢንተርናሽናል እንደገለፀው በግብፅ ዋና ከተማ ካይሮ በሚገኘው ማረምያ ቤት ውስጥ የሚገኙ 130 ታራሚዎች በሰብአዊ መብት አያያዝ ጉድለትና ቤተሰብ እንዳይጠይቃቸው በመደረጉ ከስድስት ሳምንታት በላይ የረሃብ አድማ በማድረግ ተቃውሟቸው አንፀባርቀዋል፡፡ ከፍተኛ ጥበቃ በሚደረግለት በደቡባዊ ካይሮ በሚገኘው ማረሚያ ቤት የስራ ሃላፊዎቹ ታራሚዎቹን በመደብደብ እና በኤሌክትሪክ ሾክ እየቀጧቸው እንደሆነ አመንስቲ ኢንተርናሽናል ታራሚዎቹን ዋቢ አድርጎ ገልጿል፡፡የህግ ታራሚዎቹ ከቤተሰቦቻቸው ጋር እንዳይገናኙ በማድረግ ግልፅ የሆነ ወንጀል እየሰሩ ያሉ የማረምያ ቤቱ የስራ ሃላፊዎች የግብፅ ህዝብና አለም አቀፍ ማህበረሰብ ሊያወግዛቸው እንደሚገባ አመንስቲ ኢንተርናሽናል መግለፁን ቢቢሲ ዘግቧል፡፡	ፖለቲካ	https://waltainfo.com/am/33313/
6be447fb11550672cf0f236c53845107	dbf9b17e383f25bd704e17f896e0a0fd	የኦሳማ ቢን ላደን ልጅ ሀምዛ ቢን ላደን መሞቱን የአሜሪካ ባለስልጣናት አስታወቁ	የአልቃይዳ መስራች ኦሳማ ቢን ላደን ወንድ ልጅ ሀምዛ ቢን ላደን፣ መሞቱን የአሜሪካ የስለላ ባለስልጣናት መናገራቸው ተገልጿል፡፡የሀምዛን ቢን ላደን አማሟት እንዴት እና የት እንደሆነ ግን የተባለ ነገር የለም፡፡የአሜሪካ መንግስት የካቲት ወር ላይ ሀምዛ የት እንዳለ ለጠቆመ የ1 ሚሊየን ዶላር ገንዘብ በጉርሻ መልክ እንደሚሰጥ ማስታወቁ ይታወሳል፡፡30 ዓመት ይሆነዋል ተብሎ የሚገመተው ሀምዛ ቢን ላደን በአሜሪካና ሌሎች ሀገራት ላይ ጥቃት እንዲፈፀም የሚጠይቅ የተንቀሳቃሽ ምስልና ድምፅ መልዕክት አስተላልፎ እንደነበር ተገልጿል፡፡በጉዳዩ ላይ ረቡዕ ዕለት በሪፖርተሮች የተጠየቁት የአሜሪካው ፕሬዝዳንት ዶናልድ ትራምፕም እና የኋይት ሃውስ የሀገር ደህንነት አማካሪ ጆን ቦልተን አስተያየታቸውን ከመስጠት ተቆጥበዋል።ሀምዛ ቢን ላደን እ.ኤ.አ.በ 2011 ግንቦት ወር ላይ በፓኪስታን በአሜሪካ ልዩ ሀይል የተገደለውን የአባቱን ገዳዮች ለመበቀል ጂሃዲስቶች ጥቃት እንዲፈፅሙ ጥሪ ማቅረቡ የሚታወስ ሲሆን÷ ሳዑዲ አረቢያ ዜግነት እንደነጠቀችውም አይዘነጋም፡፡የአሜሪካ መንግስት እንደሚለው እ.ኤ.አ.በ 2011 በፓኪስታን አቦታባድ በአባቱ ቤት በተደረገው ፍተሻ የተገኙ ሰነዶች እንደሚያሳዩት ሀምዛ አልቃይዳን እንዲመራ ታጭቶ ነበር።(ምንጭ፦ ቢቢሲ)	ፖለቲካ	https://waltainfo.com/am/33976/
71e32ab6cec82c820be3ffd77e47c1a8	98d90a2069fad322531934020ee8280c	የአዲስ አበባ ከተማ ምክር ቤት መደበኛ ጉባኤ መካሄድ ጀመረ	የአዲስ አበባ ከተማ ምክር ቤት መደበኛ ጉባኤ በዛሬው ዕለት መካሄድ ጀምሯል።ምክር ቤቱ ለሶስት ቀናት በሚያካሂደው መደበኛ ጉባኤ የአስተዳድሩን የ2012 ረቂቅ በጀት ያፀድቃል ተብሎ ይጠበቃል።ከዚህ ባለፈም የተለያዩ ሹመቶችን የሚያፀድቅ መሆኑ ተገልጿል።እንዲሁም ምክር ቤቱ የከተማዋን ፍርድ ቤቶች የ2011 ዓ.ም እቅድ አፈጻጸም ሪፖርትን በማዳመጥ የሚያፀድቅ መሆኑን ከወጣው መርሃ ግብር ለማወቅ ተችሏል።።ጉባኤው ለሶስት ቀናት እንደሚቀጥል ከአዲስ አበባ ከንቲባ ፅ/ቤት ያገኘነው መረጃ ያመለክታል፡፡	ፖለቲካ	https://waltainfo.com/am/31275/
367ae3bd6395ec6fd48ae5e144ac8582	a5b2f435298d225de9f4504bc8f65574	2ኛው የትግራይ አለም አቀፍ የዳያስፖራ ፌስቲቫል በመቐለ ተጀመረ	ሁለተኛው የትግራይ አለም አቀፍ የዳያስፖራ ፌስቲቫል በመቐለ መካሄድ ጀመሯል፡፡ፌስቲቫሉ የክልሉ ምክትል ርዕሰ መስተዳድር ዶክተር ደብረፂዮን ገብረሚካኤል በተገኙበት ነው የተከፈተው፡፡የትግራይ አለም አቀፍ የዳያስፖራ ፌስቲቫል የክልሉን ህዝብ ከድህነት ለማላቀቅ በሚያስችል ጉዳዮች ላይ በማተኮር የሚካሄድ መሆኑን ከክልሉ ኮሙኒኬሽን ቢሮ የተገኘው መረጃ ያመለክታል፡፡የመክፈቻ ስነ ስርዓት የፌስቲባሉ አካል የሆነ አውደ ርዕይ በዛሬው እለት በክልሉ ምክትል ርዕሰ መስተዳድር ዶክተር በደብረፂዮን ተከፍቷል፡፡የትግራይ አለም አቀፍ ዳይስፖራ ፌስቲቫል ከዛሬ ጀምሮ እስከ ሃምሌ 30 ቀን 2011 ዓ.ም ይካሄዳል፡፡	ሀገር አቀፍ ዜና	https://waltainfo.com/am/32610/
9eb63d776140f24601230602a60b5663	d92d20bdac40ccf30b6cf1c23cce19fb	2ኛው ዓለምአቀፍ የቴክኒክ ሙያ ትምህርትና ሥልጠና ጉባዔ በአዲስ አበባ እየተካሄደ ነው	2ኛው ዓለምአቀፍ የቴክኒክ ሙያ ትምህርትና ሥልጠና ጉባዔ በአዲስ አበባ የተባበሩት መንግስታት የስብሰባ ማዕከል እየተካሄደ ነዉ።የሳይንስና ከፍተኛ ትምህርት ሚኒስትር ፕሮፌሰር ሂሩት ወልደማርያም ጉባዔውን በይፋ በከፈቱበት ወቅት እንደገለጹት የቴክኒክና ሙያ ትምህርትና ሥልጠና በተለይም እንደ ኢትዮጵያ ላሉ በማደግ ላይ ላሉ አገራት ድህነትን ለመቀነስና ለወጣቶች የሥራ እድል በመፍጠር ረገድ ዘርፉ ጉልህ ድርሻ አለው፡፡ የኢትዮጵያን ቴክኒክና ሙያ ትምህርትና ሥልጠና በመደገፍ ድርሻውን ለተወጡት ድርጅቶች ሚኒስትሯ ምስጋና አቅርበዋል፡፡ የሳይንስና ከፍተኛ ትምህርት ሚኒስትር ዴኤታ ዶክተር አብዲዋስ አብዱላሂ በበኩላቸው ጉባዔውን የኢትዮጵያን የቴክኒክና ሙያ ትምህርትና ሥልጠና ያለበትን ደረጃ ለማሳየት፣ በዘርፉ ያሉ ችግሮችንና ለችግሮቹ መፍቻ የሚሆኑ ዓለምአቀፍ ተሞክሮዎችን ለመቅሰም መልካም አጋጣሚ እንደሚፈጥር ገልጸዋል፡፡በመደረኩ የተለያዩ አገራት በተለይም እንደ ማሌዢያ፣ ፊሊፒንስ እና ኢንዶኒዢያ ተሞክረሮ ምን እንደሚመሰል ከቀረበ በኃላ ውይይት ይደረግበታል ብለዋል፡፡ የባለድርሻ አካላት፣ የተባባሪ ድርጅቶች እና የመንግስትን ድጋፍና ጥረት በማጎልበት ከዘርፉ የሚጠበቀውን ጥራት ያለው የቴክኒክና ሙያ ትምህርትና ሥልጠና እውን በማድረግ በተለይም ወጣቱ በሥራ ዕድል ፈጠራና በማኑፋክቸሪንግ ዘርፉ ለሀገሪቱ የሚያበረክተውን አስተዋፅኦ ወደ ላቀ ምዕራፍ ማሸጋጋር እንደሚቻል ሚኒስትር ዴኤታው አክለው ገልጸዋል፡፡በኢትዮጵያ 1ሺህ 500 የሚጠጉ የግልና የመንግስት የቴክኒክና ሙያ ትምህርትና ሥልጠና ተቋማት እንደሚገኙ በመድረኩ ተገልጿል፡፡ ጉባዔው"ክህሎትን ማጎልበት ለኢኮኖሚያዊ ዕድገት" በሚል መሪ ቃል ሐምሌ 22 የተጀመረ ሲሆን እስከ ሐምሌ 24/2011 ዓ.ም ድረስ ይቆያል።	ሀገር አቀፍ ዜና	https://waltainfo.com/am/32606/
fb00ebc1a019ea88224de69140d2de73	e58c1514e68b10a88c7af1fe396be962	ሱዳን በሀገሪቱ የሚገኙ ትምህርት ቤቶችን ዘጋች	ሱዳን አምስት ተማሪዎች መገደላቸውን ተከትሎ አመፅ ሊቀሰቀስ ይችላል በሚል ስጋት በሀገሪቱ የሚገኙ ትምህርት ቤቶች እንዲዘጋ አድርጋለች፡፡የሱዳን ወታደራዊ የሽግግር ምክር ቤት በመላ ሀገሪቱ የሚገኙ ትምህርት ቤቶች ከዛሬ ጀምሮ እንዲዘጉ ውሳኔ አሳልፏል፡፡ሰኞ እለት ተማሪዎች መገደላቸውን ተከትሎ ዋና ከተማዋን ካርቱምን ጨምሮ በተለያዩ የሀገሪቱ ከተሞች ተቃዋሚዎች መሰባሰብ እንደጀመሩ ነው የተነገረው፡፡በሰሜን ኮርዶፋን ግዛት ባለፈው ሰኞ ከተገደሉት አምስት ወጣቶች መካከል አራቱ ተማሪዎች መሆናቸው ተጠቁሟል፡፡በተማረዎች መገደል የተቆጡት ተማሪዎችም ዩኒፎርሞቻቸውን እንደለበሱ በካርቱምና በሌሎች ከተሞች ለተቃውሞ ወጥተዋል፡፡የሽግግር ምክር ቤቱም ተቃውሞችን ለመቆጣጠርም መዋለ ህፃናት፣ የመጀመሪያ እና የሁለተኛ ደረጃ ትምህርት ቤቶች ከዛሬ ጀምሮ እዲዘጉ መወሱን ሱና የዜና አገልግሎት ዘግቧል፡፡ከተገደሉት ተማሪዎች በተጨማሪ 62 ሰዎች የአካል ጉዳት እንዳጋጠማቸው የሱዳን ዶክተሮች ማዕከላዊ ኮሚቴ አስታውቋል፡፡(ምንጭ፦ቢቢሲ)	ፖለቲካ	https://waltainfo.com/am/33312/
3ffb11a3afc372965441165e58933a97	c23e8e7abe2534f312cabb5d5638a2f7	ምክር ቤቱ የአካባቢ ምርጫ ከቀጣዩ ሀገር አቀፍ ምርጫ ጋር እንዲካሄድ ወሰነ	የህዝብ ተወካዮች ምክር ቤት ዛሬ ባካሄደው ስብሰባ የአዲስ አበባ እና የድሬዳዋ ከተሞች ምክር ቤቶች ተወካዮች እንዲሁም የአካባቢ ምርጫ ከቀጣዩ ሀገር አቀፍ ምርጫ ጋር እንዲካሄድ የቀረበውን የውሳኔ ሀሳብ አፅድቋል፡፡ምክር ቤት 4ኛ ዓመት የስራ ዘመን 2ኛ አስቸኳይ ስብሰባውን እያካሄደ ነው፡፡በዚህም በ2011 ይካሄዳል ተብሎ የነበረው የአዲስ አበባ እና የድሬዳዋ ከተሞች ምክር ቤቶች አባለት ምርጫና የአካባቢ ምርጫ በተያዘው የጊዜ ሰሌዳ ማካሄድ ባለመቻሉ ከቀጣዩ አገር አቀፍ ምርጫ ጋር እንዲካሄድ የኢትዮጵያ ምርጫ ቦርድ ያቀረበውን የውሳኔ ሀሳብ አፅድቋል፡፡ብሄራዊ ምርጫ ቦርድ ሃምሌ 4 ቀን ለህዝብ ተወካዮች ምክር ቤት በፃፈው ድብዳቤ፤ የሁለቱን ከተማ አስተዳደሮች ምክር ቤት ምርጫን በተቀመጠው ጊዜ ማለትም ዘንድሮም ማካሄድ አይቻልም ማለቱ ይታወሳል።በቀረው አጭር የአመቱ ጊዜ ምርጫ አስፈፃሚዎችን መመልመል፣ ማደራጀትና ስልጠና ለመስጠት በቂ ጊዜ አለመኖሩን ቦርዱ በምክንያትነት አቅርቧል።በዚህ ውሳኔ መስረትም አሁን በስራ ላይ ያሉት የአዲስ አበባ እና ድሬዳዋ ከተማ አስተዳደር ምክር ቤቶች በስራቸው ይቀጥላሉ።ምክር ቤቱ በአስቸኳይ ስብሰባው የገቢ፣ በጀትና ፋይናንስ ጉዳዮች ቋሚ ኮሚቴ የባንክ ሥራ አዋጅን ለማሻሻል የቀረበ ረቂቅ አዋጅን በተመለከተ ያቀረበውን ሪፖርትና የውሳኔ ሃሳብ መርምሮ ረቂቅ አዋጅን እየተመለከተ ይገኛል።በተመሳሳይ የገቢ፣ በጀትና ፋይናንስ ጉዳዮች ቋሚ ኮሚቴ የጉምሩክ አዋጅን ለማሻሻል የቀረበ ረቂቅ አዋጅን በተመለከተ ያቀረበውን ሪፖርትና የውሳኔ ሃሳብ በመርመር ውሳኔ ያሳልፋል ተብሎ ይጠበቃል፡፡	ፖለቲካ	https://waltainfo.com/am/31273/
422a809805394dbf975d9011f51c168d	4ddbf5378e7fdc12afcd01206eebf540	አስፈጻሚ አካሉ የህግ የበላይነትን በማስከበር ላይ መላላት ይስተዋልበታል ተባለ	በህግ የበላይነት ዙሪያ በተደረገው ጥናት የህግ አስፈጻሚ አካሉ መላላት እንደሚስተዋልበት ተለይተዋል ተባለ፡፡ምንም እንኳን በኢትዮጲያ ባለፈው አንድ አመት ውስጥ ለውጦች ቢመዘገቡም የህግ የበላይነት አለመስፈን በሀገሪቱ ጎልቶ የሚስተዋል ድርጊት ነው፡፡የህግ የበላይነትን ማረጋገጥ መቼም ቢሆን ቅድሚያ ሊሰጠው የሚገባ ተግባር ነው የሚሉት የጀስቲስ ፎር ኦል ፕሪዝን ፌሎው ሽፕ ኢትዮጲያ ፕሬዝዳንት ፓስተር ዳንኤል ገ/ስላሴ በዚህ ረገድ መንግስት በትኩረት ሊሰራ ይገባልም ይላሉ፡፡በህግ የበላይነት ዙሪያ በተለይ ከከተማ ውጭ ግጭቶች የተነሱባቸው ቦታዎች ላይ ጥናት አድርገናል የሚሉት አቶ ዳንኤል የጥናቱ ግኝቶች የህግ አስፈጻሚ አካሉ ላይ መላላት እንደሚስተዋል እና የተደራጁ ቡድኖች የፍትህ ስረአት ላይ ጣልቃ በመግባት ፍትህ እንዳይሰፍን ማድረጋቸውን ያሳያልም ነው የሚሉት፡፡በኢትዮጲያ የህግ የበላይነት ይሰፍን ዘንድም የመንግስት መጠንከር፤የጸጥታ ሀይሉ ከህብረተሰቡ ጋር ተቀናጅቶ መስራት እና ህዝቡ ለሰላም የሚሰጠው ትኩረት በጥናቱ የተቀመጡ የመፍተሄ አቅጣጫዎች ስለመሆናቸውም ነው የተጠቆመው፡፡	ሀገር አቀፍ ዜና	https://waltainfo.com/am/32607/
9ebc6ca36a80ad59f72df6bc3669da7c	1fa653823c99f80f9e71a773c429c39b	በድሬዳዋ ባህላዊ የዛፍ ስር እርቅ በነሐሴ 4 ሊካሄድ ነዉ	በድሬዳዋ አልፎ አልፎ የሚስተዋለውን የሰላም መደፍረስ በኢትዮጵያውያን ባህላዊ የእርቅ ስርዓት እልባት ለመስጠት የሚያስችል የሰላም ፌስቲቫል ሊካሄድ ነው፡፡ነሃሴ 04 ቀን 2011 ዓ.ም. የሚካሄደው ፌስቲቫሉ በድሬዳዋ ተወላጆች የተዘጋጀ ሲሆን ባህላዊ የዛፍ ስር እርቅ ስነስርዓት የሚደረግበት መሆኑንም አዘጋጅ ኮሚቴው አስታውቋል፡፡ኢትዮጵያ የርካታ እሴቶች ባለቤት፣ ከህዝቦቷም አልፎ ለዓለም የሚበቃም የቱባ ባህል ባለቤት ሃገር ናት፡፡ ባህላዊ የሽምግልና ስነስርዓት ደግሞ ከነዚህ ቱባ እሴቶች መካከል የሚጠቀስ ነው፡፡የኢትዮጵያ የሽምግልና ባህል እንደየህዝቦቷ አከባቢያዊ ወግ ቢለያይም ፍትህን በመስጠት ግን ከሳይንሳዊው የዘመናዊው የፍርድ ቤቶች ሂደትም ተፎካካሪ መሆኑን በርካቶች ይመሰክራሉ፡፡በድረዳዋ ያለ፣ ለዘመናት ጥቅም ላይ ሲውል የነበረም፤ የተኮራረፈን በፍጹም ይቅርታ የሚያስታርቁበት “muka jala” ወይም “Geed Hoost” የሚሉት የዛፍ ስር የእድርቅ ስርዓት በዚህ ረገድ የሚነሳ አንዱ ተምሳሌት ነው፡፡ሰው ሁሉ በስብዕናው ብቻ ተከባብሮ እንደሚኖርባት በርካቶች ሲመሰክሩላት የነበረው፣ ብዙዎችም የፍቅር ከተማ ሲሉ የሚያነሷት ድሬዳዋ ከቅርብ ጊዜያት ወዲህ የሰላም እሴቷ መሸርሸር መጀመሩ አሳስቦናል ያሉት ተወላጆቿ፣ ለህዝቦቿ የለመዱት ፍቅር ይመለስላቸው ዘንድ ነሃሴ 04 ቀን 2011 ዓ.ም፣ የዛፍ ስር ባህላዊ የእርቅ ፌስቲቫል ተሰናዳ፡፡የኢትዮጵያዊ አንድነት ተምሳሌት ድሬዳዋ በተዘነጉቱ ባህሏ የእርቅ እሴቷ ተምሳሌታዊ ሰላሟን ታሰፍን ዘንድ፤ የሃይማኖት አባቶች፣ ወጣቶች፣ እናቶች፣ የሃገር ሽማግሌዎች እና የተለያዩ የማህበረሰብ ተወካዮች በዚሁ ፌስትቫል ታዳሚ ይሆናሉ፡፡ ድሬ ዳዋም ከራሷ የተረፈን ሰላምና ፍቅር ለሌሎች የኢትዮጵያ ክፍሎችም ታተርፍ ዘንድ ልጆቿ እየተንቀሳቀሱ ይገኛሉ፡፡በዚህ የካበተ ባህላዊ የአብሮነትና የፍቅር እሴቷ ዳግም የፍቅር ተምሳሌትነቷንም ለመላው ኢትዮጵያ እንደምታስተምር በተለያዩ ዓለማትና የኢትዮጵያ ክፍል ባሉ ልጆቿ ትልቅ ተስፋ አለ፡፡	ሀገር አቀፍ ዜና	https://waltainfo.com/am/32608/
5c13677924167be8383a33c62f8e07f1	7c3725f87677ae04bd7b7b78db984efc	በኢትዮጵያ በአንድ ጀምበር 353,633,660 ችግኞች ተተከሉ	በኢትዮጵያ በአንድ ጀምበር 353,633,660 ችግኞች ተተከሉበኢትዮጵያ ሐምሌ 22/2011 በተካሄደው የአረንጓዴ አሻራ ቀን በመላ ሃገሪቱ 353 ሚሊየን 633 ሺህ 660 ችግኞች መተከላቸው ተረጋግጧል። በአገሪቷ በአረንጓዴ አሻራ ቀን 200ሚሊዮን ችግኞች ለመትከል ታቅዶ በተደረገው ዘመቻ በአንድ ጀምበር በመላ ሀገሪቱ 353 ሚሊየን 633 ሺህ 660 ችግኞች ተተክሏል። ይህም በህንድ ከዚህ ቀደም ተይዞ ከነበረው የ66 ሚሊየን ችግኝ በእጅጉ የላቀ መሆኑ ተረጋግጧል።በችግኝ ተከላ መርሃ ግብሩ ላይ ጠቅላይ ሚኒስትር ዶክተር አብይ አህመድ፣ ፕሬዚዳንት ሳህለወርቅ ዘውዴ እንዲሁም ምክትል ጠቅላይ ሚኒስትር አቶ ደመቀ መኮንንን ጨምሮ፤ የክልሎች ርዕሳነ መስተዳድርና ከንቲባዎች፤ ከፍተኛ የመንግስት የስራ ሃላፊዎች በተለያዩ ቦታዎች በመገኘት ችግኝ ተክለዋል። በዘመቻው መላው የአገሪቱ ህዝብ አንድ ሆኖ ሲሳተፍ ተስተውሏል።	ሀገር አቀፍ ዜና	https://waltainfo.com/am/32602/
813bdfc475e2f7bc7a622293b81b95bf	97e8c6275be7d5ae131d6ede720ba134	በፓኪስታን ወታደራዊ አውሮፕላን ተከስክሶ 17 ሰዎች ሞቱ	በፓኪስታን ወታደራዊ አውሮፕላን ተከስክሶ 17 ሰዎች መሞታቸው ተሰማ።አውሮፕላኑ በመኖሪያ ሰፈር የተከሰከሰ ሲሆን፥ በውስጡ ያሉ አባላትና 12 የአካባቢው ነዋሪዎች ለህልፈት ተዳርገዋል።አውሮፕላኑ በወቅቱ ለልምምድ በረራ ላይ እንደነበረና የአደጋው መንስኤ እስካሁን አለመታወቁን ነው የሬውተርስ ዘገባ ያመለከተው።አደጋው የደረሰበት ስፍራ የቤቶች ልማት ፕሮጀክት የሚካሄድበት መሆኑ ተገልጿል።የአደጋ ጊዜ ሰራተኞች እስካሁን 12 ነዋሪዎችን ከአደጋው መታደግ ችለዋል።	ሀገር አቀፍ ዜና	https://waltainfo.com/am/34121/
f65a1a3d50b07c455a5f12fb66a92343	f695a8c6e93a68f10a0cb12f9a293f91	የዙና ትሬዲንግ ስራ አስኪያጅ በ14 ዓመት ፅኑ እስራት ተቀጡ	የዙና ትሬዲንግ ሃላፊነቱ የተወሰነ የግል ማህበር ስራ አስኪያጅ አቶ ዘሪሁን ጌታሰው በ14 ዓመት ፅኑ እስራት እና በ300 ሺህ ብር ተቀጡ።የፌዴራል ከፍተኛ ፍርድ ቤት ቦሌ ምድብ 1ኛ ወንጀል ችሎት በዛሬው ዕለት የዙና ትሬዲንግ ስራ አስኪያጅ የሆኑት አቶ ዘሪሁን ጌታሰውን ጉዳይ ተመልክቷል።አቶ ዘሪሁን ከ109 ግለሰቦች ሲኖትራክ ተሽከርካሪ አስመጣለሁ በማለት በአጠቃላይ ከ73 ሚሊየን ብር በላይ በማጭበርበር ተጠርጥረው በቁጥጥር ስር መዋላቸው ይታወቃል።የፌዴራል ጠቅላይ አቃቤ ህግ በዙና ትሬዲንግ ስራ አስኪያጅ አቶ ዘሪሁን ጌታ ሰው ላይ 122 ክሶችን መመስረቱም ይታወሳል።በዚህም ከ109 ግለሰቦች ከ 2 ሚሊየን 600 ሺህ እስከ 314 ሺህ ብር መኪና አስመጣለው በማለት ባጠቃላይ ከ73 ሚሊየን ብር በላይ ተቀብላለው መሰወራቸው በክሱ ተመላክቶ ነበር።በክሱ መሰረትም አቃቤ ህግ አለኝ ያለውን የሰነድ ማስረጃ እና የግል ተበዳዮችን ምስክርነት አቅርቦ አሰምቷል።ተከሳሽ የመከላከያ ምስክር ያቀረቡ ቢሆንም ፍርድ ቤቱ በዛሬው ዕለት በዋለው ችሎት 13 ክሶችን ውድቅ በማድረግ ተከሳሹን በ109 ክሶች ጥፋተኛ ብሏል።በዚህ መሰረትም ፍርድ ቤቱ የዙና ትሬዲንግ ሃላፊነቱ የተወሰነ የግል ማህበር ስራ አስኪያጅ አቶ ዘሪሁን ጌታሰው በ14 ዓመት ፅኑ እስራትና በ300 ሺህ ብር የገንዘብ ቅጣት እንዲቀጡ መወሰኑን ኤፍቢሲ ዘግቧል።	ሀገር አቀፍ ዜና	https://waltainfo.com/am/32605/
b55e3f8419f9155caec636e7bc994407	ef3d49971b6baad502cf69dee46aef81	በአማራ ክልል ርዕሰ መስተዳድር የሚመራ ልኡክ በምዕራብ ጎንደር ዞን ጉብኝት እያካሄደ ነው	በአማራ ክልል ርዕሰ መስተዳድር አቶ ተመስገን ጥሩነህ የሚመራ የልኡካን ቡድን በምዕራብ ጎንደር ዞን ገንዳ ውሃ ከተማ የሚገኘውን የኢንዱስትሪ መንደር እየጎበኘ ነው። ከኢንዱስትሪ መንደሩ በተጨማሪ የልዑካን ቡድኑ በአካባቢው ባለሃብቶች እየተከናወነ ያለውን የሰሊጥ ልማት ይጎበኛል ተብሎ ይጠበቃል፡፡ከጉብኝቱ በኋላም በኢንዱስትሪ መንደሩ በተለያዩ የኢንቨስትመንት መስኮች ከተሰማሩ የሃገር ውስጥና የውጭ ባለሃብቶች እንዲሁም ሠራተኞቻቸው ጋር ውይይት ያደርጋሉ ተብሎ ይጠበቃል፡፡በጉብኝቱ የኢትዮ-ቴሌኮምና የኢትዮጵያ ኤለክትሪክ ኃይል ከፍተኛ አመራሮችን ጨምሮ የአማራ ክልል ፖሊስ ኮሚሽን ኮሚሽነርና ሌሎች አመራሮች ተሳታፊ መሆናቸውን የአማራ ብዙሃን መገናኛ ድርጅት ዘግቧል፡፡	ቢዝነስ	https://waltainfo.com/am/23888/
28d2ed2df75e34189e9e6e042f690c60	7dc3f8b4f77ded3d86a56b4bcfa8df8e	የቤኒሻንጉል ጉሙዝ ክልል ምክር ቤት መደበኛ ጉባኤውን እያካሄደ ነው	የቤኒሻንጉል ጉሙዝ ክልል ምክር ቤት መደበኛ ጉባኤውን በዛሬው እለት ማካሄድ ጀምሯል።የቤኒሻንጉል ጉሙዝ ክልል ምክር ቤት 5ኛ ዓመት 5ኛ የስራ ዘመን 9ኛ መደበኛ ጉባኤውን ነው በዛሬው እለት በአሶሳ ከተማ ማካሄድ የጀመረው።በጉባኤው የክልሉ ርዕሰ መስተዳድር አቶ አሻድሊ ሀሰን የክልሉ መንግስት የ2011 በጀት ዓመት የመንግስት የስራ አፈፃፀም ሪፖርት ለምክር ቤቱ እያቀረቡ ሲሆን ውይይት የሚደረግበት ይሆናል።ምክር ቤቱ በቆይታው የተለያዩ አዋጆችን መርምሮ የሚያፀድቅ ሲሆን፥ የ2012 አጠቃላይ በጀት ያፀድቃል ተብሎ ይጠበቃል።በዛሬው እለት መካሄድ የጀመረው የቤኒሻንጉል ጉሙዝ ክልል ምክር ቤት መደበኛ ጉባኤ እስከ ሐምሌ 25 2011 ዓ.ም የሚቆይ መሆኑን የቤኒሻንጉል ጉሙዝ ክልል የመንግስት ኮሙኒኬሽን ጉዳዮች ጽህፈት ቤት አስታውቋል።	ፖለቲካ	https://waltainfo.com/am/31270/
0aca1ab95c2b504e4b2e8d70ffe63982	17ba9537989bd0dac9e9e33476ed0862	የአዲስ አበባ ከተማ ምክር ቤት የስራ ዘመን የሚያበቃበት ቀነ ገደብ እስካልተቀመጠ ድረስ ስራውን እንደሚቀጥል ገለፀ	የአዲስ አበባ ከተማ አስተዳደር ምክርቤት የስራ ዘመን የሚያበቃበት ቀነ ገደብ አስካልተቀመጠ ድረስ ስራውን እንደሚቀጥል ገልጿል፡፡ምክር ቤቱ በኦዲት ግኝት ከተያዙ 42 ተቋማት የሰበሰበውን 50 ሚሊየን ብር ለመንግስት ገቢ ማድረጉን አስታውቋል፡፡ምክር ቤቱ 6ኛ አመት 3ኛ መደበኛ ጉባኤውን ከሐምሌ 25 እስከ 27፣ 2011 ዓ.ም እንደሚያካሂድም ነው የገለፀው፡፡የአዲስ አበባ ከተማ ምክር ቤት የስራ ዘመን 2010 ላይ መጠናቀቁን ተከትሎ፣ የህዝብ ተወካዮች ምክር ቤት የምክር ቤቱን የስራ ዘመን ላልተወሰነ ጊዜ ማራዘሙ ይታወሳል፡፡ይህንኑ ጉዳይ በሚመለከት በተለያዩ ማህበራዊ ሚዲያዎችን ተጨባጭ መረጃ ከሌላቸው አካላት የምክር ቤቱ የስራ ዘመን ሰኔ 30/2011 ዓ.ም ይጠናቀቃል ተብሎ የሚሰራጨው መረጃ ስህተት መሆኑን የምክር ቤቱ የኮሚዩኒኬሽን ጉዳዮች ዳይሬክተር አቶ አዲስአለም እንቻለው ገልጸዋል፡፡ የምክር ቤቱ የስራ ዘመን የሚያበቃበት የጊዜ ገደብ እስካልተቀመጠ ድረስም ምክር ቤቱ ስራውን እንደሚቀጥል ነው የተናገሩት፡፡ምክር ቤቱ የፋይናንስ ስርዓቱ በሚፈቅደው መልኩ በጀቱን እየተጠቀመ መሆኑን ያነሱት ዳይሬክተሩ፣ በጀቱ እንደጸደቀ ወደ መደበኛ ስራው እንደሚገባ ጠቁመዋል፡፡	ፖለቲካ	https://waltainfo.com/am/31271/
4ef88e764f405d2d2d9c551fd6919bda	011057ed5a6eedc0ca0f758604f47659	በአገር አቀፍ ደረጃ የተተከለው ችግኝ እስካሁን 141 ሚሊዮን ደረሰ	ሐምሌ 22 ቀን 2011 በዛሬው ዕለት 200 ሚሊዮን የዛፍ ችግኝ በመትከል ዕለቱን የአረንጓዴ አሻራ ቀን ለማድረግ በሚካሄደው ዘመቻ እስካሁን ድረስ 141 ሚሊዮን ችግኝ መተከሉ ተረጋግጧል።ኢትዮጵያ ለዓለም አረንጓዴ ልማት ስትራቴጂ ካዘጋጁ አገሮች አንዷና የመሪነት ሚናዋን እየተጫወተች ያለች አገር ናት።ሀገሪቱ ‘የዜጎች የአረንጓዴ አሻራ ቀን’ በአንድ ጀምበር 200 ሚሊዮን ችግኞችን በመተከል ኢትዮጵያ በዓለም አቀፍ ደረጃ አዲስ ክብረወሰን ለማስመዝገብ አቅዳ ስትሰራ ነበር።በመሆኑም በዛሬው ዕለት በገጠርም ሆነ በከተማ ኢትዮጵያውያንና የውጭ አገር ዜጎች በነቂስ ወጥተው እየተሳተፉ ይገኛሉ።ለክረምት ችግኝ ተከላ ዘመቻው ከ4 ነጥብ 7 ቢሊየን በላይ ችግኝ ተዘጋጅቷል።በኦሮሚያ 1 ነጥብ 9 ቢሊዮን፣ በአማራ 1 ነጥብ 3 ቢሊዮን፣ በደቡብ 1 ነጥብ 4 ቢሊየን ችግኞች ተዘጋጅተዋል።	ሀገር አቀፍ ዜና	https://waltainfo.com/am/32599/
45a0b7a5f36de3e0cdc69c6c0bfd6907	f2aba6d8256d093f1117bec578a6cfc6	በኃይልና በጉልበት፣ በአመፅና በሁከት ሰላምን አናገኘውም – ጠ/ሚ ዐቢይ አሕመድ	ጠቅላይ ሚኒስትር ዶክተር ዐቢይ አህመድ በፍትሕና በምህረት አውድ ውለን ካልሆነ በቀር በኃይልና በጉልበት በአመፅና በሁከት ሰላምን ብንፈልገው አናገኘውም ሲሉ ተናገሩ፡፡“በጦርነትና ግጭት ውስጥ ስንመላለስ የምንቀማው ክብር ሕይወታችንን፣ አካላችንን፣ በድካም ያፈራነውን ሀብትና ንብረት ብቻ ሳይሆን ታላቁን የሕሊና ሰላማችንንም ነው የምናጣው ብለዋል፡፡”ጠቅላይ ሚኒስትር ዶክተር ዐቢይ አህመድ በአረንጓዴ አሻራ ቀን በወላይታ ሶዶ ችግኝ ተክለዋል።በችግኝ ተከላ መርሃ ግብሩ ላይ የሰላም ሚኒስትሯ ወይዘሮ ሙፈሪያት ካሚል እና አምባሳደር ተሾመ ቶጋን ጨምሮ፥ የክልሉ ከፍተኛ ባለስልጣናትና የዞኑ አመራሮች እንዲሁም የአካባቢው ነዋሪዎች ተገኝተዋል።ጠቅላይ ሚኒስትሩ በዚህ ወቅት ባደረጉት ንግግር የወላይታ ህዝብ የአላማ ፅናት፣ አኩሪ ባህልና ታሪክ ያለው ህዝብ መሆኑን ገልጸዋል።ጠቅላይ ሚኒስትሩ የወላይታ ህዝብ የሚተክለው ችግኝ ሰኔ 16 ቀን 2010 ዓ.ም በተጠራው የድጋፍ ሰልፍ ላይ በተፈጸመው የቦምብ ጥቃት ህይዎቱ ላለፈውና የአካባቢው ተወላጅ ለሆነው ዮሴፍ አያሌው መታሰቢያ ይሆናል ብለዋል።የወላይታ ህዝብ ከእርቅ፣ ሽምግልና እና ዳኝነት ጋር በተያያዘ አኩሪ ባህል እንዳለውም ጠቅላይ ሚኒስትሩ በንግግራቸው አንስተዋል።ወጣቱ ትውልድ ይህን አኩሪ ባህል ማስቀጠል ይገባዋልም ነው ያሉት።ህዝቡ በሄደበት አካባቢ በፍቅር በመኖር እንደሚታወቅ ጠቅሰው፥ ይህን የአብሮነት እሴት ማጠናከር እንደሚገባ ገልጸዋል።መላው ህብረተሰብም የተከለው ችግኝ ይፀድቅ ዘንድ መንከባከብና መጠበቅ እንደሚገባውም አስረድተዋል።በሶዶ ከተማ ስምንት ችግኝ መትከያ ቦታዎች የተለዩ ሲሆን፥ ጠቅላይ ሚኒስትሩ በአንደኛው በመገኘት ችግኝ ተክለዋል።በዛሬው እለት በመላ ኢትዮጵያ 200 ሚሊየን ችግኞችን በአንድ ቀን በመትከል በዓለም የክብር መዝገብ ላይ ለመስፈር እየተደረገ ባለው ዘመቻ ኢትዮጵያ በሕንድ ተይዞ የነበረውን ክብረወሰን ተረክባለች፡፡	ፖለቲካ	https://waltainfo.com/am/31269/
ece8e50cf3bfc432169cd56c905e1aa4	50e1ad7f4dc633c19b09ac0801c1557c	በሰሜን ወሎ ዞን ቆቦ ወረዳ በአንድ ቀን 1 ነጥብ 3 ሚሊዮን ችግኞች ተተከሉ	በሰሜን ወሎ ዞን ቆቦ ወረዳ በአንድ ቀን 1 ነጥብ 3 ሚሊዮን ችግኞች ተተከሉበሰሜን ወሎ ዞን ቆቦ ወረዳ በአንድ ቀን 1 ነጥብ 3 ሚሊዮን ችግኞች መተከላቸውን የወረዳው ግብርናና ገጠር ልማት ጽ/ቤት አስታወቀ።የጽቤቱ ሃላፊ አቶ ዳኜ ደሳለኝ እንደገለጹት፤ ሐምሌ 22/2011 በአረንጓዴ አሻራው ዘመቻ በወረዳው 1 ነጥብ 1ሚሊየን ችግኞች ለመትከል ታቅዶ 1 ነጥብ 3 ሚሊዮን ችግኞችን መትከል ተችሏል።በወረዳው በተያዘው ክረምት እየተተከሉ ያሉ ችግኞችን የተከለው አካል የሚንከባከብበትን አሰራር ማስቀመጣቸውን የገለጹት ሃላፊው፤ የተተከሉትን ችግኞች እንዲጸድቁ የተለየ ትኩረት ተሰጥቶት ይሰራል ብለዋል።ሐምሌ 22/2011 በነበረው የችግኝ ተከላ መርሃ ግብር የወረዳው አመራሮች፣ ሰራተኞች፣ ነዋሪዎችና የጸጥታ አካላትም ጭም ተሳታፊ እንደነበሩ አቶ ዳኜ	ሀገር አቀፍ ዜና	https://waltainfo.com/am/32604/
66697ceecf19fc233d80d56c4f1ee57b	f015a18400c2a8f0a9b094f72f92fef9	ምክትል ከንቲባው በአቡነ ጴጥሮስ የ83ኛ ዓመት የሰማዕትነት የመታሰቢያ ስነ-ስርዓት የአበባ ጉንጉን አኖሩ	ኢ/ር ታከለ ኡማ በአቡነ ጴጥሮስ የ83ኛ ዓመት የሰማዕትነት የመታሰቢያ ስነ-ስርዓት ላይበመገኘት የአበባ ጉንጉን አኖሩ።ምክትል ከንቲባው በሰማዕቱ መታሰቢያ ስፍራ ከነጋ ለሁለተኛ ጊዜ ችግኝ ተክለዋል።ኢ/ር ታከለ ኡማ በአቡነ ጴጥሮስ የሰማዕትነት የመታሰቢያ ስነ-ስርዓት ላይ በመገኘት ንግግርም አድርገዋል፡፡የአባታችን አቡነ ጴጥሮስ መስዋዕትነት ዛሬ ላለነው ትውልድ ብዙ መልዕክት አለው ያሉት ኢ/ር ታከለ፤ ለሀገር የሚከፈል መስዋዕትነት የራስን ህይወት አሳልፎ እስከመስጠት መሆኑን ትምህርት የሰጠን ነው ብለዋል፡፡ብፁዕነታቸው በአቡነ ጴጥሮስ የ83ኛ ዓመት የመታሰቢያ ስነ-ስርዓት በሃውልታቸው ስር መታሰቢያቻው በተለያዩ ስነ ስርዓት ታስቦ ውላል። መረጃውን ከንቲባ ጽ/ቤት አገኘነው።	ሀገር አቀፍ ዜና	https://waltainfo.com/am/32601/
d536e6ff81c70eb1dfc87fcc16d7db2e	f78cd6bdc9c14a31697f5df8a745802a	ጠ/ሚ ዐቢይ በችግኝ ተከላ ለተመዘገበው ስኬት ለህብረተሰቡ ምስጋና አቀረቡ	ጠቅላይ ሚኒስትር ዶር ዐቢይ አህመድ በአረንጓዴ አሻራ ቀን የተመዘገበውን ስኬት አስመልክተው ለመላው ኢትዮጵያውያን የእንኳን ደስ አላችሁ መልዕክት አስተላልፈዋል።ጠቅላይ ሚኒስትሩ በመልዕክታቸው ህብረተሰቡ በዕለቱ ለመከወን የተያዘውን እቅድ በማለፍ ላስገኘው አመርቂ ውጤት ምስጋናቸውን አቅርበዋል።የአዲስ አበባ ከተማ አስተዳደር ምክትል ከንቲባ ኢንጂነር ታከለ ኡማ በበኩላቸው የመዲናዋ ነዋሪዎች ለአረንጓዴ አሻራ ስኬት ላበረከቱት ጉልህ አስተዋጽኦ ምስጋናቸውን ገልፀዋል።በብሔራዊ የአረንጓዴ አሻራ ቀን ትላንት ማምሻውን 12፡00 ላይ ሲገባደድ በዕለቱ በአገር አቀፍ ደረጃ የተተከለው አጠቃላይ የዛፍ ችግኝ መጠን 353 ሚሊየን 633 ሺህ 660 መሆኑን የዘመቻው ብሔራዊ አስተባባሪ ኮሚቴ አስታውቋል፡፡ኮሚቴው እንዳለው በዕለቱ በመላ አገሪቱ ቢያንስ 200 ሚሊዮን የዛፍ ችግኞችን ለመትከል ታቅዶ የነበረ ቢሆንም፣ የመንግስትን ጥሪ ተከትሎ ህዝቡ በነቂስ ወጥቶ ባደረገው የተቀናጀ ርብርብ በዕለቱ 353 ሚሊዮን 633 ሺህ 660 ችግኞችን ለመትከል መቻሉን ኮሚቴው ገልጿል፡፡በዚህም ከዚህ ቀደም በአንድ ጀምበር 66 ሚሊዮን ችግኞችን በመትከል 1 ነጥበብ 3 ቢሊዮን ህዝብ ባላት ህንድ ተይዞ የቆየውን የድንቃድንቅ መዝገብ ክብረ ወሰን በ5 እጥፍ ገደማ ለማሻሻል ተችሏል።	ሀገር አቀፍ ዜና	https://waltainfo.com/am/32603/
6457befb5199e1dc2d756824b5da345e	a882a8528a64b6db363582dca3af97d5	ጠቅላይ ሚኒስትር ዐብይ አህመድ ለሁለተኛ ጊዜ በወላይታ ዩኒቨርሲቲ ችግኝ ተከሉ	ጠቅላይ ሚኒስትር ዐብይ አህመድ ለሁለተኛ ጊዜ በወላይታ ዩኒቨርሲቲ ችግኝ ተከሉዛሬ ማለዳ በአርባምንጭ ችግኝ የተከሉት ጠቅላይ ሚኒስትር ዐብይ አህመድ ወደ ወላይታ አቅንተው በወላይታ ሶዶ ዩኒቨርስቲም ችግኝ ከነጋ ለሁለተኛ ጊዜ ተክለዋል። በሶዶ ስታዲየምም አቀባበል የተደረገላቸው ጠቅላይ ሚኒስትሩ ከሀገር ሽማግሌዎች፣ ከሐይማኖት አመራሮች፣ ከተለያዩ ማህበረሰብ ተወካዮችና ከተቃዋሚ ፓርቲዎችም ጋር ዛሬ ከሰዓት ውይይት ያደርጋሉ ተብለው ይጠበቃሉ። በዛሬው ሐምሌ 22፣ 2011 ዓ.ም 200 ሚሊዮን ችግኞችን የመትከል ሀገር አቀፍ ፕሮግራም እስካሁን ባለው መረጃ ከ142 ሚሊዮን ችግኞች በላይም እንደተተከሉ ተገልጿል።	ሀገር አቀፍ ዜና	https://waltainfo.com/am/32600/
0398c77a2a4fbf80f8fea943206e307f	ce0db61fdd54b4eff812a03c9bfae239	በሰሜን ወሎ ዞን 11.12 ሚሊየን ችግኞች እየተተከሉ መሆኑ ተገለፀ	በሰሜን ወሎ ዞን የተለያዩ አካባቢዎች የችግኝ ተከላ መርሀ ግብር እየተካሄደ ነው፡፡ በአረንጓዴ አሻር ቀን መርሀ-ግብር በዞኑ ከ11 ነጥብ 12 ሚሊዮን በላይ ችግኞች ይተከላሉ፡፡በዞኑ 11 ነጥብ 12 ሚሊዮን ችግኞችን ለመትከል 280 ሺህ ሕዝብ ከጠዋቱ 12:00 ጀምሮ በተከላው እየተሳተፈ ነው።የአንጓዴ አሻራ ቀን የችግኝ ተከላ በሰሜን ወሎ ዞን ጉባላፍቶ ወረዳ ወይንየ ቀበሌ ፈለገ ሠላም ተፋሰስ ላይ እየተካሄደ ነው፡፡የሰሜን ወሎ ዞን አስተዳዳሪ አቶ ወልደትንሳኤ መኮንን ‹‹በዛሬው ቀን የሚካሄደው የችግኝ ተከላ የዞኑን፣ የክልሉን እና የሀገሪቱን ብዝኃ ሕይወት ለማተካከል አጋዥ ይሆናል›› ብለዋል።በዚሁ ተፋሰስ ከ90 ሺህ በላይ ችግኞች እየተተከሉ ሲሆን ተከላ በተካሄደባቸው አካባቢዎች ችግኞቹን ከመትከል ባለፈም የጽድቀት መጠናቸውን በመከታተል በቀጣይ ችግኞቹ ጥቅም እንዲሰጡ ለማድረግ እንደሚሠራም አቶ ወልደትንሳኤ ተናግረዋል።የአማራ ክልል ግብርና ቢሮ ሕዝብ ግንኙነት ዳይሬክቶሬት ዳይሬክተር አቶ አምሳሉ ጎባው ‹‹የግብርና ኅልውናችን ስለሆነ ችግኞችን ከመትከል በዘለለ የጽድቀት መጠናቸውንም መከታተልና መንከባከብ ቀጣይ የግብርና ቢሮ ሥራ ይሆናል›› ብለዋል።በተመሳሳይ ሁኔታ በምዕራብ ጎጃም ዞን የአረንጓዴ አሻራ ቀንን ምክንያት በማድረግ ችግኝ እየተተከለ ነው፡፡የምዕራብ ጎጃም ዞን ፍኖተ ሠላም ከተማ ነዋሪዎች፣ የመንግሥት ሠራተኞች እና የፀጥታ ኃይል አባላት በጋራ በመሆን ችግኝ እየተከሉ ነው፡፡በፍኖተ ሠላም ከተማ ዛሬ ብቻ 45 ሺህ ችግኞች እንደሚተከሉ ይጠበቃል፡፡ (ምንጭ፡- አብመድ)	ቢዝነስ	https://waltainfo.com/am/23885/
b52e9bdea1b8df842952790377ab7382	8df55fba85430329e64c5b842ab5955f	ፕሬዚዳንት ሳህለወርቅ በማዕከላዊ ጎንደር ችግኝ ተከሉ	የኢፌዴሪ ፕሬዚዳንት ሳህለወርቅ ዘውዴ በማዕከላዊ ጎንደር ዞን ወረዳ ምንዝሮ ቀበሌ ችግኝ ተከሉ።ከፕሬዚዳንት ሳህለወርቅ ዘውዴ ጋር የአማራ ክልል ርዕሰ መስተዳደር አቶ ተመስገን ጥሩነህም ችግኝ ተክለዋል።በቀበሌው 6 ነጥብ 3 ሄክታር መሬት ላይ ዛሬ ብቻ 24 ሺህ በተለያዩ የችግኝ ዝርያዎች ይተከላሉ።በችግኝ ተከላው ከፍተኛ የመንግስት የሥራ ኃላፈዎች፣ የመንግስት ሰራተኞች፣ አርሶ አደሮች እና ወጣቶች እየተሳተፉ ይገኛሉ።	ቢዝነስ	https://waltainfo.com/am/23884/
eabb28eac0120d7aff15869649034ced	2be0f447892fbbdeac2fbe41dc376c50	ከኃይሌ ጋርመንት እስከ አቃቂ መዳረሻ ከ13 ሺህ በላይ ነዋሪዎች ችግኞች ተክለዋል	በአዲስ አበባ ከኃይሌ ጋርመንት እስከ አቃቂ መዳረሻ ድረስ ከ13 ሺህ በላይ ነዋሪዎች የተሳተፉበት የችግኝ ተከላ መርሃ ግብር ተካሄደ፡፡በችግኝ ተከላው የመዲናዋ ነዋሪዎች፣ በመዲናዋ የሚኖሩ የሀረር ተወላጆች፣ የፖሊስ አባላት፣ ወጣቶች እና ህጻናት ተሳታፊ ሆነዋል፡፡ነዋሪዎቹ ዛሬ ችግኝ በመትከል ብቻ የሚያበቃ ሃላፊነት ሳይሆን የተረከቡት፣ በቀጣይ ችግኙ እስኪፀድቅ ተገቢውን እንክብካቤ በማድረክ የበኩላቸውን እንደሚወጡ አስታውቀዋል፡፡ ከልጆቻቸው ጋር ችግኝ ሲተክሉ ያገኘናቸው ነዋሪዎችም ለልጆቻቸው መልካም ተግባርን ለማስተማር ምቹ አጋጣሚን እንደፈጠረላቸው ተናግረዋል፡፡	ሀገር አቀፍ ዜና	https://waltainfo.com/am/32598/
cd02c714dcd8779d42940f7e438f13c8	0e5d6093eb22242c92f54461727cc4cd	ከ27 ሚሊዮን በላይ ችግኞች እስካሁን ተተክለዋል	ዛሬ ይህ ዘገባ አስከተጠናከረበት ሰዓት ድረስ በአገር አቀፍ ደረጃ ከ27 ሚሊዮን በላይ ችግኞች መተከላቸውን የውሃ መስኖና ኢነርጂ ሚኒስትሩ ዶ/ር ስለሺ በቀለ በተለይ ለኢቲቪ ተናግረዋል፡፡ኦሮሚያ ከ14 ሚሊዮን በላይ በመትከል ቀዳሚውን ስፍራ ሲይዝ ደቡብ ክልል ከ7 ሚሊዮን በላይ በመትከል 2ኛ ደረጃን ይዟል፡፡በተያያዘ በአፋር ክልል የሰመራና አካባቢዋ ነዋሪዎች በከተማይቱ ዙሪያና በሰመራ ዩኒቨርስቲ በመገኘት የዛፍ ችግኞችን ተክለዋል፡፡በመርሃ-ግብሩ ላይ የክልሉን ርዕሰ-መስተዳድር አቶ አወል አርባን ጨምሮ የክልሉ ከፍተኛ የስራ ኃላፊዎችና የመከላከያ ሰራዊት አባላት ተሳትፈውበታል፡፡	ሀገር አቀፍ ዜና	https://waltainfo.com/am/32597/
3cbd798c7e52a55e12ade7a2046f3be9	aab3184f1da3c42798620b4069833725	ምክትል ጠ/ሚ ደመቀ መኮንን በኦሮሚያ ክልል ምሥራቅ ሸዋ ዞን ችግኝ ተከሉ	ምክትል ጠቅላይ ሚኒስትር ደመቀ መኮንን በኦሮሚያ ክልል ምሥራቅ ሸዋ ዞን ችግኝ ተከሉ፡፡ምክትል ጠቅላይ ሚኒስትር ደመቀ መኮንን በኦሮሚያ ክልል ምሥራቅ ሸዋ ዞን ጠዴ አካባቢ የችግኝ ተከላ መርሃ ግብሩን አስጀምረዋል፡፡አገር አቀፍ የችግኝ ተከላ መርሃ ግብሩ ታላቅ ትርጉም እንዳለውና ሰውን ከተፈጥሮ ጋር የማዋደድ ተግባር አንደሆነም ፕሮግራሙን ባስጀመሩበት ወቅት ገልፀዋል፡፡በዛሬው ዕለት 200 ሚሊየን ችግኞችን ለመትከል በመላ ሃገሪቱ የክልል እና የፌዴራል ከፍተኛ የሥራ ኃላፊዎችና ነዋሪዎች በመረሃ ግብሩ ላይ እየተሳተፉ ነው፡፡	ቢዝነስ	https://waltainfo.com/am/23886/
d8e6cd899536d82f294f885ae02f54f5	6e98418a90ae80b03f44eb01495aa07e	የተከልነውን ብቻ ሳይሆን ተተክሎ ያገኘነው ችግኝ ሁሉ መንከባከብ ያስፈልጋል ተባለ	የአረንጓዴ አሻራ ቀን የችግኝ ተከላ መርሀ ግብር በድሬዳዋ እየተከናወነ እንደሚገኝ የከተማ አስተዳደሩ አስታወቀ።የአስተዳድሩ ም/ከንቲባ አህመድ ቡህ በተለምዶ ከተሞች ፎረም በሚባለው ፓርክ ተገኝተው ችግኝ ከተከሉ በኋላ ባስተላለፉት መልእክት "ድሬዳዋን ከዛፍ ነጥሎ ማሰብ አሳን ከውሀ ነጥሎ የማሰብ ያህል በጣም ከባድ ነው። ምክንያቱም ድሬዳዋና ዛፍ ያላቸው ትስስር ከተቆረቆረችበት ጊዜ የሚጀመርና ዘመናትን ያስቆጠረ በመሆኑ ድሬዳዋን ከዛፎቿ ውበትና ጥላ ነጥሎ ማሰብ አስቸጋሪ ነው።ይህንን ጉዳይ ለማረጋገጥም የድሬዳዋ ከተማነት 'ሀ' ብሎ የተጀመረባትና የከተማችን እምብርት የሆነችው'ከዚራ' ዋነኛ መለያዋ የዛፎቿ ውበት መሆኑንና ከቀደመው ዘመን ጀምሮ የአገራችንአንጋፋና ወጣት ድምፃዊያን በውበትዋ ተስበውና በፍቅሯ ተማርከው በከዚራ ጥላው ስር እያሉ ደጋግመው ማቀንቀናቸውን ማስታወስ ይበቃል ብለዋል።ይህም የድሬዳዋ ሕዝብ ከከተማችን ምስረታ ጀምሮ ሲወርድ ሲዋረድ የመጣ ዛፍ ተክሎ የማሳደግ የዳበረ ነባር ባሕል እንዳለው ከማረጋገጡም ባሻገር እያንዳንዱ ነዋሪ በዚህ ክረምት የተከለውን ችግኝ በራሱ ተነሳሽነት በፍቅር ተንከባክቦ እንደሚያሳድግ መተማመኛ የሚሰጥ ነው" ሲሉም ተናገረዋል።ም/ከንቲባው አክለውም በዚህ አረንጓዴ አሻራችንን በምናኖርበት ቀን ሁላችንም እራሳችን የተከልነውን ብቻ ሳይሆን ተተክሎ ያገኘነው ችግኝ ሁሉ በመልካም ሁኔታ አድጎናትልቅ ዛፍ ሆኖ ለእኛና ለልጆቻችን ውበትና ጥላ እንዲሆነን በጉልበትም ይሁን በገንዘብ በምንችለው ሁሉ የበኩላችንን ለማድረግ ለራሳችን ቃል እንግባ ሲሉም ጥሪአቅርበዋል።(ምንጭ :- የድሬዳዋ ከተማ ከንቲባ ጽ/ቤት)	ቢዝነስ	https://waltainfo.com/am/23887/
8810ae557de52c9969eaa86f16a13db1	1bc781201f63ad127b8c8497e16c0ead	ማይክሮሊንክ ኮሌጅ በተለያዩ የትምህርት መስኮች ያሰለጠናቸውን ተማሪዎች አስመረቀ	ማይክሮሊንክ ኮሌጅ በተለያዩ የትምህርት መስኮች ለ20ኛ ዙር ያሰለጠናቸውን 515 ተማሪዎች በኦሮሚያ የባሕል ማዕከል አዳራሽ አስመረቀ፡፡ ተመራቂዎቹ በኮምፒውተር ኢንጂነሪንግ፣ ኮምፒውተር ሳይንስ፣ አካውንቲንግ እና ፋይናንስ የትምህርት መስኮች ሲሰጣቸው የነበረውን ትምህርት አጠናቀው መመረቃቸውን የኮሌጁ ዲን አቶ በአካል እሸቱ ተናግረዋል፡፡ ከተመራቂዎቹ መካከል 64 በመቶ የሚሆኑት ሴቶች መሆናቸውንም ዲኑ አክለው ገልጸዋል፡፡ኮሌጁ በቴክኒክና ሙያ ዘርፍ በኢንፎርሜሽን ቴክኖሎጂና አካውንቲንግ ትምህርቶች ችግር ፈቺ የሆኑ የመመረቂያ ሥራዎችን እንዲያከናወኑ ባደረገው ጥረት በመስኖ ሥራ፣ ዳታ ማኔጅመንት እና ኤሌክትሮኒክ ግብይት ላይ ትኩረት ያደረጉ ውጤታማ ሥራዎች መሰራታቸው ታውቋል፡፡ኮሌጁ በግል ኮሌጅነት ያለውን የባለቤትነት ድርሻ በሽርክና የሕዝብ ኩባንያ የሚሆንበትን አሰራር በመጪው ዓመት ተግባራዊ ለማድረግ እና በኮምፒውተር ሳይንስና ቢዝነስ አድሚኒስትሬሽን የትምህርት መስኮች በሁለተኛ ዲግሪ የትምህርት ደረጃ ለማስተማር ማቀዱን ከኮሌጁ የተገኘው መረጃ ያመለክታል፡፡	ሀገር አቀፍ ዜና	https://waltainfo.com/am/32595/
f5c20314ac2229a648f9979e1f40ce1c	c23c70e454f33cea7fc4f4f92b7d0a2b	የአረንጓዴ አሻራ የችግኝ ተከላ በደማቅ ሁኔታ በሁሉም ክፍለከተሞች ተጀመረ	በመላ ኢትዮጵያ በዛሬው ዕለት 200 ሚሊየን ችግኞችን በአንድ ቀን በመትከል በአለም የክብር መዝገብ ላይ ለመስፈር ዘመቻው በማለዳው ተጀምሯል።በጠቅላይ ሚኒስትር ዶክተር አብይ አህመድ ሀሳብ አመንጭነት በዛሬው እለት በአንድ ጀንበር 200 ሚሊየን ችግኞችን ለመትከል ዝግጅት ሲደርግ መቆየቱ የሚታወስ ነው።በዚህ መሰረት ዛሬ ከማለዳው ጀምሮ በመላ ሀገሪቱ ዜጎች 200 ሚሊየን ችግኞችን በአንድ ጀንበር ለመትከል ዘመቻቸውን ጀምረዋል።ይህንን ተግባራዊ ለማድረግ የአዲስ አበባ ከተማ አስተዳደርን ጨምሮ ሁሉም ክልሎች አስፈላጊውን ዝግጅት ሲያደርጉ ቆይተዋል።የዚህ የአረንጓዴ አሻራ የችግኝ ተከላ መርሃ ግብርን በአዲስ አበባ የከተማዋ ምክትል ከንቲባ ኢ/ር ታከለ ኡማ በኮልፌ ቀራኒዮ ፖርክ ውስጥ ከሃይማኖት ተቋማት ጉባኤ ጋር በመሆን አስጀምረዋል።ህንድ በአለም አቀፍ ደረጃ በአንድ ጀንበር ወይንም በ12 ሰዓታት 66 ሚሊየን ችግኞችን በመትከል በአለም የክብር መዝገብ ላይ በቀዳሚነት ሰፍራ ትገኛለች።	ሀገር አቀፍ ዜና	https://waltainfo.com/am/32592/
196a9d34f2718220ae0172370edfb383	f78f9954657ccb1872ebe67c76029a15	የኤጀንሲው ሰራተኞች የችግኝ ተከላ አካሄዱ	የጋምቤላ ክልል የወሳኝ ኩነቶች ኤጀንሲ ሠራተኞች በአረንጓዴ አሻራ ቀን ዛሬ የችግኝ ተከላ አካሄዱ።በችግኝ ተከላው መርሐ ግብር ላይ በውጭ የሚኖሩ የክልሉ ተወላጆችም ተሳትፈዋል፡፡የኤጀንሲው ዋና ኃላፊ አቶ ሰናይ አኩዎር እንዳሉት ኤጀንሲው በተለይም የአካባቢን መራቆትና በረሃማነት ለመቀነስ እንዲሁም የአረንጓዴ ልማት ግብን ለማሳካት እየሰራ መሆኑን ተናግረዋል፡፡ችግኞችን ከመትከል ባለፈ መንከባከብ እንደሚገባም አሳስበዋል፡፡በችግኝ ተከላው ከተሳተፉ በውጭ ከሚኖሩ የክልሉ ተወላጆች መካከል መቶ አለቃ እኩኝ ኡፒየው በሰጡት አስተያየት ከ25 ዓመታት ቆይታ በኋላ ተመልሰው ለአገራቸውና ተወልደው ላደጉበት አካባቢ የአረንጓዴ አሻራ በማስቀመጣቸው መደሰታቸውን ተናግረዋል፡፡	ሀገር አቀፍ ዜና	https://waltainfo.com/am/32596/
a930a451f5b551450abea5ebf35589af	3b6581289bd7adcb4198bc1fc044c161	ጠ/ሚ ዐብይ አህመድ በአርባ ምንጭ የአረንጓዴ አሻራ የችግኝ ተከላ ተሳተፉ	ጠቅላይ ሚኒስትር አብይ አህመድ በጋሞጎፋ ዞን አርባምንጭ ከተማ በመገኘት የችግኝ ተከላውን መርሃ ግብር ከሰላም ሚኒስቴር ወ/ሮ ሙፈሪሃት ካሚል ጋር በመሆን አስጀምረዋል ።በዛሬው ዕለት በሀገር አቀፍ ደረጃ ለሚካሄደው የ200 ሚሊዮን ችግኝ ተከላ ዝግጅቱ ተጠናቆ ዜጎች በየአቅራቢያቸው የዛፍ ችግኞችን በመትከል ላይ ናቸው፡፡በመላ ኢትዮጵያ በዛሬው ዕለት 200 ሚሊየን ችግኞችን በአንድ ቀን በመትከል በአለም የክብር መዝገብ ላይ ለመስፈር ዘመቻው በማለዳው ተጀምሯል።በጠቅላይ ሚኒስትር ዶክተር አብይ አህመድ ሀሳብ አመንጭነት በዛሬው እለት በአንድ ጀንበር 200 ሚሊየን ችግኞችን ለመትከል ዝግጅት ሲደርግ መቆየቱ የሚታወስ ነው።በዚህ መሰረት ዛሬ ከማለዳው ጀምሮ በመላ ሀገሪቱ ዜጎች 200 ሚሊየን ችግኞችን በአንድ ጀንበር ለመትከል ዘመቻቸውን ጀምረዋል።ሕንድ በአለም አቀፍ ደረጃ በአንድ ጀንበር ወይንም በ12 ሰዓታት 66 ሚሊየን ችግኞችን በመትከል በአለም የክብር መዝገብ ላይ በቀዳሚነት ሰፍራ ትገኛለች።	ሀገር አቀፍ ዜና	https://waltainfo.com/am/32594/
5beafbe05e89d70a15921feb41c15465	6e4e37e8ff586aee617a38962f5e3a63	ፕሬዝዳንት ሳህለወርቅ ለችግኝ ተከላ ጎንደር ገቡ	በሀገር አቀፍ ደረጃ እየተካሄደ በሚገኘው በአንድ ጀምበር 200 ሚሊዮን ችግኝ የመትከል መርሀ ግብር ለመሳተፍ የኢፌዴሪ ፕሬዝዳንት ሳኅለወርቅ ዘውዴ ትላንት ማምሻውን ጎንደር ገብተዋል፡፡ፕሬዝዳንቷ ጎንደር ዳግማዊ ዓፄ ቴዎድሮስ አውሮፕላን ማረፊያ ሲደርሱ የአማራ ክልል ርዕሰ መስተዳድር አቶ ተመስገን ጥሩነህ፣ የጎንደር ከተማ አስተዳደር ተቀዳሚ ምክትል ከንቲባ ዶክተር ሙሉቀን አዳነና ሌሎችም ከፍተኛ የመንግሥት የሥራ ኃላፊዎች፣ የሃይማኖት አባቶች፣ የሀገር ሽማግሌዎችና ወጣቶች አቀባበል አድርገውላቸዋል፡፡ዛሬ በመላው ኢትዮጵያ እስከ ምሽት 12፡00 የችግኝ ተከላ መርሀ ግብ ይካሄዳል፤ በዚህም 200 ሚሊዮን ችግኝ በመትከል አዲስ ዓለማቀፍ ክብረ ወሰን እንደሚመዘገብ ይጠበቃል፡፡ (ምንጭ፡- ኢ.ፕ.ድ)	ሀገር አቀፍ ዜና	https://waltainfo.com/am/32591/
040605af1599b33b07a234cd1f09f647	0aba38095c2e8b4fcef467a01da73aab	በአዊ ብሔርሰብ አስተዳዳር ከ245 ሺህ በላይ ኅብርተሰብ በችግኝ ተከላ እየተሳተፈ ነው	በአዊ ብሔረሰብ አስተዳደር ዛሬ በሚካሄደው የአረንጓዴ አሻራ ቀን ከ245 ሺህ በላይ ዜጎች እየተሳተፉ መሆኑን የብሔረሰብ አስተዳደሩ ግብርና መምሪያ አስታወቀ፡፡በብሔርሰብ አስተዳደሩ ሀገራዊ ዕቅዱን ለማሳካት ዛሬ ከ8 ሚሊዮን በላይ ችግኝ ለተከላ እንደ ተዘጋጀም የግብርና መምሪያ ኃላፊው አቶ አጀበ ስንሻው ተናግርዋል። እስከ ዛሬ ደግሞ ከ78 ሚሊዮን በላይ ችግኞች መተከላቸውን ያገኘነው መርጃ ያመላክታል።ዛሬ እንደ ብሔርሰብ አስተዳዳር በፋግታ ለኮማ ወርዳ ችግኝ እንደሚተከል ነው ኃላፊው የተናገሩት። በፋግታ ለኮማው የችግኝ ተከላ መርሀ ግብር ሚኒስትሮችን ጨምሮ ከፍተኛ የመንግሥት የሥራ ኃላፊዎች እንደሚገኙ ይጠበቃል፡፡	ሀገር አቀፍ ዜና	https://waltainfo.com/am/32593/
c409213c6af53e7a23fb55b94a54b4a0	3d844dbd8d2ede8a4402dac99271b07a	በከተሞች የሙቀት መጠን መጨመር ተፅዕኖን ለመቀነስ ሃምሌ 22 በሚካሂደው የአረንጓዴ አሻራ ቀን ሁሉም እንዲሳተፍ ተጠየቀ	ለሙቀት መጠን መጨመር በከተሞች የሚካሂደው እንቅስቃሴ ሚናው ከፍተኛ በመሆኑ ሃምሌ 22 በሚካሂደው የአረንጓዴ አሻራ ቀን ሁሉም በነቂስ ወጥቶ መሳተፍ አለበት ተብሏል፡፡የአለም የሙቀት መጠን ከጊዜ ወደ ጊዜ እየጨመረ እንደመጣ የተለያዩ ጥናቶች ያመላክታሉ ይህንንም መቆጣጠር እንዲቻል እ.አ.አ 2015 የተባበሩት መንግስታት ድርጅት ከተለያዩ የአለም ሀገራት ጋር በፓሪስ የአለምን ሙቀት ከ2 ዲግሬ ሴሊሽየስ በላይ እንዳይጨምር መስማማታቸው ይታወቃል፡፡በአለም ዙሪያ ኢንዳስትሪዎች ከመስፋፋታቸው በፊት የነበረው የአየር ሁኔታ ከአሁኑ ጋር ሲነፃፀር የሙቀት መጠኑ በአንድ ዲግሪ እንደጨመረም ይነገራል፡፡በዚህ አካሄድ በ2021 ላይ የዓለም ሙቀት ከ3 እስከ 5 ዲግሪ ሰሊሺየስ የሚጨምር ይሆናል።ለዚህ ደግሞ በዋነኝነት የሚጠቀሰው የኢንደስትሪዎች መስፋፋት የተሸከርካሪ ጭስ እና የደን ጭፍጨፋ ነው፡፡ ይህን ችግር ለመቅረፍ በዋነኝነት በከተሞች የሚሰራው የአረንጓዴ ልማት ስራ ትኩረት ሊሰጠው የሚገባ ጉዳይ እንደሆነም ይታወቃል፡፡በመሆኑም ኢትዮጵያም በዚህ አመት በያዘችው እቅድ መሰረት በከተሞች የሚደረገው የችግኝ ተከላ ትኩረት ሊሰጠው የሚገባ ጉዳይ እንደሆነ የብሄራዊ የቴክኒክ ኮሜቴ አባላቱ አስታውቀዋል፡፡ኢትዮጵያም ለአረንጓዴ ልማት ፕሮጀክት ትኩረት በመስጠት ስትሰራ የቆየች ሲሆን እ.ኤ.አ. በ2025 መካከለኛ ገቢ ካላቸው አገራት ተርታ ለመሰለፍ ለምታደርገው ጥረት የተፈጥሮ ሀብትን መጠበቅ አማራጭ የሌለው ጉዳይ መሆኑ ተገልጿል፡፡	ሀገር አቀፍ ዜና	https://waltainfo.com/am/32590/
154fabec661a73fa3ddff475efb8e5fa	0e334675d483b17b1a59dddc7d09be6b	በአማራ ክልል በሰኔ 15ቱ ጉዳይ የተጠረጠሩ 57 ተከሳሾች ከእስር ተፈቱ	ሰኔ 15 ቀን 2011 ዓ.ም በአማራ ክልል በተፈጠረው የከፍተኛ ባለስልጣናት ግድያና ተያያዥ የፀጥታ መደፍረስ ችግሮች የተጠረጠሩ 57 ተከሳሾች ከእስር ተፈቱ።ተጠርጣሪዎቹ ትናንት በባሕር ዳር ከተማ ወረዳ ፍርድ ቤት 13ኛ ወንጀል ችሎት ለሦስተኛ ጊዜ ቀርበው ጉዳያቸው ታይቶ፥ ከተጠርጣሪዎች መካከል ከወንጀሉ ነፃ የተባሉ 57 ተጠርጣሪዎች እንዲለቀቁ ተደርጓል።በዚህ መዝገብ 218 ተጠርጣሪዎች የተያዙ ቢሆንም ቀደም ሲል 103ቱ ጉዳያቸው ተጣርቶ መለቃቀቸው ይታወሳል።ቀሪዎቹ ችሎት ከቀረቡት መካከል ብርጋዴር ጀኔራል ተፈራ ማሞ፣ ኮሎኔል አለበል አማረና ኮሎኔል ባምላኩ ዓባይን ጨምሮ ሌሎች ተጠርጣሪዎች ይገኙበታል።የተጠርጣሪ ጠበቆች ኮሎኔል አለበል አማረና ኮሎኔል ባምላኩ ዓባይ እስካሁን ተጨባጭ ማስረጃ እንዳልተገኘባቸው በምርመራ ቡድኑ መረጋገጡን ጠቅሰዋል።እንዲሁም ብርጋዴር ጀኔራል ተፈራ ማሞ የተፈጠረውን ችግር ለመመከት ሲሰሩ የነበሩ መሆናቸውን እየተካሄደ ባለው ምርመራ መረጋገጡንና እስካሁን ማስረጃ አለመገኘቱን ጠበቆቹ አስረድተዋል።በመሆኑም በስም ተጠቃሾቹ በጉዳዩ የተሳተፉ አለመሆናቸው በተካሄደው ምርመራ እየታየ በመሆኑ ተጨማሪ የጊዜ ቀጠሮ ሳይሰጣቸው መዝገቡ ተዘግቶ እንዲለቀቁ ችሎቱን ጠይቀዋል።ከተጠርጣሪ እስረኞች መካከል የመቁሰል አደጋ ያለባቸው ተጠርጣሪዎች ስማቸው ተዘርዝሮ ሕክምና እንዲያገኙ ችሎቱ እንዲያዝም ነው ጠበቆቹ የጠየቁት።ኮሎኔል አለበል አማረ በበኩላቸው “ከታሰርን ጀምሮ አመላካች ውጤት ባለመገኘቱ ቤተሰቦቻችን እየተጎዱ በመሆኑና የመንግሥት ሠራተኞች በመሆናችን ፍርድ ቤቱ ጉዳያችንን በአግባቡ መዝኖ ሊለቀን ይገባል” ብለዋል።ብርጋዴር ጀኔራል ተፈራ ማሞ ደግሞ “ችግሩ እንዳይሰፋና ወደ ከፋ ጫፍ ሁኔታ እንዳይሄድ ያስቆምኩት እኔ ነኝ” በማለት ለችሎቱ ተናግረዋል።“እስካሁን በምርመራ መዝገቡም ማስረጃ ማቅረብ አልተቻለም፤ ምንም በሌለ ጉዳይ መታሰሬ አግባብ ባለመሆኑ ልለቀቅ ይገባል” ሲሉም ችሎቱን ጠይቀዋል።መርማሪ ፖሊስ በበኩሉ የተጠርጣሪዎች ጉዳይ በጥንቃቄና በፍጥነት እየታየ ነፃነታቸው የተረጋገጠላቸው እየተፈቱ መሆኑን ለችሎቱ አስረድቷል።ይሁን እንጅ ከታሰሩት መካከል ቀጥታና በተዘዋዋሪ የተሳተፉ እንዲሁም ከችግሩ ነፃ የሆኑ ሰዎች ሊኖሩ እንደሚችሉ በመጥቀስ፥ ጉዳዩ በሰውና በቴክኒክ ማስረጃ እንዲጣራ ተደርጎ ከወንጀሉ ንጹህ የሆኑ ሰዎች እንደሚፈቱ አስታውቋል።“ከጉዳዩ ነፃ የሆኑ ሰዎችን በምንም መንገድ ቢሆን አላግባብ የሚወነጅል የለም፤ ማጣራቱ ለተጠርጣሪዎችም ቢሆን ጠቀሚ ነው” ብሏል ፖሊስ።በመሆኑም እስካሁን ያልተጣሩና መጣራት ያለባቸውን ጉዳዮች በሰውና በቴክኒክ ማስረጃ ለማጣራት የ14 ቀን የጊዜ ቀጠሮ እንዲሰጠው መጠየቁን የአማራ ብዙሃ መገናኛ ድርጅት ዘግቧል፡፡	ፖለቲካ	https://waltainfo.com/am/31266/
ca2e93cf220f78c64d5e00d0e0453ffe	644fd27f0484822517030d7dfd70842b	ባለሃብቶች ከየአካባቢዉ ወጣቶች ጋር በጋራ መስራት እንዳለባቸዉ ተገለፀ	በጉራጌ ዞን አበሽጌ ወረዳ የባለሃብቶችና ወጣቶች የጋራ የሰላም ጉባኤ ተካሄደ፡፡በወረዳዉ ባለፈዉ አንድ አመት ከመልካም አስተዳደር፤ ከወጣቶች ስራ ዕድል ፈጠራና ከመሰረተ ልማት ችግሮች ጋር በተያያዘ ባለሃብቶች ስራ መስራት ሳይችሉ መቅረታቸዉ ተወስቷል፡፡የአብሸጌ ወረዳ ዋና አስተዳዳሪ አቶ መላኩ ብርሃኔ እንደገለፁት በወረዳዉ በግብርና ኢንቨስትመንት የተሰማሩ ከ21 በላይ ባለሃብቶች ባለፉት 11 ወራት ወጣቱ ባነሳዉ የፍትሀዊ ተጠቃሚነት ጥያቄ ምክኒያት ሙሉ በሙሉ ስራ አቁመዉ እንደነበር ጠቁመዋል፡፡የወጣቶችን ጥያቄ መነሻ በማድረግ የወረዳ አስተዳደሩ ባካሄደዉ ጥናት በባለሃብቶቹ በትርፍነት ተይዞ የነበረ 300 ሄክታር መሬት ማግኘቱንና ለወጣቶች ስራ ዕድል ፈጠራ ማዋሉን ገልፀዋል፡፡በወረዳዉ ከመንግስት የስራ ማስኬጃ በመቀነስ ተመርቀዉ ስራ አጥ ለነበሩ 115 ወጣቶች የስራ ቅጥር መፈፀሙንም አቶ መላኩ ገልፀዋል፡፡	ቢዝነስ	https://waltainfo.com/am/23882/
14fa92e3e8743cb1326bbcbe20065c5a	d19a717b8fd9ea4ae489cd6bb0e03e6c	የውጭ ጉዳይ ሚኒስትር ገዱ አንዳርጋቸው በግብጽ ለኢትዮጵያ ኤምባሲ የተሰጠውን የግንባታ ቦታ ጎበኙ	የኢፌዴሪ የውጭ ጉዳይ ሚኒስትር አቶ ገዱ አንዳርጋቸው በግብጽ ካይሮ ለኢትዮጵያ ኤምባሲ ግንባታ የተሰጠውን ቦታ ትናንት ጎብኝተዋል፡፡ በካይሮ እምብርት ዛማሊክ አካባቢ ነው ለኢትዮጵያ ኤምባሲ የግንባታ ቦታ የተሰጠው፡፡ኢትዮጵያ በአዲስ አበባ የግብጽ ኤምባሲ እንዲገነባ በሰጠችው ቦታ ትክ እና የሁለቱን ሀገራት ታሪካዊ ግንኙነት ለማጠናከር በተደረሰው ስምምነት መሠረት ነው ለኢትዮጵያ በካይሮ ቦታ የተሰጣት፡፡የውጭ ጉዳይ ሚኒስትር አቶ ገዱ በግብጽ ጉብኝት እያደረጉ ሲሆን ከጠቅላይ ሚኒስትር ዐብይ አህመድ (ዶክተር) የተላከ መልዕክትንም ለፕሬዝዳንት አል ሲሲሰ አድርሰዋል፡፡ ከፕሬዝዳንቱ ጋር በነበራቸው ቆይታም ኢትዮጵያ የጋራ ጥቅምን መሠረት ያደረጉ ግንኙነቶችን ከግብጽ ጋር ማጠናከር እንደምትፈልግ አስታውቀዋል፡፡ኢትዮጵያና ግብጽ ለኤምባሲ ግንባታ የሚውል የቦታ ልውውጥ ስምምነት የተፈራረሙት በግርማዊ ቀዳማዊ ዓፄ ኃይለሥላሴ እና በግብጹ ንጉሥ ፋሩክ አማካኝነት እንደነበር በግብጽ የኢትዮጵያ ኤምባሲ ያወጣው መረጃ ያመለክታል፡፡ (አብመድ)	ፖለቲካ	https://waltainfo.com/am/31268/
216a06f958981f6f04a38b6273c24a1d	e82fc5a15b5883b085b0da85356c83f1	የሚኒስትሮች ም/ቤት ባካሄደው 72ኛ መደበኛ ስብሰባ በተለያዩ ጉዳዮች ላይ ተወያይቶ ውሳኔ አሳለፈ	የሚኒስትሮች ምክር ቤት በዛሬው ዕለት ባካሄደው 72ኛ መደበኛ ስብሰባ በተለያዩ ጉዳዮች ላይ ተወያይቶ ውሳኔ አሳልፏል።ምክር ቤቱ በስብሰባው በቅድሚያ በኢትዮጵያ ብሄራዊ ባንክ ተዘጋጅተው በቀረቡ የመድን ስራ እና የአነስተኛ ስራ አዋጅ ማሻሻያ ረቂቅ አዋጆች ላይ ነው የተወያየው።በዚህ መሰረትም የመድን ስራ አዋጅና የአነስተኛ ፋይናንስ ስራ አዋጅ በአሁኑ ወቀት ለማሻሻል መንስኤ የሆነው በሀገር ደረጃ እየተካ ካለው መጠነ ሰፊ የለውጥ ማዕቀፍ አንፃር የኢትዮጵያ ተወላጅ የሆኑ የውጭ ሀገር ዜጎች በፋይናንስ ዘርፍ ውስጥ መሳተፍ እንዲችሉ ማድረግ አስፈላጊ ሆኖ በመገኘቱ የኢትዮጵያ ብሄራዊ ባንክ የመድን ስራ አዋጁን እና የአነስተኛ ፋይናንስን ስራ አዋጅን ለማሻሻል ረቂቅ አዋጁን አዘጋጅቶ አቅርቧል።ምክር ቤቱ በቀረቡት ረቂቅ የማሻሻያ አዋጆች ላይ ከተወያየ በኋላ ይፀድቁ ዘንድ ለህዝብ ተወካዮች ምክር ቤት እንዲተላለፍ መወሰኑን ከጠቅላይ ሚኒስትር ፅህፈት ቤት ያገኘነው መረጃ ያመላክታል።በመቀጠልም ምክር ቤቱ በኢፌዴሪ ማረሚያ ቤት ረቂቅ አዋጅ ላይ ተወያይቷል።በዚህም የፌዴራል ማረሚያ ቤቶች ኮሚሽን የኢፌዴሪ ህግ መንግስትንና ህገ መንግስቱን መሰረት አድርገው የወጡ ህጎችን፣ሀገር የተቀበላቸውን ዓለም አቀፍ ስምምነቶች እንዲሁም ዓለም አቀፍ ተቀባይነት ያላቸው የእስረኛ አያያዝ ደረጃዎችን ባከበረ ሁኔታ በፍርድ ቤቶች በሚሰጡ ውሳኔዎች ማስፈፀም በሚያስችሉ ሁኔታ መደራጀት እና ማረሚያ ቤቶች የእስረኞችን ሰብዓዊ ክብርና መብት በማክበር እንዲሁም የእስረኞች ግላዊ ሁኔታ በሚጠይቀው የፍርድ አፈፃፀም እርምት ስልቶችን ተግባራዊ በማድረግና ከህብረተሰቡ የሚቀላቀሉበትን ስርዓት ለመደንገግ የሚስችል ረቂቅ ጠቅላይ አቃቤ ህግ አዘጋጅቶ ለሚኒስትሮች ምክር ቤት ውሳኔ አቅርቧል።ምክር ቤቱም በረቂቅ አዋጁ ላይ በስፋት ከተወያየ በኋላ አንዳንድ ማስተካከያዎችን በማከል ተቀብሎ ይፀድቅ ዘንድ ለህዝብ ተወከዮች ምክር ቤት እንዲተላለፍ ወስኗል ።በመጨረሻም ምክር ቤቱ በገንዘብ ሚኒስቴር የቀረቡትን የተለያዩ የብድር ስምምነቶች እና የማፅደቂያ አዋጆች ላይ ከተወያየ በኋላ የተገኙት ብድሮች ከሃገሪቱ የብድር አስተዳደር ስትራቴጂ የሚጣጣሙ እና ጫናቸው ያልበዛ በመሆኑ አዋጆች ይፀድቁ ዘንድ ለህዝብ ተወካዮች ምክር ቤት እንዲተላለፉ ወስኗል።	ፖለቲካ	https://waltainfo.com/am/31267/
7779481acba9c48f2966a83d2307d94d	e820e2c63c5f5bab491a4f9a11515b6f	የጋምቤላ ክልል የ2012 በጀት 2 ነጥብ 8 ቢሊየን ብር ሆነ ፀደቀ	የጋምቤላ ህዝቦች ብሄራዊ ክልላዊ መንግስት ለ2012 የበጀት ዓመት የልማት እቅድ ማስፈፀሚያ 2 ነጥብ 8 ቢሊየን ብር በጀት፣ዓዋጆችንና ሹመት በማጽደቅ ተጠናቀቀ። የክልሉን ህዝብ የልማትና የመልካም አስተዳዳር ጥያቄዎች ምላሽ ለመስጠት በአዲሱ በጀት ዓመት ባለድርሻ አካላት እንዲሰሩ የክልሉ ምክር ቤት አፈ ጉባዔ አሳስበዋል። ጉባዔው በሁለት ቀናት ቆይታው በክልሉ በ2011 እቅድ አፈፃፀም ላይ ከመከረ በኋላ የ2012 በጀት ዓመት የልማትና መልካም አስተዳደር ግቦችን ለማሳካት 2 ነጥብ 8 ቢሊየን ብር በጀት አጽድቋል፡፡ ከጸደቀው በጀት መካከል 1 ነጥብ 2 ቢሊየን ለክልል መንግሥት፣ ለዘላቂ ልማት ግቦች ማስፈጸሚያ፣ ለመደበኛና ለመጠባበቂያ ተመድቧል። ቀሪው ለዞንና ለወረዳዎች እንደተመደበ ተብራርቷል። የጸደቀው በጀት ከክልሉ ከተለያዩ የገቢ ምንጮች፣ከፌደራል መንግሥት ድጎማ እንዲሁም ከውጭ ብድርና እርዳታ እንደሚሸፈንም ተመልክቷል፡፡ በክልሉ የጸደቀው በጀት ከቀዳሚው ዓመት ጋር ሲነፃፀር ከ251 ሚሊየን ብር በላይ ብልጫ እንዳለውም ተገልጿል።	ቢዝነስ	https://waltainfo.com/am/23883/
af6e50e4e69b44d0e4f695569786908e	dc62d315e9233a1a2ef59003040d1559	ጠ/ሚ ዐቢይ ሐምሌ 22 በመላ ሀገሪቱ 200 ሚሊየን ችግኞችን ለመትከል በተያዘው መርሃ ግብር ዙሪያ መልዕክት አስተላለፉ	ለብዙ ዘመናት ከኢትዮጵያ ሰማይ ስር ሲስተጋባ የኖረውና ‹ለምለሟ ሀገሬ› የሚለው እድሜ ጠገብ ዜማ የልጆቻችን የዛሬ እውነታ የእኛ ደግሞ ከጆሯችን ሁሌም ያለ ቅርብ ትዝታ ነው፡፡ትናንት እውነት እና ሀሴት የነበረው፤ ዛሬ ግን ምኩን እና ቁጭት ሆኖ የቀረው ዝማሬ በሁሉም ኢትዮጵያዊ ኅሊና ውስጥ አብዝቶ ይመላለሳል፡፡እውነት ነው ሀገራችን ለምለም ነበረች- ዛሬ ግን አይደለችም፤ ምክንያቱም አባቶቻችን ያቆዩልንን እኛም በተራችን ለልጀቻችን አላቆየንም- እናም ልምላሜዋን እና አረንጓዴ ውበቷን ከትዝታ ብቻ አወዳጅተን አደራችንን በልተናል፡፡ዜማዎቻችን ብቻ ሳይሆኑ ተረቶቻችንም ሀገራችን በደን የተሞላች እንደነበረች ይነግሩናል፡፡ በተረቶቻችን ውስጥ የምናገኛቸውን ብዙዎቹን እንስሳት ዛሬ በአካባቢያችን አናገኛቸውም፡፡በየቋንቋችን ስማቸው ብቻ የቀረው የዛፍ ዓይነቶች ሀገራችን ዓይነተ ብዙ ደን እንደነበራት ቋሚ ምስክሮች ናቸው፡፡የዛፎች ጉዳይ ለእኛ የውበት ጉዳይ ብቻ አይደለም፡፡ የህልውና ጉዳይ ነው፤ የእምነት ጉዳይ ነው፤ የባህ ልጉዳይ ነው፤ የኢኮኖሚ ጉዳይ ነው፤ ዛፍ ማለት እኛ ነን- እኛ ማለት ያለ ዛፍ ምንም ነን፡፡የበረሃማነት መስፋፋትና የአየር ንብረት መዛባት ያስከተለው ቀውስ ሀገራችንን አደጋ ላይ ከመጣል አልፎ የስሟ መገለጫ እስከመሆን ደርሷል፡፡ባለፉት ዐርባ ዓመታት ብቻ እያሠለሰ የሚመታን ድርቅ በምግብ እህል ራሳችንን ለመቻል የምናደርገውን ትግል ተፈታትኖታል፤ ወገኖቻችንንም ከክብር ማማ አውርዶ የተረጅነት ወለል ላይ አስቀምጦብናል፡፡የዝናብ ወቅቶቻችን እየተዛቡ፣ ለጎረቤት ይተርፉ የነበሩት ወንዞቻችን እየጎደሉ፤ ምንጮቻችን እየነጠፉ፤ ወይናደጋው በረሐ፣ ደጋው ቆላ እየሆነ የህልውና አደጋ ጋርጦብናል፡፡ የራሳችንን ህልውና በራሳችን ጥርስ ግጠነው- የነበረውን አፍርሰን እንዲያ ያልነበርን መስለናል፡፡ከተሞቻችን በአንድ በኩል በኢንዱስትሪዎችና በተሽከርካሪዎች ጢስ ይበከላሉ፤ በሌላ በኩል ደግሞ ዛፎቻቸውን ጨርሰው ከአንድ ፀሐይ ቢሆኑም የሦስት ፀሐይ ያህል በገረረ ንዳድ ተንቀልቅለው ህያው በድኑን ያቃጥላሉ፡፡ከተሞቻችን የከተማ መቃጠያ መሆናቸው ቀርቶ የከተማ መኖሪያ እንዲሆኑ ደናማ ከተሞች መሆን አለባቸው፡፡ወገባችንን አሥረን የምንሠራቸው ግድቦች በደለል እየተሞሉና በውኃ እጥረት እየተመቱ ልፋታችንን መና እያስቀረነው ነው፡፡እጃችንን በእጃችን እየበላን ጸጸት ቁጭታችን ብዙ ነው፡፡ ይህ ቁጭት እና መብሰክሰካችን የይቻላል ስሜታችንን አቀጣጥሎ ወደ አረንጓዴ ሰገነታችን በሀይል ካንደረደረን እሰየው፤ ቁጭት ብቻ ከሆነ ግን ዋይታችንን የማይቋጭ ያው ከንቱ ቁጭት ብቻ ነው፡፡ሐይቆቻችን የነበራቸውን ቦታ እየለቀቁ፣ አንዳንዶቹ ከነባር ይዞታቸው ሲሸሹ ሌሎቹ ጨርሰው እየደረቁ ነው፡፡ሀዘናችን መሪር ሆኗል፡፡ ለነ ሀረማያ ያፈሰስነው እንባ ገና ከጉንጫችን ሳይደርቅ የሌሎች ሀይቅ ጅረቶቻችንም ህልውና ጉዳይም ለሌላ ሀዘን እያጨን ነጋችንን ጽልም አርጎታል፡፡በዚህም የተነሣ በዓሣ ሀብታችን ላይ ፈተና እየተደቀነ ነው፡፡ በሐይቆቻችን ላይ ሠፍረው ይኖሩ የነበሩት አዕዋፋት ሀገር ጥለው እየኮበለሉ በሐይቆች ውስጥ የሚኖሩ እንስሳትም ዘራቸው እየተመናመነ ነው፡፡እንባችንን ከአይናችን ለመክላትና ዋይታችንን ወደ ዝማሬ ለመቀየር ማን ይምጣ? ለእኛ ህመም እና ስቃይ ማሻሪያው እና ፈውሱም ያለው እኛው እጅ ነው፡፡ዓለም ያደነቃቸው ታላላቅ ቤተ እምነቶቻችን የተሠሩት ከሀገር በቀል ዛፎች በተገኙ እንጨቶች ነበር፡፡በውስጣቸው የምናገኛቸው ቅርሶችና ንዋያተ ቅዱሳት የተዘጋጁት ከኢትዮጵያውያን እንጨቶች ነበር፡፡ሥዕሎቻችን፣ ቅርፆቻችንና የወግ ዕቃዎቻችን በሙሉ የደኖቻችን ውጤቶች ነበሩ፡፡ቀደምቶቻችን የተጠበቡባቸው ዓምዶችና ወጋግራዎች፣ በሮችና መስኮቶች፣ ጣራዎችና አቴናዎች የደኖቻችን ትሩፋቶች ነበሩ፡፡ትውፊታዊ ክዋኔዎቻችን ደኖቻችንን አበክረው ይፈልጓቸዋል፡፡ አረንጓዴው አለማችን የሁሉ ነገራችን አልፋ እና ኦሜጋ ነው፡፡ሰርግ ሀዘናችን- ስግደት ሶላታችን- ልደት ሞታችን- አምልኮ ከበሯችን ወግ እና ጨወታችን እንኳን ከዛፍ- ደኖቻችን ጋር እጅጉን ተሰናስሏል፡፡ ህይወታችን ከደኖቻችን ጋር የተያያዘ ነው፡፡የደኖቻችን መመናመን በጎ ዕሴቶቻችን እንዲመናመኑ አድርጎብናል፡፡ ዕርቅ፣ ሸንጎ፣ ውይይት፣ ታሪክ ነገራ፣ በባህላችን ውስጥ የሚከወኑት በዋርካዎቻችን ሥር ነው፡፡በሁሉም ኢትዮጵያዊ ልብ እና ትውስታ ውስጥ አረንጓዴ ደኖቻችን የደግነት፣ የፍቅር፣ የሰላም፣ የህይወትእና የተስፋ ውካዮች ናቸው፡፡ በገጠሬው ሕይወትና በከተሜው ትዝታ ውስጥ የሚገኙት የዱር ፍሬዎች የባህላችን አካላት ነበሩ፡፡ሌላው ቀርቶ ባህላዊ የሙዚቃ መሣሪያዎቻችን እንኳን የሚዘጋጁት ከደን ውጤቶቻችን ነው፡፡ በባህላችን የአንድ ዋርካ መውደቅ የአንድ እንጨት መውደቅ ሳይሆን የአንድ ትልቅ ሰው፤ የአንድ ትልቅ ሽማግሌ መውደቅ ምልክት ነው፡፡በሀገራችን ብዙ ወገኖቻችን ኑሯቸውን በደኖችና በደን ውጤቶች ላይ የተመሠረተ ነው፡፡ የደን ፍሬዎችን ለቅመው፣ የደን ቅጠሎችን ሰብስበው፣ የደን ውጤቶችን ቆርጠው፣ የደን ውጤቶችን ወደ ልዩ ልዩ ዕቃዎች ቀይረው፣ በመሸጥ ኑሯቸውን የመሠረቱ ናቸው፡፡የሀገሪቱ ዋነኛ የውጭ ምንዛሪ ምንጮች በአንድም በሌላም መንገድ ከደን ውጤቶቻችን ጋር የተያያዙ ናቸው፡፡ደኖቻችንና የዱር እንስሶቻችን የቱሪዝም ገቢያችን መሠረቶች፣ የአይናችን ማረፊያ ጌጦች፣ የባህል- ወግ እና እምነታችንም መከሰቻ ናቸው፡፡እነዚህን ሁሉ ስንመለከት ነው የዛፍ ጉዳይ ለእኛ የቅንጦት ጉዳይ የማይሆነው፡፡ ከዚህ በፊትም እንደምለው ይህች ሀገር ከአባቶቻችን የወረስናት ብቻ ሳትሆን ከልጆቻችንም የተዋስናት መሆኗንም ማሰብ ተገቢ ነው፡፡እኛም በተራችን ለልጆቻችን ስናስረከባት ከነበረሀዋ፣ ከነንዳዷ፣ ከነ ድርቋ እና ከነደለሏ እንዳይሆን የቤት ስራችንን እንሰራ ዘንድ ይገባናል፡፡ከልጆቻችን ነፍስ ላይ የነጠቅነውን በምቹ ሀገር የመኖር የህልውና መሰረት ሳንውል ሳናድር ከመመለስ እና ከመተካት የሞራል፣ የእምነት እና የሰብአዊነት ጽኑ ጥያቄ ጋር የተፋጠጥንበት ወቅት ላይ ደርሰናል፡፡የሀገራችንን የደን ሽፋን እንዲያገግም ማድረግ ህልውናችንን ማጽናት፣ እምነታችንን መጠበቅ፣ ባህላችንን ማበልጸግ፣ ኢኮኖሚያችንን ማዳበር ነው፡፡አራት ቢሊየን ችግኝ ለመትከል ስንነሣ ለህልውናችን፣ ለእምነታችን፣ ለባህላችንና ለኢኮኖሚያችን ስንል ታጥቀን መነሣታችንም ጭምር ነው፡፡ከሰሜን እስከ ደቡብ፣ ከምስራቅ እስከ ምዕራብ ያሳየው ተነሣሽነት ይህን ዓላማ እንደተረዳው የሚያሳይ ነው፡፡ይህንን ሀገራዊ ዓላማ ለማሳካት እስካሁን ባደረግነው አረንጓዴ አሻራን የማሳረፍ ርብርብ ቢልየኖች ችግኞችን ተክለናል፡፡ሰኞ ሐምሌ 22 ቀን በምናደርገው ብሔራዊ የችግኝ ተከላ ቀን 200 ሚሊየን ችግኞችን በአንድ ቀን በመትከል የዓለምን ክብረ ወሰን እንሰብረዋለን፡፡ የያዝነው ክረምት ከማለፉ በፊትም አራት ቢሊየን ችግኞችን ተክለን ግባችንን እንመታለን፡፡ይህን ስኬት ለማምጣት የሚኒስቴር መስሪያ ቤቶችና የክልል አመራሮች፣ የሃይማኖት መሪዎች፣ በችግኝ ማፍያ ጣቢያዎች የሚገኙ ሠራተኞች፣ የግብርና ባለሙያዎችና ምሁራን፣ የኪነ ጥበብ ባለሙያዎች፣ ኮሜዲያን፣ የሚዲያ ኃላፊዎችና ጋዜጠኞች፣ ነጋዴዎችና ታላላቅ ኮርፖሬሽኖች፣ ወጣቶችና ሕጻናት፣ አጓጓዦችና የጉልበት ሠራተኞች ላደረጉት ምትክ የማይገኝለት አስተዋጽኦ በራሴና በኢፌዴሪ መንግሥት ስም ላመሰግን እወዳለሁ፡፡ለአንድ ሃገር ጉዳይ፣ አንድ ሆነን በዓላማ ከተነሣን የሚሳነን ነገር እንደማይኖር የአረንጓዴ አሻራ ስኬታችን ምስክር ነው፡፡ከደን የተራቆተችውን ሀገራችንን ለማልበስ እንደተነሣነው ሁሉ ከሰላም ከፍቅርና ከይቅርታ እየተራቆተች የመጣችውን ሀገራችንንም አንድ ሆነን ማልበስ አለብን፡፡አራት ቢሊየን ዛፍ በአንድ ክረምት መትከል ከቻልን አራቱን አስፈላጊ ሀገራዊ ዕሴቶችን፡- ሰላምን፣ ይቅርታን፣ ፍቅርንና አንድነትን መትከልና ማሳደግ አያቅተንም፡፡ በፍጹም፡፡በቀሪው ጊዜ የተከልናቸውን ችግኞች በመጠበቅ፣ በመንከባከብና ለፍሬ በማብቃት መትከል ብቻ ሳይሆን ማሳደግም እንደምንችል እናሳይ፡፡ዛፍ ብሔር፣ ቋንቋ፣ እምነትና ርእዮተ ዓለም የለውም፡፡ ሁሉም ዛፍ የሁላችንም ነው፡፡ የሠራነው ሥራም ከእነዚህ ሁሉ በላይ ነው፡፡ክብካቤና ጥበቃውም እነዚህን ልዩነቶች ሁሉ አልፎ ሊደረግ የሚገባው ነው፡፡ሐምሌ 22 ቀን ሁላችንም ማልደን በመውጣት፣ ችግኞችንም በተገቢ መንገድ በመትከል፣ አረንጓዴ አሻራችንን እናሳርፍ፡፡ ነገንም ዛሬ እንትከል፡፡	ሀገር አቀፍ ዜና	https://waltainfo.com/am/32588/
bbcef6fa647265f8e38483c1dd37f56a	038f641c72b6eca32b31c29109862047	የተፈጥሮ ሐብት ጥበቃ ስራው የአካባቢውን ነዋሪዎች በቱሪዝም ገቢ የላቀ ተጠቃሚ አድርጓቸዋል	በፈረንሳይ ባሮኒስ ግዛት ከሁለት ዓስርት ዓመታት በፊት የተጀመረው የተፈጥሮ ሐብት ጥበቃ ስራ በአነስተኛ የግብርና ምርቶች ብቻ ጥገኛ የነበሩትን የአካባቢው ነዋሪዎች በቱሪዝም ገቢ ተጠቃሚ አድርጓቸዋል።በፈረንሳይ የባሮኒስ ግዛት የአካባቢ መራቆት ያሳሰባቸው የአካባቢው ተቆርቋሪዎች ከሁለት ዓስርት ዓመታት በፊት የጀመሩት የተፈጥሮ ሐብት ጥበቃ ስራ በአነስተኛ የግብርና ምርቶች ብቻ ጥገኛ ለነበሩት የአካባቢው ነዋሪዎችም ከቱሪዝም ገቢ ተጠቃሚ እንዲሆኑ አስችሏቸዋል፡፡ከሁለት አስርተ አመታት በፊት አካባቢውን በመከለል የተፈጥሮ ሐበት ጥበቃ ስራ በመስራት አካባቢውን የቱሪዝም መዳረሻ ማድረግ በሚል የተጀመረው ጥረት አሁን ላይ ፍሬ አፍርቷል ተብሏል፡፡አካቢውን ፓርክ ለማድረግ ጥብቅ ህግ በማውጣት ከፍተኛ የእንክብካቤ ያደረጉት የአካባቢው ነዋሪዎች ተራራማ አካባቢያቸውን ውበት አላብሰው ከቱሪዝም ገቢው ተጠቃሚ መሆን መቻላቸውን ዘ-ኢኮኖሚስት ዘግቧል፡፡በአሁኑ ጊዜ የተፈጥሮ ሐበት ጥበቃ ስራው እውቅና አግኝቶ የባሮኒስ ግዛት አስተዳደር ፓርክ በፈረንሳይ ከሚገኙ ጥብቅ ፓርኮች መካል አንዱ ለመሆን ችሏል ነው የተባለው፡፡በመሆኑም በአነስተኛ የግብርና ምርቶች ብቻ ጥገኛ ለነበሩት የአካባቢው ነዋሪዎችም ቱሪዝም ሌላ የገቢ ምንጭ ሆኗቸዋል ተብሏል፡፡እ.ኤ.አ በ2015 51ኛው በፈረንሳይ የባሮኒስ ፓርክ በሚልም እውቅና አግኝቷል። ፓርኩ 1ሺ800 እስኩየር ኪሎ ሜትር ስፋት ሲኖረው፤ ጥቅጥቅ ደን እና ተፈጥሯዊ ፏፏቴዎችን በውስጡ መያዝ ችሏል፡፡በተደረገው የተፈጥሮ ሐብት ስራ ፓርኩ ለተራራ መውጣት፣ ለብስክሌት ውድድር፣ ለፈረስ ግልቢያና ለመሳሳሉ ስፖርታዊ ውድድሮች በፈረንሳውያን ዘንድ ተመራጭ ፓርክ ለመሆን ችሏል፡፡እነደ ዘ-ኢኮኖሚስት ዘገባ ይህ በባሮኒስ አስተዳር የተከናወነው ውጤታማ የተፈጥሮ ሃብት ጥበቃ ስራ፤ ፈረንሳይ ባለፉት ሁለት አስርት ዓመታት ያከናወነችው ስኬታማ የተፈጥሮ ሀብት ጥበቃ ስራ ማሳያም ተብሏል ፡፡በፈረንሳይ እ.ኤ.አ 1990 ጀምሮ ተግባራዊ የተደረገው የአካባቢ እንብካቤና የተፈጥሮ ሐብት ጥበቃ ስራ የሀገሪቱን የደን ሽፋን በሰባት በመቶ እንዲጨመርም አድርጎታል፡፡ይህም ከጥቅል ከሀገሪቱ የቆዳ ስፋት ውስጥ የደን ሽፋኑን ወደ 31 በመቶ እንዲያድግ አድርጎታል፡፡ይህም ከአውሮፓ ህብረት አባል ሀገራት ፈረንሳይን 4ተኛዋ ሰፊ የደን ሽፋን ያላት ሀገር ያደርጋታል፡፡ ስዊዲን፣ ፈንላድና ስፔን በቅደም ተከተል ከ1ኛ እስከ 3ተኛ ያለውን ደረጃ ይይዛሉ፡፡የደን ልማት ስራ ውጤቱን የፈረንሳይ ብቻ ሳይሆን የአውሮፓ ህብረት አባል ሀገራት የሚጋሩት ስኬት መሆኑን የዘገበው የዘ-ኢኮኖሚስት፤ የህብረቱ አባላት ባለፉት 25 ዓመታት በጥቅል ውጤታማ የደን ልማት ስራ አከናውነዋል ብሏል፡፡ በአውሮፓ ህብረት ሀገራት መካከል በጥቅል ከ1990 እስከ 2015 በተሰራው ውጤታማ የተፈጥሮ ሐብጥ ጥበቃ ስራ የአካባቢው የደን ሽፋን በ90ሺ000 ስኩየር ኪሎ ሜትር እንዲጨምር አስችሏል፡፡ይህም የህብረቱ ሀገራት ባለፉት 25 ዓመታት የፖርቹጋልን የቆዳ ስፋት የሚያክል መሬት በደን መሸፈን መቻላቸው ነው የተዘገበው፡፡ከአውሮፓ ሀገራት በደን ሽፋን ቀዳሚ የሆነችው ስዊዲን ከቆዳ ስፋቷ 28 ሚሊዮን ሄክታር መሬቷ በደን የተሸፈነው ሲሆን፤ ይህም የሀገሪቱን 68.9 በመቶ ቆዳ ይሸፍናል፡፡ ፊንላንድ 22 ሚሊዮን ሄክታር፣ ስፔን 18.4 ሚሊዮን ሄክታር መሬታቸው በደን የተሸፈነ ነው፡፡በአህጉረ አውሮፓ ባፉት ሶስት አስርት ዓመታት ከኢንዱስትሪያል የኢኮኖሚ መሰረታቸው ጎን ለጎን የአካባቢ እንክብካቤና የደል ልማት ስራ ቀዳሚ ተግባር በማድረግ አበክረው ሰርተዋል፡፡በአንጻሩ በጥቅል በዓለም አቀፍ ደረጃ እ.ኤ.አ 1990 ጀምሮ በአፍሪካ ደረጃ የእጽዋት ሽፋን እየተመናመ መሆኑ ነው ዘኢኮኖሚስት የሚያትተው፡፡ መረጃዎች እንደሚጠቁሙት እ.ኤ.አ ከ1990 እስከ 2016 የደቡብ አፍሪካን የቆዳ ሽፋን የሚያክል ማለትም 1.3 ሚሊዮን ስኩየር ኪሎ ሜትር ደን ወድሟል ተብሏል፡፡በአፍሪካ ከባለፉት ሦስት አስርት ዓመታት ወዲህ የሙቀት መጨመር፤ የዝናብ እጥረት ድርቅ እና ረሀብ በአየር ንብረት ለውጥ ምክንያት እየተከሰቱ መሆኑን ዘ- ኢኮኖሚስት ጠቅሷል፡፡	ሀገር አቀፍ ዜና	https://waltainfo.com/am/34120/
95ddbed678d4ef3a1ac28237a753371a	995e213fe5d09db5453b19f650e07885	አሜሪካ ስደተኞችን ፍርድ ቤት ሳታቀርብ ወደመጡበት አገር መመለስ ልትጀምር ነው	አሜሪካ ስደተኞችን ፍርድ ቤት ሳታቀርብ ወደመጡበት አገር መመለስ ልትጀምር ነው የአሜሪካ መንግሥት የስደተኞች ፍርድ ቤትን አልፎ ስደተኞችን በፍጥነት ወደ መጡበት አገር ለመመለስ የሚያስችል መመሪያ ማውጣቱ ተገለጸ። በአዲሱ ደንብ መሰረት ማንኛውም ማስረጃ የሌለው ስደተኛና በተከታታይ ለሁለት ዓመት አሜሪካ ውስጥ እንደነበር ማረጋገጥ ያልቻለ ግለሰብ ወደ መጣበት አገር እንዲመለስ ይደረጋል። ፖሊሲው ዛሬ ይፋ ተደርጎ በሁሉም የአሜሪካ ግዛቶች በአፋጣኝ ተግባራዊ መሆን ይጀምራል ተብሏል። አሜሪካን ሲቪል ሊበርቲስ ዩኒየን የተባለ የመብት ተሟጋች ቡድን ፖሊሲውን በመቃወም ፍርድ ቤት ወስዶ ለመሟገት ማሰቡን ተናግሯል። የአሜሪካ የስደተኞች ፖሊሲ ከጊዜ ወደ ጊዜ ጥብቅ እየሆነ እየመጣ መሆኑን የሚያስረዱ አካላት አገሪቱ በደቡብ በኩል ከሜክሲኮ ጋር በሚያዋስናት አካባቢ የምታደርገውን በመጥቀስ የጉዳዩን አሳሳቢነት ያብራራሉ። የአገር ውስጥ ደህነንነት መሥሪያ ቤቱ ተጠባባቂ ዋና ጸሀፊ ኬቨን ማክአሌናን፤ "ይህ ለውጥ በድንበር አካባቢ ያለብንን ጫናና የአቅም ጉዳይ ያነሳልናል" ሲሉ አሞካሽተውታል። አክለውም "ቀጣይነት ላለው የስደተኞች ቀውስ ምላሽ የሚሰጥ" ብለውታል። የአሜሪካ የስደተኞች ጉዳይ ላይ ትንታኔ የሚሰጡ ባለሙያዎች በበኩላቸው, ፕሬዝዳንት ትራምፕ ለ2020 ምርጫ ስደተኞችን መቆጣጠርን ቁልፍ ጉዳይ ለማድረግ መወሰናቸውን ያሳያል ይላሉ። ከዚህ ቀደም ሰዎች ወደ መጡበት አገር ወዲያውኑ እንዲመለሱ የሚደረገው ከአሜሪካ ድንበር በ160 ኪሎ ሜትሮች ርቀት ውስጥ ሲገኙና አሜሪካ ከገቡ ከሁለት ሳምንት በታች የሆናቸው ከሆኑ ብቻ ነበር። በአገሪቱ የትኛውም አካባቢ የሚገኙ ስደተኞች ወይንም ከሁለት ሳምንት በላይ የሆናቸው ግለሰቦች ጉዳያቸው ወደ ፍርድ ቤት ተመርቶ ሕጋዊ ውክልና የማግኘት መብታቸው ተጠብቆ እንዲቆዩ ይደረግ ነበር። አዲሱ ሕግ ግን ማንኛውም ስደተኛ በየትኛውም የአገሪቱ ስፍራ ቢገኝ በቁጥጥር ስር ከዋለ ያለ ጠበቃ ውክልና ወደመጣበት እንዲመለስ ይደረጋል። ጥገኝነት ለመጠየቅ የሚያበቃ ምክንያት ያላቸው፤ የጥገኝነት ጉዳዮችን የሚከታተለውን ባለሙያ የማናገር መብት አላቸው ይላል። ሰኞ ዕለት ፖሊሲው በተዋወቀ በሰአታት ውስጥ የመብት ተሟጋች ድርጅቱ አሜሪካን ሲቪል ሊብረቲስ ዩኒየን ጉዳዩን ፍርድ ቤት በመውሰድ ለመሞገት ማሰቡን አስታውቋል። "ይህንን የትራምፕ እቅድ ለማስቆም በፍጥነት ጉዳዩን ወደ ፍርድ ቤት ወስደን ክስ እንመሰርታለን" ሲሉ በትዊተር ገፃቸው ላይ አስፍረዋል። "በአሜሪካ ለረዥም ጊዜ የቆዩ ስደተኞች በትራፊክ ደህንነት ጥሰት ፍርድ ቤት ከሚቀርቡ ሰዎች ያነሰ በፍርድ ቤት የመከራከር እድል አላቸው" ሲሉም ምሬታቸውን ገልፀዋል። በሲቪልና ሰብዓዊ መብቶችን ጉባኤ ፕሬዝዳንት የሆኑት ቫኒታ ጉፕታ፣ የፕሬዝዳንት ትራምፕን እቅድ የስደተኞች ጉዳይ የሚያየውን ተቋም "ወረቀታችሁን አሳዩን ወደሚል ፈርጣማ ኃይል" እየቀየሩት ነው ብለዋል። የሕግ ባለሙያ የሆኑት ጃኪ ስቲቨንስ በበኩላቸው፣ ወደመጣችሁበት አገር ተብለው ከሚመለሱ ሰዎች መካከል የአሜሪካ ዜግነት ያላቸው እንደሚገኙበት ገልፀዋል። (ምንጭ፡-ቢቢሲ)	ሀገር አቀፍ ዜና	https://waltainfo.com/am/34119/
7a2706e4fc8f004cb1f9784cd2b34bea	cc0ed779f813899428b1ed0aac40d8ff	የአሜሪካ ጠቅላይ ፍርድ ቤት ለድንበር አጥር ማስገንቢያ 2 ነጥብ 5 ቢሊየን ዶላር ፈቀደ	የአሜሪካ ጠቅላይ ፍርድ ቤት ፕሬዚዳንት ዶናልድ ትራምፕ በሜክሲኮ ድንበር አቅራቢያ ለማስገንባት ላቀዱት የግንብ አጥር 2 ነጥብ 5 ቢሊየን ዶላር ፈቀደ።ፕሬዚዳንት ትራምፕ አሜሪካ ከሜክሲኮ በምትዋሰነው ድንበር የስደተኞችን ፍልሰት ለመቆጣጠር በሚል መከላከያ ግንብ የመገንባት እቅድ አላቸው።ለዚህም 6 ነጥብ 7 ቢሊየን ዶላር ወጪ እንዲደረግላቸው ቢጠይቁም÷ይህ ከኮንግረሱ ተቃውሞ ማስተናገዱን ተከትሎ ተፈጻሚ ሳይሆን ቆይቷል።ጠቅላይ ፍርድ ቤቱም የትራምፕ አስተዳደር ያስፈልገኛል ካለው ገንዘብ ውስጥ 2 ነጥብ 5 ቢሊየን ዶላሩን ይጠቀም ዘንድ ይሁንታን ሰጥቷል።ፈቃዱን ተከትሎም ትራምፕ በካሊፎርኒያ፣ አሪዞና እና ኒው ሜክሲኮ ግዛቶች ለሚገነባው መከላከያ ግንብ ገንዘቡን መጠቀም ይችላሉ ነው የተባለው።ይሁንና የጠቅላይ ፍርድ ቤቱ ፈቃድ ግን ከዴሞክራቶች እና ከበርካታ ግዛቶች ተቃውሞ እንደገጠመው የዘገበው ሬውተርስ ነው፡፡	ፖለቲካ	https://waltainfo.com/am/33975/
b019b553d1c51f6cb07efc8ccf2a8acd	a0d68b409a2ea523d7c6b28b26e4cd41	ችግኞች መጽደቃቸው ተረጋግጦ ለተከሏቸው አካላት የምስክር ወረቀት እንደሚሰጥ የአማራ ክልል ግብርና ቢሮ አስታወቀ	በኢትዮጵያ የችግኝ ተከላ መርኃ ግብር የሚካሄድበትን ‹‹የአረንጓዴ አሻራ›› ቀን በተመለከተ የአማራ ክልል ግብርና ቢሮ መግለጫ ሰጥቷል።ሐምሌ 22/2011 ዓ.ም በአማራ ክልል በአንድ ቀን 100 ሚሊዮን ችግኞችን ለመትከል መታሰቡን የአማራ ክልል ግብርና ቢሮ ምክትል ቢሮ ኃላፊ አቶ ማርቆስ ወንዴ ገልጸዋል።በተያዘው ክረምት በአማራ ክልል ከ2 ቢሊዮን በላይ ችግኝ ለመትከል መታቀዱን ምክትል ቢሮ ኃላፊው አስታውቀው፤ እስካሁንም 800 ሚሊዮን ችግኞች ተተክለዋል ብለዋል።ሐምሌ 22/2011 ዓ.ም ከጠዋቱ 12:00 እስከ ምሽቱ 12:00 በአንድ ጀምበር በአገሪቱ ከሚኖረው 200 ሚሊዮን ችግኞች ተከላ፤ ከእቅዱ ውስጥ ግማሹን መትከል ደግሞ አማራ ክልል ኃላፊነት ወስዷል ብለዋል።ዋናው ጉዳይ ችግኝ መትከሉ ሳይሆን መንከባከቡ እንደሆነ የገለጹት ምክትል ቢሮ ኃላፊው ፤ ግለሰቦችና ተቋማት ችግኞችን ስለማጽደቃቸው ክትትል እንደሚደረግና ከሁለት ዓመት በኋላ ችግኞቹን በሚገባ ማጽደቁ ተረጋግጦ የምስክር ወረቀት እንደሚሰጥ ተናግረዋል፡፡የሀሰት ሪፖርትን ለመከላከል፣ ስለተተከሉትና ስለጸደቁት ችግኞች ብዛትም ቁጥጥር ለማድረግ የሚያስችል አሠራር እንደተዘጋጀም ሃላፊው ገልጸዋል። (ምንጭ፡ አብመድ)	ሀገር አቀፍ ዜና	https://waltainfo.com/am/32587/
6ad08019c063f36bf25e4b393e8d6e99	99abfdb153a8470e9275d82088533a3a	ለሠላም ከሌሎች ክልሎች ጋር በጋራ ለመሥራት ዝግጁ መሆኑን የአማራ ክልል መንግስት አስታወቀ	የአማራ ክልል ርዕሰ መስተዳድር አቶ ተመስገን ጥሩነህ ለአማራ ሕዝብ ክልል ሕዝብ ሠላምና ደኅንነት የክልሉ የፀጥታ ሁኔታ ብቻ ሳይሆን የሌሎች ክልሎች ሠላምና ፀጥታም አስፈላጊ መሆኑን ተናግረዋል፡፡ርዕሰ መስተዳድሩ ለክልሉ ሕዝብ ሠላምና ደኅንነት ሲባል ከሌሎች ክልሎች ጋር በሠላም ጉዳይ ለመሥራት በራቸው ድረስ ለመሄድ ተዘጋጅተናል ብለዋል፡፡የአማራ ክልል ሠላምና ፀጥታ በቅድሚያ የሚጠቅመው የክልሉን መሆኑን ያመለከቱት ርዕሰ መስተዳድሩ ፥የአማራ ክልል ሕዝብ ከክልሉም ውጭ ስለሚኖር የሌሎች ክልሎች ሠላምና ፀጥታ የአማራ ክልልም ጉዳይ በመሆኑ ከክልሎች ጋር አብረን ለመሥራት ተዘጋጅተናል ነው ያሉት፡፡ወደ ስልጣን የመጣሁበት ወቅት የክልሉ ሕዝብ በታሪኩ አይቶት በማያውቀው መልኩ አሳዛኝ ክስተት የተፈጠረበት ነው፥ ያሉት አቶ ተመስገን ክልሉን ከዚህ ችግር ለማውጣትና የፀጥታ ስጋት የማይፈጠርበት እንዲሆን እየተሰራ ነው ብለዋል።የክልሉን ሠላምና ፀጥታ ማስጠበቅ የፀጥታ ኃይሉ ብቻ ኃላፊነት አለመሆኑን ያመለከቱት ርዕሰ መስተዳድሩ፥ የሃይማኖት አባቶች፣ ምሁራንና ብዙኃን መገናኛ ድርጅቶች ለክልሉ ሕዝብ ሠላም አበክረው ሊሠሩ ይገባል ሲሉም አሳስበዋል፡፡የሕዝቡን የሠላምና የፀጥታ ስጋቶች በመለየት መሥራት የሚዲያው ተቀዳሚ ተግባር መሆኑንም ጠቁመዋል ።ከዚህ ባለፈም ሚዲያዎች የምጣኔ ሀብት፣ ማኅበራዊና ባሕላዊ እሴቶችን ሽፋን መስጠት አእንዳለባቸው መጠቆማቸውን አብመድ ዘግቧል፡	ሀገር አቀፍ ዜና	https://waltainfo.com/am/32589/
05dfc0b01b690a4a4b64cd7613ea61e8	95037d9d761a62e864983e007ee39b52	ጠቅላይ ሚኒስትር ዶክተር አብይ ከዓለም የምግብ ፕሮግራም ዋና ዳይሬክተር ጋር ተወያዩ	ጠቅላይ ሚኒስትር ዶክተር አብይ አህመድ ከተባበሩት መንግስታት የዓለም የምግብ ፕሮግራም ዋና ዳይሬክተር ዴቪድ ቤዝሊ ጋር ተወያይተዋል።በውይይታቸውም የዓለም የምግብ ፕሮግራም ለኢትዮጵያ የሚያደርገውን ድጋፍ አጠናክሮ ለመቀጠል በሚችልባቸው መንገዶች ዙሪያ መክረዋል።የዓለም የምግብ ፕሮግራም በምግብ ደህንነት፣በተመጣጠነ ምግብ፣ በአቅም ግንባታ ዘርፎች እና በአየር ንብረት ለውጥ ላይ ኢትዮጵያን እየደገፈ መሆኑ ይታወቃል።ከውይይቱ በኋላም በጠቅላይ ሚኒስትር ፅህፈት ቤት ቅጥር ግቢ ውስጥ ችግኝ መትከላቸውን ከጠቅላይ ሚኒስትር ፅህፈት ቤት ያገኘነው መረጃ ያመለክታል።	ፖለቲካ	https://waltainfo.com/am/31262/

Subsets and Splits

No community queries yet

The top public SQL queries from the community will appear here once available.